Vanjipattu (വഞ്ചിപ്പാട്ട്) | Kerala PSC & HCA Study Material\nMalyalam govt jobs » Study Materials » Vanjipattu\nKuchela Vrutham Vnjipattu\nKuchelavritham Vanjipattu (കുചേലവൃത്തം വഞ്ചിപ്പാട്ട്)\nPoetic Structure (കാവ്യഘടന)\nList of some famous Vanchippattu (പ്രശസ്തമായ ചില വഞ്ചിപ്പാട്ടുകളുടെ പട്ടിക)\nFamous Vanchippattu poets (പ്രശസ്ത വഞ്ചിപ്പാട്ട് കവികൾ)\nVanjipattu (വഞ്ചിപ്പാട്ട്) , KPSC & HCA Study Material: – അനിഴം തിരുനാൾ മാർത്താണ്ഡ വർമ്മ രാജാവിന്റെ കാലത്ത് തിരുവിതാംകൂറിൽ (പിന്നീട് കേരളത്തിന്റെ ഭാഗമായി) ജീവിച്ചിരുന്ന മലയാളത്തിലെ ഒരു കവിയായ രാമപുരത്തു വാര്യരാണ് ഈ കാവ്യരൂപം സൃഷ്ടിച്ചത്. മാർത്താണ്ഡവർമ്മ രാജാവിനൊപ്പം രാമപുരത്തു വാര്യർ നടത്തിയ കപ്പൽ യാത്രയ്ക്കിടെയാണ് ഇത് സൃഷ്ടിച്ചതെന്ന് വിശ്വസിക്കപ്പെടുന്നു. വാരിയർ രാജാവിന് തന്റെ കവിത ചൊല്ലിക്കൊടുത്തു. ഈ കവിത പിന്നീട് കുചേലവൃത്തം വഞ്ചിപ്പാട്ട് എന്ന പ്രസിദ്ധ കാവ്യസമാഹാരമായി മാറി.\nVanjipattu is Associated with Ramapurathu Warrier\nശാകുന്തളം വഞ്ചിപ്പാട്ട് രചിച്ചത്?\nThe first work of Sree Narayana Guru Gajendramoksham Vanchipattu\nSree Narayana Guru dedicated his book “Gajendramoksham Vanchipattu” to Chattambi Swami\nഏതു രാജാവിനോട് നടത്തുന്ന പ്രാര്‍ഥനയാണ് രാമപുരത്തുവാര്യരുടെ കുചേലവൃത്തം വഞ്ചിപ്പാട്ട് മാർത്താണ്ഡ വർമ\n“ഇല്ല ദാരിദ്ര്യാർത്തിയോളം വലുതായിട്ടൊരാർത്തിയും / ഇല്ലംവീണു കുത്തുമാറായതുകണ്ടാലും” ആരുടെ വരികൾ രാമപുരത്ത് വാര്യർ\nവഞ്ചിപ്പാട്ട് പ്രസ്ഥാനത്തിന്റെ ഉപജ്ഞാതാവ് രാമപുരത്ത് വാര്യർ\nകുചേലവൃത്തം വഞ്ചിപ്പാട്ടിന്റെ കർത്താവ് രാമപുരത്ത് വാര്യർ\nകുചേലവൃത്തം വഞ്ചിപ്പാട്ട് എന്ന ഒറ്റക്കാവ്യംകൊണ്ട് മലയാളസാഹിത്യത്തിൽ ശാശ്വതവും സമുന്നതവുമായ സ്ഥാനം നേടിയ കവിയാണ് രാമപുരത്തു വാരിയർ.\n1703 ആം ആണ്ടിലാണ് അദ്ദേഹം ജനിച്ചത് എന്ന് ഉള്ളൂർ രേഖപ്പെടുത്തുന്നു.\nഅമ്മ പാർവതി വാരസ്യാരും അച്ഛൻ അമനകര ഗ്രാമത്തിലെ പുനം ഇല്ലത്തെ പദ്മനാഭൻ നമ്പൂതിരി ആയിരുന്നു.\nഅച്ഛനിൽനിന്ന് പ്രാഥമികവിദ്യാഭ്യാസം നേടിയ ശേഷം ഇരിങ്ങാലക്കുടയിൽ ചെന്ന് ഉണ്ണായിവാരിയരിൽനിന്ന് സംസ്കൃതം പഠിച്ചു.\nസാഹിത്യത്തിലും സംഗീതത്തിലും നല്ല വാസന അദ്ദേഹത്തിനുണ്ടായിരുന്നു.\nമാലകെട്ടിൽ അദ്ദേഹത്തിനുണ്ടായിരുന്ന വൈദഗ്ദ്ധ്യത്തെക്കുറിച്ച് ഐതിഹ്യങ്ങളുണ്ട്.\nരാമപുരത്തു വാരിയർ നല്ല സംസ്കൃത പണ്ഡിതൻ ആയിരുന്നുവെന്നും സ്വദേശത്ത് പള്ളിക്കൂടംകെട്ടി കുട്ടികളെ വിദ്യ അഭ്യസിച്ചുവന്നിരുന്നെന്നും പറയപ്പെടുന്നു.\nമഹാദാരിദ്ര്യത്തിലായിരുന്നു അദ്ദേഹത്തിന്റെ കുടുംബം.\nഅക്കാലത്ത് വടക്കുംകൂർ രാജാക്കന്മാരുടെ ഒരു ശാഖ വെള്ളാലപ്പള്ളിയിൽ താമസിച്ചിരുന്നു.\nആ ശാഖയിൽപ്പെട്ട രവിവർമ്മ രാജാവിന്റെ ആശ്രിതനായിരുന്നു വാരിയർ. രാജാവിനൊപ്പം വൈക്കംക്ഷേത്രത്തിൽ പോകുകയും വൈക്കത്തപ്പനെ ഭജിക്കുകയും ചെയ്തുവന്നു അദ്ദേഹം.\nകൊ.വ. 925 -ൽ ( 1750 ) വടക്കുംകൂർ തിരുവിതാംകൂർ അധീനത്തിലായ ശേഷം മാർത്താണ്ഡവർമ്മ മഹാരാജാവ് വൈക്കം ക്ഷേത്രത്തിൽ കുറേ ദിവസം ഭജനത്തിനായി എഴുന്നള്ളിത്താമസിക്കെ രവിവർമ്മ രാജാവിന്റെ സഹായത്തോടെ വാരിയർ അദ്ദേഹത്തെ മുഖംകാണിച്ച് ചില സംസ്കൃതശ്ലോകങ്ങൾ സമർപ്പിച്ചു.\nഅവയിലൊന്ന് തന്നെ കുചേലനോടും മഹാരാജാവിനെ കൃഷ്ണനോടും ഉപമിച്ചുകൊണ്ടുള്ളതായിരുന്നു.\nതന്നെ സ്തുതിച്ചുകൊണ്ടുള്ള ശ്ലോകങ്ങളിൽ സമ്പ്രീതനായ മഹാരാജാവ് കുചേലോപാഖ്യാനം വഞ്ചിപ്പാട്ടായി രചിക്കാൻ രാ‍മപുരത്തു വാരിയരോട് ആവശ്യപ്പെട്ടു.\nമടങ്ങുമ്പോൾ അദ്ദേഹം വാരിയരെയും പള്ളിയോടത്തിൽ തിരുവനന്തപുരത്തേക്ക് കൂട്ടിക്കൊണ്ടുപോയി.\nഅതിൽ‌വെച്ച് വാരിയർ താൻ രചിച്ച കുചേലവൃത്തം വഞ്ചിപ്പാട്ട് പാടിക്കേൾപ്പിച്ചു എന്നു പറയപ്പെടുന്നു.\nമാർത്താണ്ഡവർമ്മ വാരിയരെ കുറച്ചു കാലം തിരുവനന്തപുരത്ത് താമസിപ്പിച്ചു.\nഅവിടെ വെച്ചാണ് രാജകല്പന പ്രകാരം ഗീതഗോവിന്ദം പരിഭാഷ ചെയ്യുന്നത് .\nഅതിനു മുൻപ് വൈക്കത്തിനു സമീപം വെച്ചൂർ എന്ന സ്ഥലത്ത് മഹാരാജാവ് രാമപുരത്തു വാരിയർക്കുവേണ്ടി മനോഹരമായ ഗൃഹവും വസ്തുവകകളും നൽകി.\nവാരിയർ തിരിച്ചുപോയി അവിടെയും രാമപുരത്തുമായി ശിഷ്ടകാലം കഴിച്ചു.\nRead More: World Wide Web (വേള്‍ഡ് വൈഡ് വെബ്ബ്)\nരാമപുരത്തു വാരിയരുടെ വഞ്ചി പാട്ട് അഥവാ ബോട്‌സോംഗ് കവിതയുടെ തുടക്കക്കാരനായി കണക്കാക്കപ്പെടുന്നു.\nനാടോടി വംശജരുടെ കാവ്യാത്മക രൂപമാണ് വഞ്ചിപ്പാട്ട്.\nദ്രാവിഡ മീറ്ററായ നതോന്നത യിലാണ് ഇത് രചിരിക്കുന്നത് .\nഭാഗവതം ദശമസ്കന്ധത്തിലെ കുചേലോപാഖ്യാനത്തെ ആസ്പദിച്ച് രാമപുരത്തുവാര്യർ എഴുതിയ പ്രസിദ്ധമായ വഞ്ചിപ്പാട്ടാണ് കുചേലവൃത്തം വഞ്ചിപ്പാട്ട്.മാർത്താണ്ഡവർമ്മ മഹാരാജാവിന്റെ നിർദ്ദേശപ്രകാരമാണ് ഈ കൃതി രചിച്ചതെന്ന് കവി പരാമർശിക്കുന്നു.\nവഞ്ചിപ്പാട്ട് എന്ന നിലയിൽ ഈ കൃതി മലയാളസാഹിത്യത്തിലും സാംസ്കാരികരംഗത്തും നേടിയ പ്രചാരം ദൃശമാണ്.\nRead More: Largest state in India , ഇന്ത്യയിലെ ഏറ്റവും വലിയ സംസ്ഥാനം\nവഞ്ചിപ്പാട്ട് വൃത്തം എന്നറിയപ്പെടുന്ന നതോന്നതയിലാണ് കുചേലവൃത്തം രചിച്ചിട്ടുള്ളത്.\nആകെ 698 വരികളുള്ള ഈ കൃതി സുദീർഘമായ രണ്ട് പീഠികകൾ ഉൾക്കൊള്ളുന്നു.\nമാർത്താണ്ഡവർമ്മയെയും തിരുവനന്തപുരത്തെയും പദ്മനാഭസ്വാമി ക്ഷേത്രത്തെയും വർണ്ണിക്കാൻ 96 വരികളും കൃഷ്ണന്റെ അവതാരലീലകൾ വർണ്ണിക്കാൻ 132 വരികളും വാരിയർ നീക്കിവെക്കുന്നു.\nഅതിനു ശേഷമാണ് കുചേലകഥ പ്രതിപാദിക്കുന്നത്.\nമലയാള സാഹിത്യത്തിലെ ഒരു സാധാരണ കൃതിയാണ് “കുചേല വൃതം”.\nഅട്ടക്കാഥരുടെ കാലഘട്ടത്തിലാണ് ഇത് എഴുതിയത്, ഇത് മുൻ കൃതികളെ അടിസ്ഥാനമാക്കിയുള്ളതല്ല.\nപ്രസിദ്ധമായ പുരാതന കഥയാണെങ്കിലും, നിസ്വാർത്ഥമായ ഭക്തിയുടെ ആത്മീയ നേട്ടത്തിലൂടെ, അതിന് അതിന്റേതായ സ്വത്വവും മൗലികതയും ഉണ്ട്.\nപി. കെ. പരമേശ്വരൻ നായരുടെ വാക്കുകളിൽ, “കലാപരമായ പരിപൂർണ്ണതയും ആശയങ്ങളുടെ ആവിഷ്കാരവും പ്രസക്തിയും ഉള്ള മലയാള സാഹിത്യത്തിൽ ഇത്തരം കൃതികൾ വളരെ അപൂർവമാണ്”.\nകവിയെ അനശ്വരമാക്കിയ ഒരേയൊരു കൃതിയാണ് “ കുചേലവൃതം ”, രണ്ടര നൂറ്റാണ്ടുകൾ പിന്നിട്ടിട്ടും ഈ കൃതിയുടെ പുതുമ മാറ്റമില്ലാതെ തുടരുന്നു.\nരാമപുരത്തു വാരിയരെക്കുറിച്ച് മറ്റ് പഴയ കേരളീയ എഴുത്തുകാരെക്കുറിച്ചുള്ളതുപോലെ നിരവധി ഐതിഹ്യങ്ങളുണ്ട്.\nഅവയിലൊന്നാണ് തിരുവനന്തപുരത്തേക്കു മടങ്ങവേ രാജാവിന്റെ ആവശ്യപ്രകാരം ദ്രുതകവനമായി ചൊല്ലിക്കേൾപ്പിച്ചതാണ് കുചേലവൃത്തം എന്നും വഞ്ചി തിരുവനന്തപുരത്ത് അടുത്തപ്പൊഴേക്കും കാവ്യം പൂർത്തിയായി എന്നാണ് കഥ.\nRead More: Constitution Day of India, 26th November\nവാളാടിശ്ശേരി ശങ്കരനാരായണൻ ആചാരി\nചമ്പക്കുളം പുത്തൻപുരയിൽ ജോസഫ്\nചിറയിൻകീഴ് ഗോവിന്ദൻ പിള്ള\nനെടുമ്പ്രയാർ ഗോപാലപിള്ള വൈദ്യൻ\nStudy Materials of Kerala PSC Exams


വെറും കളിയല്ല 'ഒഴിവു ദിവസത്തെ കളി': ഇതൊരു 'മരണ' മാസാണ്,Ozhivudivasthe Kali movie malayalam reviewkeralaonlinenews.com | Malayalam news, kerala news, onlinenews,\nFriday April 19th, 2019 - 6:25:pm\nവെറും കളിയല്ല 'ഒഴിവു ദിവസത്തെ കളി': ഇതൊരു 'മരണ' മാസാണ്\nUpdated: Sunday 19 June 2016 06:27:57 PM\nമാസ്, മരണ മാസ് പുതുതലമുറ സംഭാവന ചെയ്ത രണ്ടു വാക്കുകള്. സനല്‍കുമാര് ശശിധരന് എന്ന സംവിധായകന്റെ 'ഒഴിവു ദിവസത്തെ കളി'യെക്കുറിച്ച് ഇങ്ങനെയല്ലാതെ വിശേഷിപ്പിക്കാന് കഴിയില്ല\nപേര് പോലെ വെറും കളിയല്ല ഈ സിനിമ. കളിക്കിടയില് ഒളിഞ്ഞിരിക്കുന്ന ഗൗരവകരമായ കാര്യമാണ് ഇത് പ്രേക്ഷകര്‍ക്ക് മുമ്പില് എത്തിക്കുന്നത്. ഞെട്ടിത്തരിച്ചിട്ടല്ലാതെ ഈ സിനിമ കണ്ട ഒരു സിനിമാ പ്രേമിക്ക് തീയറ്റര് വിടാന് സാധിക്കില്ല. രാഷ്ട്രീയ സിനിമ എന്ന മേനി പറച്ചിലില് മാത്രം ഒതുങ്ങാതെ കൃത്യമായ രാഷ്ട്രീയം പറഞ്ഞ ഈ സിനിമ ജനങ്ങള്‍ക്കിടയില് എത്തിക്കാന് ആര്‍ജ്ജവം കാണിച്ച സംവിധായകന് ആഷിക്ക് അബുവിന് പൊന്‍തൂവല് നല്‍കാതെ ഒരു വിവരണമെങ്കിലും 'ഒഴിവു ദിവസത്തെ കളി'യുടെ കാര്യത്തില് അസാധ്യമാണ്.\nഅരുവിക്കര ഉപതിരഞ്ഞെടുപ്പിന്റെ പശ്ചാത്തലത്തില് കഥ പറയുന്ന ഒരു റിയലസ്റ്റിക്ക് സിനിമയാണിത്. രാഷ്ട്രീയത്തിലെ വിധി തീര്‍പ്പ് ദിനത്തെ അരാഷ്ട്രീയമായി കൊണ്ടാടാന് ആഗ്രഹിക്കുന്ന സുഹൃത്തുക്കളുടെ കഥ പുരോഗമിക്കുന്നത് കാടിന്റെ കൂടി പശ്ചാത്തലത്തിലാണ്.\nആരുടേയും ശല്യമില്ലാതെ കാട് കയറി ഒരു മദ്യപാന സദസ്. മദ്യപാനത്തിനിടെ ചിത്രത്തിലെ അഞ്ചു പുരുഷ കഥാപാത്രങ്ങളുടെ മനസിലെ പൊള്ളയായ വാത്മീകത്തെ കഥ തുറന്നു കാണിക്കുന്നുണ്ട്. ഇവര്‍ക്ക് വെച്ചു വിളമ്പാന് എത്തുന്ന ഗീത എന്ന പെണ്ണിനോടുള്ള ഓരോരുത്തരുടെയും മനസിന്റെ പ്രകടനങ്ങളും ചിത്രം വിളിച്ചോതുന്നു. ആണിന് കേവലം ആസക്തി തീര്‍ക്കാനുള്ള മാംസക്കഷ്ണമാണ് പെണ്ണെന്ന പുരുഷ കേന്ദ്രീകൃത മനോഭാവത്തെ തന്ത്രപരമായ ആഖ്യാന ശൈലിയിലൂടെ പരിഹസിക്കുന്നുണ്ട് സംവിധായകന്.\nകൂടാതെ കാലമെത്ര പുരോഗമിച്ചാലും മായാതെ മനസുകളില് പുതഞ്ഞു കിടക്കുന്ന വൃത്തികെട്ട ജാതീയതയും സവര്‍ണ്ണ മനോഭാവവും ഇവിടെ കാഴ്ചകളില് പരോക്ഷമായ പ്രകടനങ്ങളിലൂടെ പൊളിച്ചടുക്കപ്പെടുന്നുണ്ട്. കറുത്തവനും അവര്‍ണ്ണനും സവര്‍ണ്ണന് കീഴ്‌പ്പെടെണ്ടവനാണെന്ന ചിന്താഗതിക്കെതിരായ പോരാട്ടം കൂടിയാണ് 'ഒഴിവു ദിവസത്തെ കളി'യിലെ കളി.\nപൂണൂലിട്ടവന് ഉന്നതകുല ജാതനും വിധി കല്‍പ്പിതാവും സവര്‍ണ്ണന് രാജാവും മന്ത്രിയും അവര്‍ണ്ണന് ഇവരുടെ വിധി വിലക്കുകളെ നമിച്ച് കഴിയെണ്ടവന് ആണെന്നുമുള്ള ജാതീയതയെ കൊഞ്ഞനം കുത്തുന്നുമുണ്ട് സിനിമ. പണമുള്ളവന് നീതിവ്യവസ്ഥയെ പോലും സ്വാധീനിക്കാന് കഴിയുമെന്ന വസ്തുതയും കളി കാണിച്ചു തരുന്നു.\nഉണ്ണി ആറിന്റെ കഥ തിരക്കഥയുടെ ഭാരമില്ലാതെ അഭ്രപാളിയിലെത്തുമ്പോള് സാഹിത്യ സൃഷ്ടിയെ വെല്ലുന്നു ഈ ചിത്രം എന്നതാണ് സത്യം. പിന്നെ അരുണ് നായര്,ബൈജു നെറ്റോ,പ്രദീപ് കുമാര്,നിസാര് സേട്ട്, ശ്രീധര്,അഭിജ ശിവകല,അരുണ് നാരായണന് എന്നിവരുടെ നടന ചാരുതയെ അനുമോദിക്കാതിരിക്കാന് ഒരു പ്രേക്ഷകനും കഴിയില്ല.\nഒന്ന് കൂടി പറയാതിരിക്കുക വയ്യ. ചിത്രത്തിന് മനോഹരമായ ഒഴുക്ക് നല്‍കാന് സാധിച്ചതിന്റെ മേന്മ ക്യാമറമാന് ഇന്ദ്രജിത്തിന് അവകാശപ്പെട്ടത് കൂടിയാണ്. അതിന്റെ പ്രകടമായ ഉദാഹരണമാണ്. ഇന്റര്‍വെല്ലിന് ശേഷം രണ്ടു ഷോട്ടുകള് കൊണ്ട് കഥ പറയാന് കഴിഞ്ഞു എന്നത്. ബാക്ക് ഗ്രൌണ്ട് സ്‌ക്കോറിന്റെ അലോസരപ്പെടുത്തുന്ന ശബ്ദകോലാഹലങ്ങള് ഈ സിനിമയ്ക്കില്ല. ഇതെല്ലാം 'ഒഴിവു ദിവസത്തെ കളി'യെ കൃത്രിമത്വങ്ങള് ഇല്ലാതെ റിയലസ്റ്റിക്ക് ആക്കി മാറ്റുന്നു.\nഅത് കൊണ്ട് തന്നെയാണ് ആര്‍ത്തലച്ച് പെയ്യുന്ന മഴയും അതിനേക്കാള് ലഹരി പടരുന്ന മദ്യപാനവും ഷോക്കിംഗ് ആയ ക്ലൈമാക്‌സും പ്രേക്ഷകന്റെ കണ്ണില് യാഥാര്‍ത്യമായിത്തീര്‍ന്നത്. ഇവയെല്ലാം നാട്യങ്ങളുടെ മേമ്പൊടിയില്ലാതെ ചമച്ച സനല്‍കുമാര് ശശിധരന് എന്ന സംവിധായകന് തന്നെയാണ് ഈ കളിയുടെ യഥാര്ത്ഥ രാജാവ്. നമ്മള് പ്രേക്ഷകരാണ് വിധികര്‍ത്താക്കള്.\nകള്ളനാവട്ടെ നമ്മുടെയൊക്കെ മനസ്സില് അടിഞ്ഞു കൂടിയ ജാതീയവും മതപരവും ലിംഗപരവും വര്‍ണ്ണപരവുമായ മാലിന്യങ്ങളാണ്. ഈ സിനിമ കാണാതെ പോവുന്നത് ആ സിനിമാ പ്രേമിയുടെ ജീവിതത്തിലെ തീരാനഷ്ടമാണ് എന്നത് തീയറ്ററുകളില് ഷോ കഴിഞ്ഞ ശേഷമുള്ള പ്രേക്ഷകരുടെ കയ്യടികള് സാക്ഷ്യപ്പെടുത്തുന്നു.\nRead more topics: Ozhivudivasthe Kali, movie, review,\nOzhivudivasthe Kali movie malayalam review


സുപ്രീംകോടതിയുടെ പരമാധികാരം ചീഫ് ജസ്റ്റീസിന് തന്നെ- സുപ്രീംകോടതി - themediasyndicate\nന്യൂഡല്‍ഹി: സുപ്രീംകോടതിയുടെ പരമാധികാരം ചീഫ് ജസ്റ്റീസിന് തന്നെയെന്ന് സുപ്രീംകോടതി. സുപ്രധാന കേസുകളില് ചീഫ് ജസ്റ്റീസ് ഉള്‍പ്പടെ മൂന്ന് ജഡ്ജിമാര് ഒന്നിച്ചിരുന്ന തീരുമാനമെടുക്കണമെന്ന് ആവശ്യപ്പെട്ട് സമര്‍പ്പിച്ച പൊതുതാത്പര്യ ഹര്‍ജി തള്ളിയാണ് കോടതിയുടെ ഉത്തരവ്. ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ചാണ് ഹര്‍ജി പരിഗിച്ചത്.\nസുപ്രീം കോടതിയിലെയും ഹൈക്കോടതിയിലെയും കേസുകള് കൈകാര്യം ചെയ്യാനും ബെഞ്ചുകള് രൂപീകരിക്കാനും മാര്‍ഗനിര്‍ദ്ദേശങ്ങള് പുറപ്പെടുവിക്കണമെന്നാവശ്യപ്പെട്ടാണ് അശോക് പാണ്ഡേ ഹര്‍ജി നല്‍കിയിത്. ഉന്നത കോടതികളുടെ ചുമതല ചീഫ് ജസ്റ്റിസിനെയാണ് ഭരണഘടന ഏല്‍പ്പിച്ചിരിക്കുന്നത്. ചീഫ് ജസ്റ്റിസാണ് ഉന്നത കോടതികളുടെ തലവന്. കോടതി നടപടികള് സുഗമമായി നടത്താന് നിയോഗിക്കപ്പെട്ടയാളാണ് ചീഫ് ജസ്റ്റിസെന്നും അശോക് പാണ്ഡെയുടം ഹര്‍ജി തള്ളിക്കൊണ്ട് കോടതി വ്യക്തമാക്കി.\nചീഫ് ജസ്റ്റീസ് ദീപക് മിശ്രയ്‌ക്കെതിരേ ഇംപീച്ച്‌മെന്റ് നടപടിക്ക് അടുത്തിടെ കോണ്‍ഗ്രസ് നീക്കം നടത്തിയിരുന്നു. എന്നാല് പാര്‍ലമെന്റില് ഇംപീച്ച്‌മെന്റ് പ്രമേയം യോജിപ്പോടെ അവതരിപ്പിക്കാന് കോണ്‍ഗ്രസിന് കഴിഞ്ഞിരുന്നില്ല. ജസ്റ്റീസ് ജെ.ചെലമേശ്വറിന്റെ നേതൃത്വത്തില് മുതിര്‍ന്ന ജഡ്ജിമാര് ചീഫ് ജസ്റ്റീസിന്റെ പ്രവര്‍ത്തനത്തെ ചോദ്യം ചെയ്ത് അടുത്തിടെ പരസ്യമായി രംഗത്തെത്തിയിരുന്നു. ഈ വിവാദങ്ങള്‍ക്ക് ശേഷം പ്രശ്‌ന പരിഹാരത്തിന് ചീഫ് ജസ്റ്റീസ് തന്നെ ചര്‍ച്ചകള് നടത്തുകയും ചെയ്തു. എന്നാല് ചര്‍ച്ചകള് നടന്നെങ്കിലും വിഷയത്തില് തന്റെ നിലപാടില് മാറ്റമില്ലെന്ന് ചീഫ് ജസ്റ്റീസ് ദീപക് മിശ്ര വിധിയിലൂടെ പ്രഖ്യാപിച്ചിരിക്കുകയാണ്.


ഇടുക്കി അണക്കെട്ട് തുറന്നു, സെക്കൻഡിൽ ഒരു ലക്ഷം ലിറ്റർ പുറത്തേക്ക്, വൈകുന്നേരത്തോടെ വെള്ളം ആലുവയിൽ – Veekshanam\nഇടുക്കി അണക്കെട്ട് തുറന്നു, സെക്കൻഡിൽ ഒരു ലക്ഷം ലിറ്റർ പുറത്തേക്ക്, വൈകുന്നേരത്തോടെ വെള്ളം ആലുവയിൽ\nOct 19, 2021 Oct 19, 2021 Rajasekharan C P\nഇടുക്കി: ഇടുക്കി ജല വൈദ്യുത പദ്ധതിയുടെ ചെറുതോണി അണക്കെട്ട് തുറന്നു. മൂന്ന്, രണ്ട്, നാല് ഷട്ടറുകളാണ് തുറന്നത്. മൂന്നു ഷട്ടറുകളിലും കൂടി ഒരു സെക്കൻഡിൽ ഒരു ലക്ഷം ലിറ്റർ വെള്ളമാണ് ഒഴുക്കി വിടുക. ഒരു ഷട്ടറിൽ കൂടി 35,000 ലിറ്റർ വെള്ളമാണ് ഒഴുകുന്നത്. 2018ലെ പ്രളയകാലത്ത് സെക്കൻഡിൽ 16 ലക്ഷം ലിറ്റർ വെള്ളമാണ് ഒഴുക്കിക്കളഞ്ഞത്. അന്ന് ആറ് ഷട്ടറുകളും തുറന്നിരുന്നു. ഇപ്പോൾ പകുതി മാത്രമാണ് തുറന്നത്.\n2,308.04 അടി വെള്ളമാണ് ഇപ്പോൾ അണക്കെട്ടിലുള്ളത്. ഇത് 2,395 അടിയിലേക്കു കുറയ്ക്കുക എന്നതാണ് ലക്ഷ്യം. 2,403 അടിയാണ് പരമാവധി ശേഷി.\nചരിത്രത്തിൽ അഞ്ചാം തവണയാണ് അണക്കെട്ടു തുറക്കുന്നത്. 1981,92, 2018 ഓഗസ്റ്റ്, ഒക്റ്റോബർ എന്നിങ്ങനെയാണ് ഇതുവരെ തുറന്നത്.\nമൂന്ന് സൈറണുകൾ മുഴക്കിയ ശേഷമാണ് ഷട്ടറുകൾ ഉയർത്താൻ തുടങ്ങിയത്. രാവിലെ 10.55 ന് ആദ്യ സൈറൺ മുഴക്കി. 15 മിനിറ്റ് കൊണ്ട് മൂന്ന് ഷട്ടറുകൾ തുറന്നു. രാവിലെ 10.55 ന് മുന്നറിയിപ്പ് സൈറൺ മുഴക്കി ജലസേചന മന്ത്രി റോഷി അഗസ്റ്റിൻ, വൈദ്യുതി മന്ത്രി കെ.കൃഷ്ണൻകുട്ടി, ജില്ലാ കളക്ടർ ഷീബ ജോർജ് , വൈദ്യുതി ബോർഡ് ചീഫ് എൻജിനീയർ സുപ്രിയ എസ്. ഡെപ്യൂട്ടി ചീഫ് എൻജിനീയർ പ്രസന്നകുമാർ, എക്സിക്യൂട്ടീവ് ആർ.ശ്രീദേവി എന്നിവരുടെ സാന്നിദ്ധ്യത്തിലാണ് ഷട്ടറുകൾ തുറന്നത്.\nചെറുതോണിയിലെ ജലനിരപ്പ് വിലയിരുത്തി അഞ്ചു മിനിറ്റിന് ശേഷം രണ്ടാമത്തെ ഷട്ടറും വീണ്ടും അഞ്ചു മിനിറ്റ് ശേഷം നാലാമത്തെ ഷട്ടറും 35 സെ.മീ. ഉയർത്തും. നിലവിൽ വെള്ളപ്പൊക്ക ഭീഷണിയില്ലെന്ന് അധികൃതർ. 222 പേരേ സുരക്ഷിത കേന്ദ്രങ്ങളിലേക്കു മാറ്റിപ്പാർപ്പിച്ചിട്ടുണ്ട്.\nവിദ്യാഭ്യാസ സഹായം നല്കി പീഡനംഃ മോന്സണെതിരേ പോക്സോ കേസ്


Manoj manayil writes | 'എന്തിനാണ് സാർ ഇത്രമാത്രം ശൗര്യം? നിർധനനായി ജനിച്ച്, നിർധനനായി മരിച്ച അശാന്തൻ എന്ന കലാകാരന് കൂട്ടുണ്ടായിരുന്നത് കല മാത്രമായിരുന്നു; നവഹിന്ദുഭക്തിവാദികളെക്കണ്ട് സത്യത്തിൽ ഈ നാട്ടിൽ ഹിന്ദുവായി ജീവിക്കാൻ പേടിതോന്നുന്നുണ്ട്'; മനോജ് മനയിൽ എഴുതുന്നു - MarunadanMalayali.com\n'എന്തിനാണ് സാർ ഇത്രമാത്രം ശൗര്യം? നിർധനനായി ജനിച്ച്, നിർധനനായി മരിച്ച അശാന്തൻ എന്ന കലാകാരന് കൂട്ടുണ്ടായിരുന്നത് കല മാത്രമായിരുന്നു; നവഹിന്ദുഭക്തിവാദികളെക്കണ്ട് സത്യത്തിൽ ഈ നാട്ടിൽ ഹിന്ദുവായി ജീവിക്കാൻ പേടിതോന്നുന്നുണ്ട്'; മനോജ് മനയിൽ എഴുതുന്നു\nFebruary 01, 2018 | 05:17 PM IST | Permalink\nശിവനും ശവമാകും സാർ!\nപരമശിവന്റെ പര്യായങ്ങളിലൊന്ന് കാലകാലൻ എന്നാണ്. എന്നുപറഞ്ഞാൽ കാലന്റെയും കാലൻ എന്ന്. ഈ പേരുവന്നത് മൃതപ്രായനായ മാർക്കണ്ഡേയൻ എന്ന പതിനാറുകാരനെ സാക്ഷാൽ ശിവൻ കാലന്റെ പിടിയിൽനിന്നും രക്ഷിച്ചെടുത്തപ്പോഴാണ്. മൃതപ്രായനായ പയ്യനാകട്ടെ പ്രാർത്ഥിച്ച് കെട്ടിപ്പിടിച്ചത് ശിവലിംഗത്തിലും. സാങ്കേതികാർത്ഥത്തിൽ മൃതമായവനെപ്പോലും അയിത്തമില്ലാതെ രക്ഷിച്ചെടുക്കാൻ ശ്രമിച്ച അതേ ദേവൻ കുടികൊള്ളുന്ന എറണാകുളം ശിവക്ഷേത്രത്തിന്റെ പരിസരത്തിൽ ഒരു പാവപ്പെട്ട കലാകാരന് അൽപ്പനേരം അന്ത്യനിദ്രകൊള്ളാൻ സമ്മതിക്കാത്ത, ആചാരമാണെന്നു ആക്രോശിച്ച നവഹിന്ദുഭക്തിവാദികളെക്കണ്ട് സത്യത്തിൽ ഈ നാട്ടിൽ ഹിന്ദുവായി ജീവിക്കാൻ പേടിതോന്നുന്നുണ്ട്.\nഅക്കാദമി ആർട്ട് ഗാലറി ഒരു ക്ഷേത്രത്തിന്റെ പരിസരത്തായിപ്പോയത് ആരുടെ കുറ്റമാണ് സാർ? അന്തരിച്ച പ്രശസ്ത കലാകാരൻ അശാന്തന്റെ ഭൗതികദേഹം എറണാകുളം ദർബാർഹാൾ ഗ്രൗണ്ടിലെ അക്കാദമി ആർട്ട് ഗാലറിയിൽ സമാനമനസ്‌കർക്ക് അന്ത്യോപചാരമർപ്പിക്കാൻ സമ്മതിക്കില്ലെന്ന ഫത്വയുമായി ഇറങ്ങി കോമരങ്ങളെപ്പോലെ ഉറഞ്ഞാടിയ അമ്പലവാസികളെക്കണ്ടപ്പോൾ 'ഇനി അമ്പലങ്ങൾക്ക് തീ കൊളുത്താം' എന്ന വിടിയുടെ പ്രസിദ്ധവചനം ഓർമയിൽ പുഴുക്കളായി അരിച്ചുനടക്കുന്നു.\nഎന്തിനാണ് സാർ ഇത്രമാത്രം ശൗര്യം? നിർധനനായി ജനിച്ച്, നിർധനനായി മരിച്ച അശാന്തൻ എന്ന കലാകാരന് കൂട്ടുണ്ടായിരുന്നത് കല മാത്രമായിരുന്നു. നിങ്ങൾക്കറിയാമോ, ബ്രാഹ്മണ്യംകൊണ്ട് കുന്തിച്ച് ഇരിക്കപ്പിണ്ഡങ്ങളായി മാറിയ പൗരോഹിത്യം മൂന്നും അഞ്ചും നേരങ്ങളിൽ അന്നവും ജലവും ഊട്ടുന്ന എറണാകുളത്തപ്പൻ കലയുടെ രാജാധിരാജനാണെന്ന്. അങ്ങനെയാണ് സാറേ, മൂപ്പർക്ക് നടരാജൻ എന്ന പേരു കിട്ടിയത്. അല്ലാതെ നടവരവിൽ ഏറ്റവും കൂടുതൽ പണം കിട്ടുന്ന ദേവനായതുകൊണ്ടല്ല നടരാജൻ എന്ന പേരുവന്നത്. ആ കലാകാരമൂർത്തി അധിവസിക്കുന്ന (സംശയമുണ്ട്) എറണാകുളം ക്ഷേത്രത്തിന്റെ മുന്നിൽ നിന്നുതന്നെ നിങ്ങളൊക്കെ ഉറഞ്ഞാടുന്നതുകാണുമ്പോൾ ഭാരതീയസംസ്‌കൃതിയുടെ ആണിക്കല്ലായി ഭക്തി ഉദയം കൊള്ളുന്നത് ഞാനടക്കമുള്ളവർ രോമാഞ്ചംവന്നു നോക്കിനിൽക്കുന്നുണ്ട്. അത്രമാത്രം അസഹിഷ്ണുക്കളും മൊരടന്മാരുമാണെങ്കിൽ നിങ്ങൾ ആർട്ടുഗാലറിക്കടുത്തുനിന്നും ശിവക്ഷേത്രം ഏതെങ്കിലും ഊഷരഭൂമിയിലേക്കു പറിച്ചുനടുന്നതായിരിക്കും നല്ലത്.\nപലരും പറയുന്നതുപോലെ ദളിതനായതുകൊണ്ടൊന്നുമായിരിക്കില്ല ക്ഷേത്രവൈതാളികർ ഉറഞ്ഞുതുള്ളിയത്. കാരണം അവർക്ക് ഇന്നാട്ടിലെ ഏതെങ്കിലും കലാകാരനെ അറിയാമോ? തലച്ചോറിൽ അമേധ്യവും മനസ്സിൽ കുഷ്ഠവുമായി നടക്കുന്ന അമ്പലക്കമ്മറ്റിക്കാർ, സംക്രാന്തിയറിയാത്ത കാട്ടുകോഴികളാണ്. മണ്ണിനും ചാണകത്തിനും കൊള്ളാത്ത നിങ്ങളുടെ പേക്കൂത്തിൽ അപമാനിക്കപ്പെടുന്നത് ഒരു വലിയ സമൂഹമാണെന്ന് മറന്നുപോകരുത്.\nഈശാവാസ്യത്തിലെ പ്രസിദ്ധമായ മന്ത്രമാണ് 'ഭസ്മാന്തം ശരീരം' എന്നത്. 'വായുരനിലമമൃതമഥേദം ഭസ്മാന്തം ശരീരം\nഎന്നാണ് പൂർണരൂപം. പ്രാണൻപോയ ദേഹം ഭസ്മമായിത്തീരുന്ന വലിയൊരു തത്വപ്രകാശനമാണ് സാർ ഈ മന്ത്രം ഉൾക്കൊള്ളുന്നത്. ഭസ്മാഭിഷിക്തസ്വരൂപനായ ശിവൻ ഇരുന്നരുളുന്ന ക്ഷേത്രസിൽബന്ധികളായ നിങ്ങൾതന്നെ ഉറഞ്ഞുതുള്ളണം, എങ്കിലേ കാര്യങ്ങൾക്ക് ഒരു പരിണാമഗുസ്തിയുണ്ടാവൂ.\nക്ഷേത്രോപജീവികളായ ഹിന്ദുസമൂഹം കാലംചെല്ലുന്തോറും അമ്പലത്തിന്റെ പേരിൽ എന്തു ചെറ്റത്തരത്തിനും മടിക്കില്ലെന്ന വളരെ മനോഹരമായൊരു സൂചന നിങ്ങൾ തരുന്നുണ്ട്. പ്രാണൻവിട്ടുപിരിഞ്ഞ ഒരു ദേഹത്തോട് ഇങ്ങനെ അധമരായി പെരുമാറാൻ നിങ്ങളുടെ ക്ഷേത്രഭജനം സഹായിക്കുന്നുമുണ്ട് എന്നും കരുതേണ്ടി വരും.\nഎന്നാൽ മറ്റു പ്രമുഖരുടെ ശവങ്ങൾക്ക് ദർബാർഹാൾ ഗ്രൌണ്ടിലേക്ക് പ്രവേശനം ഉണ്ടെന്നതോർക്കുമ്പോൾ അശാന്തന്റെ ദളിത് വ്യക്തിത്വം പ്രമാണിമാരായ അമ്പലക്കമ്മറ്റിക്കാർക്ക് അയിത്തം ഉൽപ്പാദിപ്പിച്ചോ എന്നും സംശയിക്കണം.\nഒരുകാര്യം ഓർമിക്കുന്നതു നന്നാവും. ഒരു വള്ളിപോയാൽ ശിവനും ശവമാകും സാർ


ഏറ്റവും വലിയ നൊമ്പരം | Catholic Church News Malayalam\nHome Articles ഏറ്റവും വലിയ നൊമ്പരം\nഏറ്റവും വലിയ നൊമ്പരം\nജീവിതത്തിൽ ഏറ്റവും വലിയ നൊമ്പരം ഏതാണെന്ന ചോദ്യത്തിന് ഉത്തരങ്ങൾ പലതായിരുന്നു. കുഞ്ഞുങ്ങൾ ഇല്ലാത്തത്, മാതാപിതാക്കൾ ജീവിച്ചിരിക്കുമ്പോൾ മക്കൾ മരണപ്പെടുന്നത്, ജീവിതപങ്കാളി സംശയിക്കുന്നത്, സ്വന്തമായൊരു ഭവനമില്ലാത്തത്, വീട്ടാൻ പറ്റാത്ത കടങ്ങൾ, അപ്രതീക്ഷിതമായ രോഗങ്ങൾ, അപകടങ്ങൾ…\nചോദ്യം മാതാപിതാക്കളോടായിരുന്നതുകൊണ്ട് ഓരോരുത്തരും അവരവരുടെ ജീവിതസാഹചര്യങ്ങൾ വച്ച് ഉത്തരം നൽകി. എന്നാൽ എന്റെ മനസിനെ വല്ലാതെ പിടിച്ചുലച്ച ഉത്തരം ഒരു അപ്പൻ്റേതായിരുന്നു: “അച്ചാ, ഒരു പ്രത്യേക അളവുകോൽ കൊണ്ട് അളക്കാൻ പറ്റുന്നതല്ല ദു:ഖം. എങ്കിലും എന്റെ അഭിപ്രായത്തിൽ ഏറ്റവും വലിയ ദു:ഖമെന്നത് മക്കൾ വഴിതെറ്റി പോകുന്നതാണ്. എത്ര പ്രതീക്ഷയോടെയാണ് നാം അവരെ വളർത്തിക്കൊണ്ടു വരുന്നത്. പക്ഷേ, അവർക്ക് ഉപേക്ഷിക്കാൻ കഴിയാത്ത ദു:ശീലങ്ങളും നമ്മിൽ നിന്നും മറച്ചുപിടിച്ച ബന്ധങ്ങളും സൗഹൃദങ്ങളും ഇടപാടുകളുമൊക്കെ ഉണ്ടെന്ന് നാമറിയുന്നതാണ് ഏറ്റവും വലിയ ദുഃഖം.”\nതുടർന്നു സംസാരിക്കാൻ അയാൾ ബുദ്ധിമുട്ടുന്നതു കണ്ടപ്പോൾ കസേരയിൽ അല്പനേരം ഇരുത്തി. കുറച്ച് വെള്ളം കുടിച്ചശേഷം ഇരുന്നുകൊണ്ടു തന്നെ അയാൾ തുടർന്നു: “എന്റെ മൂന്നു മക്കളിൽ ഇളയവൾ ഒരു സുപ്രഭാതത്തിൽ മറ്റൊരുത്തന്റെ കൂടെ ഇറങ്ങിപ്പോയി. ഞങ്ങൾ ആവുന്നതും അവളെ വിളിച്ചു നോക്കി; ഒന്നു തിരിഞ്ഞുപോലും നോക്കാതെ അവൾ വീടുവിട്ടിറങ്ങി. അന്ന് താഴ്ന്നതാണ് ഞങ്ങളുടെ ശിരസ്. അന്നാണ് ഞങ്ങൾ ശരിക്കും തോറ്റുപോയത്. അച്ചാ, മക്കൾ മരിച്ചുപോയാലുള്ള ദു:ഖം എതാനും മാസങ്ങൾ കഴിയുമ്പോൾ തീരും. എന്നാൽ നമ്മളെ വേണ്ടായെന്നു പറഞ്ഞ് ഇറങ്ങിപ്പോകുമ്പോഴുള്ള നൊമ്പരം എന്നുമൊരു നീറ്റലാണ്. ഒരുപക്ഷേ, ഭാവിയിൽ ഞാന് അവളെ സ്വീകരിക്കുമായിരിക്കും. എന്നാലും അതിൽ എന്തുമാത്രം ആത്മാർത്ഥതയുണ്ടാകും എന്ന് പറയാനാകില്ല.”\nമകളോട് പൊറുക്കണമെന്നും അവൾക്കു വേണ്ടി പ്രാർത്ഥിക്കണമെന്നും പറഞ്ഞ് ഞാന് അയാളെ ആശ്വസിപ്പിച്ചു. ഈ കാലഘട്ടത്തിൽ മക്കൾക്കുവേണ്ടി ത്യാഗങ്ങൾ അനുഷ്ഠിച്ച് പ്രാർത്ഥിക്കുന്ന മാതാപിതാക്കൾ ഉദയം ചെയ്യണം. മക്കൾ ദൈവത്തോട് ചേർന്നുനിൽക്കാനും വിശ്വാസത്തിൽ നിലകൊള്ളാനും തെറ്റിന്റെ വഴിക്ക് സഞ്ചരിക്കാതിരിക്കാനും പ്രാർത്ഥിക്കണം. അവർക്കുവേണ്ടി പ്രാർത്ഥിക്കുന്നതോടൊപ്പം അവരുടെ സുഹൃത്തുക്കൾക്കും ഗുരുഭൂതർക്കും സഹപ്രവർത്തകർക്കും വേണ്ടിയെല്ലാം പ്രാർത്ഥിക്കേണ്ടതുണ്ട്.\nതന്റെ ശിഷ്യഗണത്തെ മുഴുവനും പിതാവിന് സമർപ്പിച്ച്, അവർ ഐക്യത്തിൽ ആയിരിക്കാനും വചനത്തിനധിഷ്ഠിതമായി ജീവിക്കാനും തിന്മകളിൽ അകപ്പെടാതിരിക്കാനുമെല്ലാം ക്രിസ്തുവും പ്രാർത്ഥിക്കുന്നുണ്ട് (Ref: യോഹ. 17:6-10). കൂടെ നടന്ന ശിഷ്യർക്കുവേണ്ടി ഇത്രമാത്രം ആത്മാർത്ഥതയോടെ ക്രിസ്തു പ്രാർത്ഥിച്ചെങ്കിൽ, നമ്മുടെ തലമുറയ്ക്കു വേണ്ടി എത്ര തീക്ഷ്ണമായി നമ്മൾ പ്രാർത്ഥിക്കേണ്ടതുണ്ട്? പ്രാർത്ഥനയും പരിത്യാഗവും വർദ്ധിക്കുന്നിടത്തു മാത്രമേ വിശുദ്ധിയ്ക്ക് നിലനില്പുള്ളൂ എന്ന വസ്തുത മറക്കാതിരിക്കാം.


25thInternational Film Festival of Kerala | IFFK2020 KAMAL INTERVIEW\nPublished on : 03 Jan, 2021 , 3:47 am\nകേരളത്തിന്റെ അന്താരാഷ്ട്ര ചലച്ചിത്രോത്സവം നാല് മേഖലകളിലായി തിരിച്ച് തിരുവനന്തപുരം, എറണാകുളം, പാലക്കാട്, തലശേരി എന്നിവിടങ്ങളിലായി നടത്താനുള്ള തീരുമാനം വിവാദമായിരിക്കുകയാണ്. ചലച്ചിത്ര അക്കാദമി ചെയര്‍മാന് കൂടിയായ സംവിധായകന് കമല് ദ ക്യുവിനോട് സംസാരിക്കുന്നു.\nഐ.എഫ്.എഫ്.കെ നാല് മേഖലകളിലായി നടത്താനുള്ള തീരുമാനം വിവാദമായിരിക്കുകയാണല്ലോ, കൊവിഡ് നിയന്ത്രണം അല്ലാതെ നാല് ജില്ലകളില് മേള നടത്താന് തീരുമാനിച്ചതിന് വേറെ കാരണങ്ങളുണ്ടോ?\nഏറ്റവും പ്രധാനപ്പെട്ട കാരണം കോവിഡ് തന്നെയാണ്. കോവിഡിന്റെ പശ്ചാത്തലത്തില് ചലച്ചിത്ര മേള നടത്താനാകില്ല എന്നൊരാശങ്ക ഉണ്ടായിരുന്നു. 2020 ഡിസംബറിലായിരുന്നു മേള നടത്തേണ്ടത് ആ സമയത്ത് കോവിഡ് വ്യാപനം കൂടുതലായിരുന്നു. മാത്രമല്ല തദ്ദേശ തിരഞ്ഞെടുപ്പും വളരെയടുത്തായിരുന്നു. ഈ വര്‍ഷം അതായത് 2021ല് മേള നടത്തുകയാണെങ്കില് ഓണ്‍ലൈന് ആയി നടത്താനായിരുന്നു സര്‍ക്കാര് നല്‍കിയ നിര്‍ദേശം. ഓണ്‍ലൈനായി ഫെസ്റ്റിവല് നടത്തുന്നത് പ്രായോഗികമാവില്ല. പല ആള്‍ക്കാരുമായി ചര്‍ച്ച ചെയ്തപ്പോള് സിനിമ ഫെസ്റ്റിവലിന് വിട്ട് തരാന് ആരും തയ്യാറല്ല. മറ്റു രാജ്യങ്ങളില് ഉള്ള മുന്‍നിര സംവിധായകരൊന്നും സിനിമ തരില്ല. അവര്‍ക്കെല്ലാവര്‍ക്കും പൈറസിയെക്കുറിച്ച് ആശങ്കയുണ്ട്. പൈറസിയുടെ കാര്യത്തില് ഒരു ഗാരന്റി കൊടുക്കാന് ഞങ്ങള്‍ക്കും കഴിയുമായിരുന്നില്ല. ഡിജിറ്റല് പ്ലാറ്റ്ഫോമില് പൈറസിയുടെ പ്രശ്നം എങ്ങനെ മറികടക്കാനാകും എന്നറിയാത്തത് കൊണ്ട് തന്നെ ഓണ്‍ലൈന് ഫെസ്റ്റിവല് അപ്രായോഗികമായി തോന്നി. പിന്നെ എങ്ങനെ നടത്തുമെന്ന ചിന്തയുടെ ഭാഗമായിട്ടാണ് ഫെബ്രുവരിയില് നടത്താം എന്നാദ്യം തീരുമാനിക്കുന്നത്. അതിന്റെ അടിസ്ഥാനത്തിലാണ് നാല് തീയറ്ററിലായി നടത്താമെന്നും ഒരേ സിനിമകള് തന്നെ നാല് തിയറ്ററിലും കാണിക്കാമെന്നുമുള്ള പ്രപ്പോസലുമായി സാംസ്‌കാരിക വകുപ്പ് മന്ത്രിയെ സമീപിക്കുന്നത്. അദ്ദേഹത്തിന്റെ താല്‍പര്യപ്രകാരമാണ് നാല് മേഖല എന്ന പ്രൊപ്പോസല് വരുന്നത്. മുഖ്യമന്ത്രിയോട് അദ്ദേഹം തന്നെ നാല് സ്ഥലത്ത് നടത്തുന്നതിനെപ്പറ്റി പെര്‍മിഷന് ചോദിച്ചു. മുഖ്യമന്ത്രിക്ക് ആ കാര്യത്തില് വിരോധമുണ്ടായിരുന്നില്ല. ആദ്ദേഹവും പറഞ്ഞത് കോവിഡ് വ്യാപനം തടയുന്നതിന്റെ ഭാഗമായി ക്രൗഡ് ഉണ്ടാകാന് പാടില്ല, ആള്‍ക്കൂട്ടം ഉണ്ടാകുന്ന ഒരു പരിപാടിയും പാടില്ല എന്നാണ്. നമുക്കാറിയാവുന്നത് പോലെ തന്നെ ഐഎഫ്എഫ്കെ എന്ന് പറയുന്നത് ആള്‍ക്കൂട്ടത്തിന്റെ മേളയാണ്. ഈ പറയുന്ന ആള്‍ക്കാര് എന്തു തന്നെ പറഞ്ഞാലും ആള്‍ക്കൂട്ടത്തെ ഒഴിവാക്കി ഒരു മേള നടത്താന് സാധിക്കില്ല. തിരുവനന്തപുരമല്ല എവിടെയും പറ്റില്ല. അതുകൊണ്ട് സ്വാഭാവികമായും ആള്‍ക്കൂട്ടത്തെ നിയന്ത്രിക്കാന് ഇതു മാത്രമാണ് ഒരു മാര്‍ഗം. നാല് സ്ഥലത്തായി നടക്കുമ്പോള് നാല് ഇടങ്ങളിലേക്ക് ആളുകള് ഡിവൈഡ് ചെയ്ത് പോകും എന്നുള്ള കൊണ്ടാണ് അങ്ങനെയൊരു തീരുമാനത്തിലേക്ക് എത്തിയത്. അതിന്റെ ഭാഗമായിട്ട് ഓരോ റീജിയനില് നിന്നുമുള്ളവര് അവരവരുടെ മേഖലയില് രജിസ്റ്റര് ചെയ്യുകയും സിനിമകള് കാണുകയും ചെയ്യണം എന്ന് ഞങ്ങള് റിക്വസ്റ്റ് ചെയ്യുന്നത്. മേഖലകള് മാറിയുള്ള രജിസ്ട്രേഷന് പ്രോത്സാഹിപ്പിക്കുകയോ അനുവദിക്കുകയോ ഇല്ല. രജിസ്റ്റ്രേഷന്റെ കണക്കും കാര്യങ്ങളും നോക്കി അതും തീരുമാനിക്കും.\nതിരുവന്തപുരം എംപി ശശി തരൂരും ശബരിനാഥന് എം.എല്.എയുമെല്ലാം എതിര്‍പ്പറിയിച്ചു. ചലച്ചിത്രമേളയെ നാട് കടത്തുന്നു എന്ന് പരാതിയും പാരമ്പര്യം ഇല്ലാതാക്കുന്നുവെന്ന ആരോപണവും വരുന്നു. അതിനെ എങ്ങനെ കാണുന്നു?\nഞാന് ആദ്യം മനസ്സിലാക്കിയത് അവര് ഒരു തെറ്റിദ്ധാരണയുടെ ഭാഗമായിട്ടാണ് പറയുന്നത് എന്നാണ്. പക്ഷെ അവരത് ആവര്‍ത്തിക്കുമ്പോള് പല രീതിയിലുള്ള സംശയങ്ങള് എനിക്ക് തോന്നുന്നുണ്ട്. രാഷ്ടീയപരമായ പ്രതികരണമാണോ അത് എന്ന് സംശയിക്കുന്നു്. അത് നമ്മുടെ വിഷയമല്ലാത്തത് കൊണ്ട് ഞാന് അതിലേക്ക് കടക്കുന്നില്ല. തിരുവനന്തപുരത്ത് നിന്ന് ഈ മേള എന്നെന്നേക്കുമായി വേറെ സ്ഥലത്തേക്ക് പോകുന്നു എന്ന രീതിയില് അവര് തെറ്റിദ്ധരിക്കപ്പെട്ടിട്ടുണ്ട്. രണ്ട് കാരണങ്ങളാല് നമുക്ക് തിരുവനന്തപുരത്ത് നിന്ന് മേള എന്നന്നേക്കുമായി മാറ്റാന് പറ്റില്ല. ഒന്ന് സാംസ്‌കാരിക മന്ത്രി തന്നെ അദ്ദേഹത്തിന്റെ വാര്‍ത്താസമ്മേളനത്തില് കൃത്യമായി അടിവരയിട്ട് പറഞ്ഞിട്ടുണ്ട്. അടുത്ത തവണ മുതല് മേള തിരുവനന്തപുരത്ത തന്നെയായിരിക്കും എന്ന്. അതാണ് സര്‍ക്കാരിന്റെ തീരുമാനം. മറ്റൊന്ന് 'fiapf' എന്ന അന്താരാഷ്ട്ര സംഘടനയുണ്ട്, അതില് അഫിലിയേറ്റ് ചെയ്തിട്ടുള്ള ഫെസ്റ്റിവല്‍സാണ് ലോകത്തിലെ ഏറ്റവും വലിയ ചലച്ചിത്ര മേളകളായ കാന്, ബെര്‍ലിന് എന്നിവ. കൂടാതെ ഇന്ത്യയുടെ ഐഎഫ്എഫ്‌ഐയും നമ്മുടെ ഐഎഫ്എഫ്കെയും 'fiapf' ന്റെ ഭാഗം തന്നെയാണ്. 'ഫിയാഫ്‌ന്റെ നിയമത്തില് അവര് വ്യക്തമായി പറയുന്ന കാര്യമാണ് മേളകള്‍ക്ക് ഒരു സ്ഥിരം വേദി ഉണ്ടായിരിക്കണം എന്നത്. എല്ലാവര്‍്ക്കും അറിയുന്നപോലെ ഐഎഫ്എഫ്കെ ആദ്യം നടക്കുന്നത് കോഴിക്കോടായിരുന്നു് അതുകഴിഞ്ഞ് എറണാകുളത്ത് വന്നു, പിന്നീടാണ് തിരുവന്തപുരത്ത് വരുന്നത്. അടൂര് ഗോപാലകൃഷ്ണന് ചെയര്‍മാനായിരിക്കുന്ന കാലഘട്ടത്തിലാണ് തിരുവനന്തപുരത്ത് മേള സ്ഥിരമാകുന്നത്. അന്ന് ഞാന് ചലച്ചിത്ര അക്കാഡമിയുടെ എക്സിക്യൂട്ടീവ് ബോര്‍ഡ് മെംമ്പര് കൂടിയായിരുന്നു. ഞങ്ങളുടെ അന്നത്തെ കമ്മിറ്റിയെടുത്ത തീരുമാനമാണ് ഐഎഫ്എഫ്കെ സ്ഥിരം വേദി തിരുവനന്തപുരമാണ് എന്നുള്ളത്. ശബരിനാഥന്റെ അച്ഛന് ജി.കാര്‍ത്തികേയനായിരുന്നു അന്ന് സാംസ്‌കാരിക വകുപ്പ് മന്ത്രി. അന്ന് അതിനെ അനുകൂലിച്ച ആള്‍ക്കാരാണ് ഞാനും ബീനാ പോളുമെല്ലാം. അതുകൊണ്ട് അങ്ങനെ ഒരു തീരുമാനത്തെ അട്ടിമറിക്കേണ്ട ആവശ്യം ഞങ്ങള്‍ക്കില്ല. സര്‍ക്കാരിനും അതിന്റേതായ യാതൊരു ആവശ്യവുമില്ല. കാരണം സര്‍ക്കാരിന്റെ സ്ഥിരം സംവിധാനങ്ങളിലൂടെയാണ് ഈ മേള നടക്കുന്നത്. ഇത് മറ്റൊരിടത്തേക്ക് കൊണ്ടുപോകാന് സര്‍ക്കാരിനോ ചലച്ചിത്ര അക്കാദമിക്കോ യാതൊരു താല്‍പര്യവുമില്ല അതുകൊണ്ട് യാതൊരു നേട്ടവുമില്ല. തെറ്റിദ്ധരിക്കപ്പെട്ടവരോട് പറയാനുള്ളത് അടുത്ത വര്‍ഷം മുതല് മേള തിരുവനന്തപുരത്ത് തന്നെ തുടരും.\nഈ വര്‍ഷത്തെ പ്രത്യേക സാഹചര്യം ഞങ്ങള് ഫിയാഫിന് എഴുതിയിരുന്നു. അവര് ഈ പ്രത്യേക സാഹചര്യത്തില് ഈ വര്‍ഷം മാത്രം മേള ഇങ്ങനെ നടത്താന് അനുമതി തരികയും മേളയുടെ തലസ്ഥാനം തിരുവനന്തപുരം തന്നെയായിരിക്കണം എന്ന പ്രത്യക നിര്‍ദേശവും നല്‍കി. ഇതുപോലൊരു സാഹചര്യത്തിലല്ലാതെ മേള മറ്റൊരു സ്ഥലത്തേക്ക് മാറ്റിയാല് ഫിയാഫ് അംഗീകാരം നഷ്ടപ്പെടും. അവരുടെ മറുപടിയുടെ അടിസ്ഥാനത്തില് കൂടിയാണ് ഞങ്ങള് ഇങ്ങനെയൊരു തീരുമാനമെടുത്തത്. എല്ലാത്തിലും രാഷ്ട്രീയം ആരോപിക്കുന്നവരോട് ഒന്നും പറയാനില്ല. ഏത് രീതിയിലാണ് ഈ കാര്യത്തില് രാഷ്ട്രീയം കാണുന്നതെന്ന് എനിക്കും മനസ്സിലാകുന്നില്ല. ഇത് ഭയങ്കരമായ ജനകീയ പരിപാടിയൊന്നുമല്ലല്ലോ. ചലച്ചിത്ര പ്രേമികള് മാത്രമാണ് പങ്കെടുക്കുന്നത്. അവര്‍ക്കു കൂടി സൗകര്യമുള്ള സ്ഥലങ്ങളിലേക്ക് കൂടി മേള എത്തിക്കുന്നു എന്ന് മാത്രമേ ഉള്ളു അല്ലാതെ വേറെ ഒരു രാഷ്ട്രീയവുമില്ല.\nമേളയെ പ്രാദേശികവല്‍കരിക്കുന്നതിലെ എതിര്‍പ്പാണ് ചിലര് പങ്കുവയ്ക്കുന്നത്. മേഖലകളിലായി തിരിച്ച് ഒരു വര്‍ഷം നടത്തിയാല് തെക്കന് കേരളം, വടക്കന് കേരളം, മധ്യ കേരളം എന്ന നിലയിലേക്ക് ധ്രുവീകരണം വരുമെന്ന പരാതിയുണ്ട്, അതിനൊപ്പം തിരുവനന്തപുരം തന്നെ വേണമെന്നതിലെ പ്രാദേശികവാദം. അതിനോടുള്ള പ്രതികരണം?\nവളരെ അപകടകരമായ കാര്യമാണത്. കേരളം പേലൊരു സംസ്ഥാനത്ത് ഇത്തരം വിഘടനവാദം, പ്രാദേശിക വാദം നമുക്ക് ചിന്തിക്കാന് പറ്റില്ല. പ്രത്യേകിച്ച് വലിയ രീതിയില് സാംസ്‌കാരിക നവോത്ഥാനമുള്ള സംസ്ഥാനമാണ് കേരളം. ജനപ്രതിനിധികള് തന്നെ ഇത്തരം വിഘടന വാദങ്ങള് മുന്നോട്ട് വയ്ക്കുന്നത് അപഹാസ്യമാണെന്നാണ് എനിക്ക് പറയാനുള്ളത്. അതൊരിക്കലും ഉണ്ടാകാന് പാടില്ല. വിശാല അടിസ്ഥാനത്തിലാണ് ഈ തിരുമാനത്തെ കാണേണ്ടത്. ഒരു വര്‍ഷത്തെ ചലച്ചിത്രമേള നമുക്ക് നഷ്ടപ്പെട്ടു. വളരെ പ്രധാനപ്പെട്ട മറ്റൊരു കാര്യം ഒരു വര്‍ഷത്തെ ചലച്ചിത്ര മേള നഷ്ടപ്പെടുമ്പോള് ഒരുപാട് കലാകാരന്മാര്‍ക്ക് വലിയൊരു അവസരമാണ് നഷ്ടമാകുന്നത്. ഐഎഫ്എഫ്കെയ്ക്ക് വേണ്ടി അതിനെ ഒരു സ്വപ്നമായി കണ്ടുകൊണ്ട് സിനിമയെടുക്കുന്ന ഒരുപാട് കലാകാരന്മാരുണ്ട്. ഈ വര്‍ഷം മേള നടക്കാതെ പോയാല് അവര്‍ക്ക് അടുത്ത വര്‍ഷം ആ ചിത്രങ്ങള് പ്രദര്‍ശിപ്പിക്കാന് കഴിയില്ല. രണ്ട് വര്‍ഷത്തെ സിനിമകള് ഒരുമിച്ച് പ്രദര്‍ശിപ്പിക്കുന്നത് പ്രായോഗികവുമല്ല. എന്തൊക്കെ കാര്യങ്ങളാണ് കോവിഡിന്റെ പശ്ചാത്തലത്തില് മാറ്റത്തിന് വിധേയമായത്. നമ്മുടെ സിനിമാ കാഴ്ചാ ശീലം തന്നെ മാറിയിരുന്നു. സൂപ്പര് താരങ്ങളുടെ സിനിമ ഇറങ്ങുമ്പോഴുള്ള തിരക്കും ഇടിയും ഇല്ലാത്ത ഒരു രീതിയിലേക്ക് സിനിമാ കാഴ്ച കോവിഡിന്റെ പശ്ചാത്തലത്തില് മാറുമ്പോള് ഐഎഫ്എഫ്കെയുടെ മാറ്റവും അതുപോലെ തന്നെ എടുക്കേണ്ടതാണ്. അത് മനസ്സിലാക്കാന് ബുദ്ധിയില്ലാത്തവരല്ലല്ലോ ജനപ്രതിനിധികള്. പക്ഷെ അതിനകത്ത് വിവാദം സൃഷ്ടിക്കുക എന്ന രാഷ്ട്രീയമായിട്ടുള്ള താല്‍പ്പര്യങ്ങളോട് നമുക്കൊരിക്കലും യോജിക്കാന് പറ്റില്ല.\nഇത്തവണ എങ്ങനെയാണ് ഐഎഫ്എഫ്‌കൈ, അതിഥികളായി സംവിധായകരും ചലച്ചിത്ര പ്രവര്‍ത്തകരും ഉണ്ടാകില്ലല്ലോ?\nഗസ്റ്റുകള് എല്ലാം ഓണ്‍ലൈനിലായിരിക്കും. എല്ലാവരെയും കോണ്‍ടാക്ട് ചെയ്തു കൊണ്ടിരിക്കുകയാണ്. എല്ലാവരും കാണണം എന്നാഗ്രഹിച്ചിരിക്കുന്ന ചില ഗസ്റ്റുകളെ അപ്രതീക്ഷിതമായി ഓണ്‍ലൈന് വഴി കൊണ്ടുവരാന് സാധിക്കും. പ്രായം കൊണ്ടും മറ്റ് അസൗകര്യങ്ങള് കൊണ്ടും നേരിട്ട് വരാന് സാധിക്കാത്ത ചില ഗസ്റ്റുകളെ ഈ സാഹചര്യത്തില് ഡിജിറ്റല് പ്ലാറ്റ്ഫോമിലൂടെ എത്തിക്കുവാന് സാധിക്കും. ചില ഗസ്റ്റുകളുടെ റെക്കോര്‍ഡഡ് വീഡിയോ ആയിരിക്കും കാണിക്കുക. മറ്റ് ചര്‍ച്ചകളും ഇന്ററാക്ഷന്‍സുമെല്ലാം ഓണ്‍ലൈന് വഴി തന്നെയാണ് നടത്തുക. പുതിയ സംവിധായകര് ഒരുപാട് പേരുണ്ട്. പത്തോളം സിനിമകള് റീലീസ് ചെയ്യാതെ മേളയ്ക്ക് കാത്തിരിപ്പുണ്ട്. ആ സംവിധായകര്‍ക്ക് നേരിട്ട് വന്ന് സംവാദങ്ങളിലും മറ്റും പങ്കെടുക്കാവുന്നതാണ്.\nഇതോടൊപ്പം കേരളത്തിലെ തീയറ്ററുകള് തുറക്കുകയാണ്. മലയാള സിനിമ ഉടനടി നോര്‍മല് സാഹര്യത്തിലേക്ക് ഉടനെത്തുമെന്ന് പ്രതീക്ഷിക്കുന്നുണ്ടോ?\nഎനിക്ക് തോന്നുന്നത് നോര്‍മല് സാഹര്യത്തിലേക്ക് എത്താന് മൂന്നാല് മാസം എടുക്കുമെന്നാണ്. കോവിഡ് സാഹചര്യമായത് കൊണ്ട് പരിമിതികളുണ്ടാകും. നിര്‍മ്മാതാക്കള്‍ക്കും തിയറ്റര് ഉടമകള്‍ക്കും വലിയ ആശങ്കകളുണ്ട് മുടക്കുമുതല് തിരിച്ചു കിട്ടുമോ എന്നൊക്കെ. വിഷു ഒരു ഫെസ്റ്റിവല് സീസണാണ്. അപ്പോഴേക്കും വാക്സിന് വന്നു തുടങ്ങുമ്പോള് ജനങ്ങള് തീയറ്ററുകളിലേക്ക് പഴയപോലെ വരികയും നിയന്ത്രണങ്ങള് മാറുമെന്നുമാണ് പ്രതീക്ഷിക്കുന്നത്. ഒരു മൂന്നോ നാലോ മാസത്തിനുള്ളില് തന്നെ മലയാള സിനിമ പഴയ രീതിയിലേക്കെത്തുമെന്ന്ാണ് ഞാന് പ്രതീക്ഷിക്കുന്നത്.\nIFFK 2020, kerala chalachitra academy chairman kamal interview, 25thInternational Film Festival of Kerala | IFFK2020\nThe 25th edition of the International Film Festival of Kerala (IFFK)\nkerala chalachitra academy chairman


വിജയ് വോട്ടുചെയ്യാനെത്തിയത് സൈക്കിളിൽ | Malayali Manasu\nHome Kerala വിജയ് വോട്ടുചെയ്യാനെത്തിയത് സൈക്കിളിൽ\nവിജയ് വോട്ടുചെയ്യാനെത്തിയത് സൈക്കിളിൽ\nചെന്നൈ: തെരഞ്ഞെടുപ്പില് വോട്ട് രേഖപ്പെടുത്താൻ നടന് വിജയ് എത്തിയത് സൈക്കിളില്. ഇന്ധനവിലയില് പ്രതിഷേധിച്ചാണ് വിജയ് സൈക്കിൾ ഉപയോഗപ്പെടുത്തിയത് . ജനമധ്യത്തിൽ താരത്തെ കണ്ടതോടെ ആരാധകരുടെ നിയന്ത്രണം വിട്ടു. ഒടുവില് ലാത്തി ഉപയോഗിച്ചാണ് പോലീസ് ജനക്കൂട്ടത്തെ നിയന്ത്രിച്ചത്.\nനേരത്തെ മക്കൾ നീതി മയ്യം നേതാവ് കമൽ ഹാസൻ രാവിലെ തന്നെ വോട്ട് രേഖപ്പെടുത്താനെത്തിയിരുന്നു. എൽദാംസ് റോഡിലെ കോർപ്പറേഷൻ സ്‌കൂളിലാണ് കമൽ ഹാസൻ വോട്ട് രേഖപ്പെടുത്തിയത്. രജനികാന്തും, അജിത്തും, ശാലിനിയും വോട്ട് ചെയ്യാനെത്തി. തൗസൻഡ് ലൈറ്റ്‌സ് മണ്ഡലത്തിലെ സ്റ്റെല്ലാ മേരീസ് കോളജിലാണ് രജനികാന്തിന്റെ വോട്ട്. തിരുവാൺമിയൂർ സ്‌കൂളിലാണ് അജിത്തും ശാലിനിയും വോട്ട് രേഖപ്പെടുത്തിയത്.\nതമിഴ്‌നാട്ടിൽ 3998 സ്ഥാനാർഥികളാണ് ജനവിധി തേടുന്നത്. ആറുകോടി 28 ലക്ഷം വോട്ടർമാർ ഇന്ന് പോളിംഗ് ബൂത്തിലെത്തും.\nPrevious articleനടന്നെത്തി വോട്ട് ചെയ്ത് തമിഴ് താരം വിക്രം\nNext articleഭരണഘടന ഉറപ്പു നല്‍കുന്ന ജനാധിപത്യ, മതനിരപേക്ഷ, സാമൂഹ്യ നീതി മൂല്യങ്ങള്‍ക്ക് പ്രതിജ്ഞാബന്ധരായവരെ തിരഞ്ഞെടുക്കണം: മാര്‍ത്തോമാ മെത്രാപ്പോലീത്താ


Amazon posts biggest profit ever at height of pandemic in U.S. | കോവിഡ് കാലത്തും ബിസിനസില് ലാഭം കൊയ്ത് ആമസോണ്; 26 വര്‍ഷത്തെ ഏറ്റവും വലിയ ലാഭം രേഖപ്പെടുത്തി - Financialviews.in\nകോവിഡ് കാലത്തും ബിസിനസില് ലാഭം കൊയ്ത് ആമസോണ്; 26 വര്‍ഷത്തെ ഏറ്റവും വലിയ ലാഭം രേഖപ്പെടുത്തി\nകൊവിഡ് 19 മഹാമാരിയുടെ ഈ ദുര്‍ഘടമായ സമയത്തും ബിസിനസില് ലാഭം കൊയ്ത് ഇ-കൊമേഴ്സ് വമ്പന്മാരായ ആമസോണ്. ഓണ്‍ലൈന് വില്‍പ്പനയും മൂന്നാം കക്ഷി വ്യാപാരികളെ പിന്തുണയ്ക്കുന്ന ലാഭകരമായ ബിസിനസും ചേര്‍ന്നപ്പോള് കഴിഞ്ഞ 26 വര്‍ഷത്തെ ചരിത്രത്തിലെ ഏറ്റവും ഉയര്‍ന്ന ലാഭമാണ് വ്യാഴാഴ്ച ആമസോണ് രേഖപ്പെടുത്തിയത്. ലോകത്തെ ഏറ്റവും വലിയ ഓണ്‍ലൈന് റീട്ടെയിലറായ ആമസോണിന്റെ ഓഹരികള് മണിക്കൂറുകള്‍ക്ക് ശേഷമുള്ള വ്യാപാരത്തില് അഞ്ച് ശതമാനം ഉയര്‍ന്നു.\nസര്‍ക്കാര് ഏര്‍പ്പെടുത്തിയ ലോക്ക്ഡൗണ് കാലയളവില് എതിരാളികളായ ബ്രിക്ക്-മോര്‍ട്ടാര് റീട്ടെയിലര്‍മാര്‍ക്ക് സ്റ്റോറുകള് അടയ്ക്കേണ്ടി വന്നപ്പോള്, ആമസോണ് അടുത്ത മാസങ്ങളില്‍ത്തന്നെ 1,75,000 പേരെ നിയമിക്കുകയും കമ്പനിയുടെ സേവനങ്ങളുടെ ആവശ്യം കുതിച്ചുയരുകയും ചെയ്തു. ഇക്കാരണം കൊണ്ട് ആമസോണിന്റെ വരുമാനം 40 ശതമാനം ഉയര്‍ന്ന് 88.9 ബില്യണ് ഡോളറിലെത്തി. രണ്ടാം പാദത്തില് പണം നഷ്ടപ്പെടുമെന്ന് ആമസോണ് നേരത്തേ പ്രവചിച്ചിട്ടുണ്ട്.\nജീവനക്കാര്‍ക്കും മറ്റും കൊവിഡുമായി ബന്ധപ്പെട്ട സംരക്ഷണ ഉപകരണങ്ങള് വാങ്ങുന്നതിനായുള്ള ചെലവുകള് പ്രതീക്ഷിച്ചിരുന്നതാണ് ഇതിന് കാരണം. കമ്പനി അത് ചെയ്യുകയും ഒരു വര്‍ഷത്തിന് മുമ്പുള്ള അറ്റാദായത്തിന്റെ ഇരട്ടിയെന്നോണം 5.2 ബില്യണ് ഡോളര് സമ്പാദിക്കുകയും ചെയ്തു. അത് അസാധാരണമായ മറ്റൊരു പാദമാണെന്നാണ് കമ്പനിയുടെ ഈ നേട്ടത്തെക്കുറിച്ച് സിഇഒയും ലോകത്തെ ഏറ്റവും ധനികനായ വ്യക്തിയുമായ ജെഫ് ബെസോസ് അഭിപ്രായപ്പെട്ടത്.\n1994 -ലെ ജൂലൈ മാസത്തിലാണ് ജെഫ് ബെസോസ് കമ്പനി സ്ഥാപിക്കുന്നത്. ഈ വര്‍ഷം ആമസോണിന്റെ ഓഹരികള് 60 ശതമാനത്തിലധികമാണ് ഉയര്‍ന്നത്. ഇത് കമ്പനിയുടെ ഏറ്റവും വലിയ ഓഹരിയുടമ ആയ ജെഫ് ബെസോസിന്റെ സമ്പത്ത് വര്‍ധിപ്പിക്കാന് ഇടയാക്കി. ആഗോളതലത്തില് കൊവിഡ് 19 മഹാമാരി നാശം വിതയ്ക്കുന്നതിനിടയിലും ആമസോണിന്റെ ബിസിനസ് മോഡല് തങ്ങളുടെ ഇ-കൊമേഴ്സ് ആധിപത്യം കൂടുതല് വിശാലമായി വികസിപ്പിക്കുന്നത് സജ്ജമാക്കുന്നുവെന്ന് ഇന്‍വെസ്റ്റിംഗ്.കോമിന്റെ സീനിയര് അനലിസ്റ്റ് ജെസ്സി കോഹന് പറയുന്നു.\nരണ്ടാം പാദത്തില് ഓണ്‍ലൈന് സ്റ്റോര് വില്‍പ്പന 48 ശതമാനം ഉയര്‍ന്ന് 45.9 ബില്യണ് ഡോളറിലെത്തി. അതേസമയം, കമ്പനിയുടെ വിശ്വസ്തരായ ഉപഭോക്താക്കളിലേക്ക് എത്തുന്നതിനായി തങ്ങളുടെ ഉല്‍പ്പന്നങ്ങളും സേവനങ്ങളും നിറവേറ്റുന്നതിനും സ്പോണ്‍സര് ചെയ്യുന്നതിനും വ്യാപാരികള് ആമസോണിന് കൂടുതല് പണം നല്‍കി. വില്‍പ്പനക്കാരുടെ സേവന വരുമാനങ്ങളും പരസ്യങ്ങളില് നിന്നുള്ള വരുമാനവും യഥാക്രമം 52%, 41% എന്നിവയായത് നേട്ടം വര്‍ധിപ്പിക്കാന് സഹായകമായി.\nകൊവിഡ് 19 മഹാമാരിയുടെ കാലയളവില് കമ്പനികള് വെര്‍ച്വല് ഓഫീസുകളിലേക്ക് മാറിയതിനാല് ആമസോണിന്റെ ക്ലൗഡ് സേവനങ്ങള്‍ക്കും ഉയര്‍ന്ന ഡിമാന്‍ഡ് ലഭിച്ചു. ക്ലൗഡിലുള്ള ഡാറ്റ സംഭരണവും കമ്പ്യൂട്ടിംഗ് പവറും ആമസോണ് വെബ് സര്‍വീസസില് (എഡബ്ല്യുഎസ്) നിന്നുള്ള വരുമാനം 29 ശതമാനം ഉയര്‍ന്ന് 10.81 ബില്യണ് ഡോളറിലെത്താനും കാരണമായി.\nRead more topics: # ആമസോണ്, # Amazon, # ഇ-കൊമേഴ്‌സ്, # E COMMERCE, # Coronavirus, # impact of coronavirus, # കൊവിഡ്-19,


പ്രവാസിയുടെ പെരുന്നാള്…സുറാബിന്റെ ഓര്‍മ്മകളിലൂടെ\nപ്രവാസിക്ക് പെരുന്നാള് ഒരു ഫോണ്‍വിളിയാണ്. വീട്ടിലെ ഇറച്ചിക്കറിയുടെയും നെയ്‌ച്ചോറിന്റെയും പള്ളിയിലെ തക്ബീര് ധ്വനികളുടെയും ഓര്‍മ്മകളിലായിരിക്കുമവന്. പെരുന്നാള് ദിവസം ഗള്‍ഫിലെ ഭര്‍ത്താവിന്റെയോ പിതാവിന്റെയോ മകന്റെയോ ജ്യേഷ്ഠന്റെയോ ഫോണ് വിളി കാത്തു നില്‍ക്കും വീട്ടുകാര്. ഫോണിലൂടെ ഈദ് മുബാറക്ക് പറഞ്ഞും ആശംസ കൈമാറിയും അവന് പെരുന്നാള് ആഘോഷിക്കും.\nകഴിഞ്ഞ 32 വര്‍ഷമായി ജന്മനാട്ടില് ഒരു പെരുന്നാളു പോലും കൂടിയിട്ടില്ലാത്ത മലയാളി ഷാര്‍ജയില് കഴിയുന്നുണ്ട്. ഷാര്‍ജയിലെ മൈസലൂണിലെ കൊച്ചുവില്ലയില് മൂന്ന് കുട്ടികളും ഭാര്യയും മുറി നിറയെ പുസ്തകങ്ങളുമായി ഒതുങ്ങിക്കൂടുന്ന ഒരാള്. പേര് അബൂബക്കര്, കാസര്‍ക്കോട്ടെ നീലേശ്വരത്തുകാര് സ്‌നേഹപൂര്‍വ്വം അദ്ദേഹത്തെ കുഞ്ഞൗക്കര് എന്നു വിളിക്കും. അക്ഷര മലയാളവും ആനുകാലികങ്ങളും’സുറാബ്’ എന്നു വിളിക്കും. കഥയും കവിതയും നോവലും അനുഭവക്കുറിപ്പുകളുമായി ഡസനോളം പുസ്തകങ്ങള് മലയാളത്തിന് സമര്‍പ്പിച്ച എഴുത്തുകാരന്. വാക്കുകള് വഴങ്ങിത്തുടങ്ങുമ്പോഴേക്കും കടലിനപ്പുറത്തേക്കു കടന്നുവെങ്കിലും മലയാള സാഹിത്യത്തില് അടയാളപ്പെടുത്താന് അവസരം ലഭിച്ചയാള്. ദാര്‍ശനികതയും സത്യവും മായയും പ്രണയവും നിഴലിക്കുന്ന കവിതകളും വടക്കെ മലബാറിലെ ഒരു കൂട്ടം മനുഷ്യരുടെ സ്‌നേഹത്തിന്റെയും ജീവിതക്കാഴ്ചകളുടെയും നാട്ടിന്‍പുറങ്ങളിലൂടെ വായനക്കാരെ കൊണ്ടു പോകുന്ന നോവലുകളും കഥകളും മലയാളികള് നെഞ്ചേറ്റിയത് എഴുത്തുകാരന്റെ മേല്‍വിലാസം നോക്കിയല്ലായിരുന്നുവെന്നതിന്റെ തെളിവാണ് സുറാബ് എന്ന എഴുത്തുകാരന്.\nഎഴുത്തുകാരനെന്ന നാട്യമോ ഭാവമോ ഇല്ലാത്ത പച്ചയായൊരു മനുഷ്യനാണ് സുറാബ്. മൈസലൂണിലെ വീട്ടിനടുത്തുള്ള മലയാളികള് പോലും അദ്ദേഹത്തെ അറിഞ്ഞുകൊള്ളണമെന്നില്ല. നീലേശ്വരത്തെ വീട്ടിലും വഴിയിലും മുണ്ടുടുത്ത് നടന്നു പോകുന്ന തനി മലബാറി മാപ്പിളയാണ് താനെന്ന് പറയാന് ഇദ്ദേഹത്തിന് മടിയില്ല. എഴുത്തുകാരനെന്ന് വെച്ച് എല്ലാത്തിനെയും തള്ളിപ്പറയണമെന്നുണ്ടോയെന്ന് അദ്ദേഹം ചോദിക്കും. ഏത് ഭണ്ഡാരം കണ്ടാലും പണമിടുന്ന ഏത് റാത്വീബ് കേട്ടാലും കയറിയിരിക്കുന്ന വടക്കേ മലബാറുകാരന്റെ മാനറിസങ്ങളും ശീലങ്ങളും നന്മകളുമൊന്നും താനിപ്പോഴും കൈവിട്ടിട്ടില്ലെന്ന് ഇദ്ദേഹം പറയുന്നു. ‘എല്ലാത്തിനെയും എതിര്‍ത്താല് പിന്നെയെവിടെയാണ് കഥയും കവിതയും ജനിക്കുന്നത്. ആരെന്ത് പറഞ്ഞാലും എതിര്‍ക്കില്ല, അനുസരിക്കും. അതാണെന്റെ വിജയവും പരാജയവും. ചിലരെന്നെ കമ്യൂണിസ്റ്റാക്കി. എഴുത്തുകാരന് കമ്യൂണിസ്റ്റാകണമെന്ന് അലിഖിത നിയമമായിരിക്കാം. ഞാനൊരു മുസല്‍മാനാണ്. പ്രവാചകന് പഠിപ്പിച്ചതിനപ്പുറത്തെ നന്മകളൊന്നും കമ്യൂണിസം പഠിപ്പിക്കുന്നില്ല. പിന്നെയെന്തിന് ഞാന് മാറി ചിന്തിക്കണം.\nപോക്കറ്റിന്റെ ഭാഗത്തല്ല’. –\nഇറാഖിന്റെ കുവൈത്ത് അധിനിവേശ കാലത്താണ് ഒരു പെരുന്നാള് കൂടാന് മോഹിച്ച് നാട്ടിലേക്ക് തിരിക്കുന്നത്. ബോംബെയില് നിന്ന് ട്രെയിനുകളെല്ലാം ഫുള്ളായിരുന്നു. ബസില് സീറ്റ് കിട്ടിയില്ല. ബിസ്‌കറ്റ് ടിന്നിനു മുകളില് തല്‍ക്കാലം ഇരുന്നു. കുന്ദപുരത്ത് ഹോട്ടലില് ഭക്ഷണം കഴിച്ചു കൊണ്ടിരിക്കുമ്പോള് നാട്ടുകാരനായ സപ്ലെയര് പറഞ്ഞാണറിഞ്ഞത്. നാട്ടില് ഇന്ന് പെരുന്നാളാണ്. പിറ്റേന്നു വീട്ടിലെത്തുമ്പോള് ഉമ്മ മകനെ കാത്തിരിക്കുകയാണ്. ഭക്ഷണം കഴിക്കാതെ. പിന്നീട് ആഘോഷങ്ങള് പലതു കഴിഞ്ഞു. ഓണം, റംസാന്, കല്യാണങ്ങള്. 1997 മുതല് ആഘോഷങ്ങളെല്ലാം യു എ ഇയിലാണ്. 11 വര്‍ഷത്തെ ദാമ്പത്യ ജീവിതത്തിനു ശേഷം ഒരു കുഞ്ഞിന്റെ മുഖം ആദ്യമായി കണ്ടത് വലിയൊരു സന്തോഷമായിരുന്നു. മനസും ശരീരവും എഴുത്തും ബന്ധങ്ങളും പ്രാര്‍ഥനകളുമായി മണല്‍ക്കാടുമായി വല്ലാത്തൊരു ആത്മബന്ധം ഇതിനിടെയുണ്ടായി. ബസാര് എന്ന കവിതയിലെ അവസാന വാചകങ്ങള് ഇങ്ങിനെയാണ്.\n‘പുതിയ കച്ചവടക്കാര് വില പേശി\nപഴയവര് അഴുക്കും ചീഞ്ഞുനാറ്റവും\nചുമലു തേയുന്നവരുടെ സിരാകേന്ദ്രം’.\nഒന്നും എഴുതാത്ത കവിയായിരുന്നു ഉപ്പ. കണ്ടം കടവത്ത് അഹമ്മദ്. വീടുവരാന്തയിലെ തിണ്ണയിലെ ജനല് പാളികളിലൂടെ അരിച്ചെത്തുന്ന നിലാവിനെ നോക്കി. അദ്ദേഹം പാടും. സബീനപാട്ടുകള്, മാലകള്, ബദര്‍കിസ്സപ്പാട്ടുകള്, കെസ്സുപാട്ടുകള്, അതിനിടെ ഒരു നിമിത്തം പോലെ നിമിഷ കവിതകള് ഉറവ പൊട്ടിയൊഴുകും. ചെറുപ്പത്തില് അതൊന്നും മനസിലായിരുന്നില്ല. മുതിര്‍ന്നപ്പോള് കവിത ഒറു ലഹരിയായപ്പോള് മനസിലായി. ഉപ്പ പാടിയിരുന്നത് നഷ്ടസ്വപ്‌നങ്ങളുടെ സ്മൃതികളും കാലത്തിന്റെ വിളികളുമായിരുന്നല്ലോയെന്ന്….\n( ‘പൊട്ടുന്നത്’ എന്ന കവിതാ സമാഹാരത്തിന് വേണ്ടിയെഴുതിയ ആമുഖക്കുറിപ്പില് സുറാബ് തന്നെയെഴുതുന്നു. ‘ ഇതിലെ ഓരോ കവിതയും പൊള്ളുന്ന അക്ഷരങ്ങളാണ്. കനലാണ്. അതാണെന്റെ അനുഭവം. ഞാനെന്നും കത്തുന്ന ഒരു മരമാണ്. ഇങ്ങനെ നീറ്റലുകള്‍ക്കും നീറിപ്പുകച്ചിലുകള്‍ക്കുമിടിയിലാണെന്റെ എഴുത്തുപുര. എടുത്തുപറയാന് കവി മഹിമയോ പാരമ്പര്യോ ഒന്നും തന്നെയില്ല. ഉണ്ടായത് പാട്ടുകാരനായ പിതാവും കവി മനസുള്ള സഹോദരനുമാണ്. അവര് രണ്ടു പേരും ഇന്ന് ജീവിച്ചിരി്പ്പില്ല. ഒരു പക്ഷെ ഇവരാകാം കവിതയുടെ ലോകം എനിക്ക് പകര്‍ന്നു തന്നത്’.)\nഅതെ, ഞാനെന്നും ഒരു രോഗിയാണ്. എഴുത്തിന്റെ മാറാ രോഗം പിടിപെട്ടയാള്. അതുകൊണ്ടാണ് കവിതയും പ്രണയവും മഴയും വെയിലും ഒന്നിച്ചു കത്തുന്നത്. എത്ര കത്തിത്തീര്‍ന്നിട്ടും എത്ര പനിച്ചു കിടന്നിട്ടും ഈ ആളുകള്‍ക്കിടയില് ഒരിക്കല് പോലും അവളെന്നെ ഒന്ന് തിരിഞ്ഞു നോക്കിയിട്ടില്ല. സഹതപിച്ചിട്ടില്ല. അവള് എന്റെ വേദനയാണ്. കണ്ണീരാണ്. കത്തിത്തീരാത്ത കവിതയാണ്.\nഒരു കള്ളക്കര്‍ക്കിടകത്തിലെ തോരാത്ത മഴയത്താണ് എന്നെ പ്രസവിച്ചതെന്ന് ഉമ്മ പറഞ്ഞിട്ടുണ്ട്. അതുകൊണ്ടായിരിക്കാം എന്റെ കണ്ണുനീര് പെയ്‌തൊഴിഞ്ഞത്. ഇരുട്ടുള്ള രാത്രിയില് മഴ നോക്കിയിരിക്കുന്നതും ചീറിപ്പായുന്ന തീവണ്ടി നോക്കിയിരിക്കുന്നതും എന്റെ ഭ്രാന്തന് സങ്കല്‍പങ്ങളില് ഇടം നല്‍കിയത് അതുകൊണ്ടാകാ.\nനീലേശ്വരത്തെ മനംപുറം ഗ്രാമത്തില് വളര്‍ന്ന കുട്ടിക്കാലവും അവിടത്തെ കൂട്ടുകാരും ചുറ്റുപാടുകളും പള്ളി ദര്‍സും തെയ്യവും തിറയും മണല്‍വഴികളും പിന്നിട്ടു. ബാല്യം പറിച്ചുനടപ്പെട്ടു. കൗമാരത്തില് നാടകവും വായനയും എഴുത്തും ഹരം കയറിയ നാളുകളില് എത്തിപ്പെട്ടത് ഈ തുരുത്തിലാണ്. ഒന്നും നഷ്ടപ്പെടുന്നതിഷ്ടമില്ലാത്തത് കൊണ്ടാവാം, മണല്‍കാറ്റില് ചുട്ടുപഴുക്കുമ്പോഴും മന്ദംപുറം ഗ്രാമത്തിന്റെ പച്ചപ്പുള്ള കാഴ്ചകള് വരികളിലൊഴുകാന് തുടങ്ങിയത്. വീണ്ടുമൊരു പെരുന്നാളിന് ഗ്രാമവാസികള് പള്ളിയിലെത്തുമ്പോള്, നെയ്‌ച്ചോറിന്റെയും ഇറച്ചിക്കറിയുടെയും മണമുയര്‍ത്തുന്ന ഗ്രാമവീഥികളിലൂടെ വെറുതെ നടക്കാന് കൊതിക്കുന്ന മനസുമായി എഴുത്തുകാരന് ഇവിടെ തന്നെയുണ്ടാകും. എന്നെങ്കിലുമൊരു നാള് ആ സ്വപ്‌നം പൂവണിയുമെന്ന മോഹവും പ്രാര്‍ഥനയുമായി.


ബെവ്ക്യൂ ആപ്പ് സര്‍ക്കാരിനുള്ള ആപ്പാവും; ശരീരഭാഗങ്ങള് ഛേദിക്കപ്പെട്ട ശൂര്‍പ്പണഖയുടെ അവസ്ഥയിലായപ്പോഴാണ് സ്പ്രിംക്ലര് പിന്‍വാങ്ങിയതെന്ന് കെ മുരളീധരന് | DoolNews\nബെവ്ക്യൂ ആപ്പ് സര്‍ക്കാരിനുള്ള ആപ്പാവും; ശരീരഭാഗങ്ങള് ഛേദിക്കപ്പെട്ട ശൂര്‍പ്പണഖയുടെ അവസ്ഥയിലായപ്പോഴാണ് സ്പ്രിംക്ലര് പിന്‍വാങ്ങിയതെന്ന് കെ മുരളീധരന്\nSaturday, 23rd May 2020, 11:26 am\nകോഴിക്കോട്: സര്‍ക്കാരിന്റെ മദ്യവില്‍പ്പനയ്ക്കുള്ള ആപ്പ് തയ്യാറാക്കാനുള്ള ഓട്ടം കോവിഡിനെ പ്രതിരോധിക്കാനുള്ള ഓട്ടത്തേക്കാള് വേഗതയിലാണെന്ന് കെ. മുരളീധരന് എം.പി. ഇത് സര്‍ക്കാരിന് ആപ്പാവുമെന്ന കാര്യത്തില് സംശയമില്ല. ബീവറേജസില് കൂടി മദ്യം വില്‍ക്കുന്നതിന് ഒപ്പം ബാറുകളില് കൂടിയും മദ്യം വിറ്റാല് രോഗവ്യാപനത്തിന് ഒപ്പം മദ്യവ്യാപനവും എന്ന അവസ്ഥയുണ്ടാവുമെന്നും മുരളീധരന് പറഞ്ഞു.\nഇത് സര്‍ക്കാരിന് ആപ്പാവുമോ എന്ന കാര്യത്തില് സര്‍ക്കാര് വൃത്തങ്ങള്‍ക്കുള്ളില് തന്നെ സംശയമുണ്ട്. പക്ഷെ മുഖ്യമന്ത്രിയെ പേടിച്ച് ആരും മിണ്ടാത്തതാണെന്നും മുരളീധരന് പറഞ്ഞു.\nസ്പ്രിംക്ലറില് യു.ഡി.എഫ് ആദ്യ ഘട്ടത്തില് തന്നെയെടുത്ത തീരുമാനം കൊണ്ടാണ് സര്‍ക്കാരിന് പിന്‍വാങ്ങേണ്ടി വന്നത്. കമ്പനിയോട് അവരുടെ പേരും ചിഹ്നവും ഉപയോഗിക്കരുതെന്ന് കോടതി ആവശ്യപ്പെട്ടപ്പോള് തന്നെ അവര്‍ക്ക് മടുത്തിരുന്നു. ശരീരഭാഗങ്ങള് ഛേദിക്കപ്പെട്ട ശൂര്‍പ്പണഖയുടെ അവസ്ഥയിലായപ്പോഴാണ് കമ്പനി പിന്‍വാങ്ങിയത്. പക്ഷെ കോണ്‍ഗ്രസ് അങ്ങനെ വിട്ടുകളയില്ല. സി.ബി.ഐ അന്വേഷണം നടത്തണമെന്ന ആവശ്യവുമായി മുന്നോട്ട് പോവുമെന്നും മുരളീധരന് അറിയിച്ചു.\n‘രോഗവ്യാപനം വര്‍ധിക്കുന്ന സാഹചര്യത്തില് സര്‍ക്കാര് തിടുക്കത്തില് പരീക്ഷ നടത്താനുള്ള നീക്കം കുട്ടികളെ മാനസിക സംഘര്‍ഷത്തിലേക്ക് തള്ളി വിടും. പലയിടങ്ങളും പെട്ടെന്ന് കണ്ടൈന്‍മെന്റ് സോണ് ആവുന്ന അവസ്ഥയാണ് നിലവിലുള്ളത്. അതുകൊണ്ട് പരീക്ഷാ കേന്ദ്രങ്ങള് പെട്ടെന്ന് മാറ്റേണ്ട അവസ്ഥയുണ്ടാകും. ചിലര്‍ക്ക് പരീക്ഷയെഴുതാന് പറ്റാതാവും. ഇത് കുട്ടികളെ വലിയ മാനസിക സംഘര്‍ഷത്തിലേക്ക് തള്ളിവിടും. കുറച്ച് സമയം കൂടി കഴിഞ്ഞ് പരീക്ഷ നടത്താനുള്ള മാനുഷിക പരിഗണന സര്‍ക്കാര് കൈക്കൊള്ളണം’, മുരളീധരന് അഭിപ്രായപ്പെട്ടു.\nആരാധനാലയങ്ങളുടെ പണമെടുത്ത് ദുരിതാശ്വാസ നിധിയിലേക്ക് കൊടുത്താല് എന്താണ് സംഭവിക്കുക എന്നതിന്റെ ഉദാഹരമാണ് കഴിഞ്ഞ ദിവസം തിരിവിതാംകൂര് ദേവസ്വമെടുത്ത തീരുമാനമെന്നും അദ്ദേഹം പറഞ്ഞു. പണമില്ലാത്തതിനാല് നിലവിളക്കുകള് വില്‍ക്കാന് പോവുന്നു. ഈയൊരവസ്ഥയുണ്ടാകാതിരിക്കാനാണ് ആരാധനാലയങ്ങളുടെ പണം അവിടത്തെ ആവശ്യത്തിന് മാത്രം ഉപയോഗിക്കാന് താന് ആവശ്യപ്പെട്ടതെന്നും അദ്ദേഹം കൂട്ടിച്ചേര്‍ത്തു.


കോവിഡ് 19; കൊച്ചിയില് ആശുപത്രികളിൽ നിരീക്ഷണത്തിലെത്തു ന്നവരുടെ എണ്ണം വർധിക്കുന്നു; നിരീക്ഷണത്തിലുള്ളത് 31 പേര് - RashtraDeepika\nകോവിഡ് 19; കൊച്ചിയില് ആശുപത്രികളിൽ നിരീക്ഷണത്തിലെത്തു ന്നവരുടെ എണ്ണം വർധിക്കുന്നു; നിരീക്ഷണത്തിലുള്ളത് 31 പേര്\nകൊച്ചി: കോവിഡ് 19 പ്രതിരോധ പ്രവര്‍ത്തനങ്ങള് ഊര്‍ജിതമായി മുന്നോട്ട് നീങ്ങവേ എറണാകുളം ജില്ലയില് വിവിധ ആശുപത്രികളില് നീരിക്ഷണത്തില് പ്രവേശിപ്പിക്കുന്നവരുടെ എണ്ണത്തിലും വര്‍ധന. ഇന്നലെമാത്രം 16 പേരെ പുതുതായി ആശുപത്രിയില് നിരീക്ഷണത്തിനായി പ്രവേശിപ്പിച്ചു.\nഇതോടെ വിവിധ ആശുപത്രികളില് നിരീക്ഷണത്തില് കഴിയുന്നവരുടെ എണ്ണം 31 ആയി. കളമശേരി മെഡിക്കല് കോളജില് അഞ്ചുപേരെയും കരുവേലിപ്പടി താലൂക്ക് ആശുപത്രിയില് രണ്ടുപേരെയും സ്വകാര്യ ആശുപത്രികളിലായി ഒന്‍പതുപേരെയുമാണു പുതുതായി നിരീക്ഷണത്തില് പ്രവേശിപ്പിച്ചത്.\nഇതോടെ കളമശേരി മെഡിക്കല് കോളജില് 11 പേരും കരുവേലിപ്പടി താലൂക്ക് ആശുപത്രിയില് മൂന്നുപേരും സ്വകാര്യ ആശുപത്രികളില് 17 പേരും നിരീക്ഷണത്തിലായി. ജില്ലയില് ഇന്നലെ പുതിയ കേസുകളൊന്നും റിപ്പോര്‍ട്ട് ചെയ്തിട്ടില്ല. നിലവില് കോവിഡ് ബാധിച്ച് മൂന്നുപേരാണ് ചികിത്സയിലുള്ളത് .\nഇതില് ഒരാള് സ്വകാര്യ ആശുപത്രിയിലും, ബാക്കി രണ്ടുപേര് കളമശേരി മെഡിക്കല് കോളജിലുമാണുള്ളത്. ഇന്നലെ കൊച്ചിയില് 251 പേരെ കൂടി പുതുതായി വീടുകളില് നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 45 പേരെ പട്ടികയില്‍നിന്ന് ഒഴിവാക്കുകയും ചെയ്തു.\nഇതോടെ ജില്ലയില് വീടുകളില് നിരീക്ഷണത്തില് ഉള്ളവരുടെ ആകെ എണ്ണം 1,802 ആയി. ഇതില് 15 പേര് ഹൈറിസ്‌ക് വിഭാഗത്തിലും 1,787 പേര് ലോ റിസ്‌ക് വിഭാഗത്തിലുമാണ്. ജില്ലയില് വിവിധ ആശുപത്രികളില് നിരീക്ഷണത്തിലുണ്ടായിരുന്ന 11 പേരെ ഇന്നലെ ഡിസ്ചാര്‍ജ് ചെയ്തു.\n51 സാമ്പിളുകള് പുതുതായി പരിശോധനയ്ക്ക് അയച്ചിട്ടുണ്ട്. ഇന്നലെ ലഭിച്ച 58 പരിശോധന ഫലങ്ങളും നെഗറ്റീവാണ്. ഇനി 55 ഫലങ്ങള് കൂടി ലഭിക്കാനുണ്ടെന്നും അധികൃതര് വ്യക്തമാക്കി. ജില്ലയിലെ കോവിഡ് കെയര് സെന്‍ററുകളില് 712 പേരാണ് നിരീക്ഷണത്തില് കഴിയുന്നത്. കൂടാതെ എറണാകുളത്തെ സ്വകാര്യ ഹോട്ടലുകളില് 25 പേരും നിരീക്ഷണത്തിലുണ്ട്.\nകോവിഡ് 19; റെയില്‍വെ ടിക്കറ്റ് എടുക്കുന്നവര് പാസിനുവേണ്ടി കോവിഡ് ജാഗ്രത പോര്‍ട്ടലില് അപേക്ഷിക്കണം\nവൈറസിന്റെ ഇഷ്ടവഴി! കൊറോണ വൈറസിനു മനുഷ്യരുടെ കണ്ണുകളിലൂടെ ശരീരത്തില് എളുപ്പത്തില് പ്രവേശിക്കാന് കഴിയുമെന്ന് പഠനം; ഇക്കാര്യങ്ങള് ശ്രദ്ധിക്കുക…


എഫ്ഐആർ റദ്ദാക്കണം; ബിനോയി കോടിയേരി ബോംബെ ഹൈക്കോടതിയിൽ : Deepika.com\nഎഫ്ഐആർ റദ്ദാക്കണം; ബിനോയി കോടിയേരി ബോംബെ ഹൈക്കോടതിയിൽ\nമുംബൈ: യുവതിയെ വിവാഹ വാഗ്ദാനം നൽകി പീഡിപ്പിച്ചെന്ന കേസിലെ എഫ്ഐആർ റദ്ദാക്കണമെന്ന് ആവശ്യപ്പെട്ട് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്‍റെ മകൻ ബിനോയി കോടിയേരി ബോംബെ ഹൈക്കോടതിയെ സമീപിച്ചു.\nയുവതിയുടെ പരാതി തെറ്റാണെന്നും ഇത് പ്രഥമ ദൃഷ്ട്യ നിലനിൽക്കുന്നതല്ലെന്നും ബിനോയി ഹർജിയിൽ ചൂണ്ടിക്കാട്ടി. ഹർജി ബുധനാഴ്ച കോടതി പരിഗണിക്കും. ബിനോയിക്കെതിരേ യുവതി മുംബൈ ഒഷിവാര പോലീസ് സ്റ്റേഷനിലാണ് പരാതി നൽകിയിരുന്നത്.\nദുബായിയിൽ ബാർ ഡാൻസ് ജീവനക്കാരിയായിരുന്ന യുവതിയാണ് ബിനോയിക്കെതിരേ മുംബൈ ഓഷിവാര പോലീസിൽ പരാതി നൽകിയത്. വിവാഹ വാഗ്ദാനം നൽകി വർഷങ്ങളോളം പീഡിപ്പിച്ചെന്നാണ് പരാതി. ഇതോടെ പോലീസ് എഫ്ഐആർ രജിസ്റ്റർ ചെയ്തു.\nബിനോയിയുമായുള്ള ബന്ധത്തില് എട്ട് വയസുള്ള കുട്ടി ഉണ്ടെന്നും ബിഹാർ സ്വദേശിനിയായ യുവതിയുടെ പരാതിയിൽ വ്യക്തമാക്കിയിട്ടുണ്ട്. 2009 മുതല് 2018 വരെ വിവാഹ വാഗ്ദാനം നൽകി ബിനോയി ലൈംഗികമായി ഉപയോഗിച്ചുവെന്നാണ് പരാതിയിൽ പറയുന്നത്.\nപ്രതിഷേധം കടന്ന് പൗരത്വ നിയമ ഭേദഗതി ബിൽ; ലോക്സഭ പാസാക്കി\nന്യൂഡൽഹി: ദേശീയ പൗരത്വ നിയമ ഭേദഗതി ബിൽ ലോക്സഭ പാസാക്കി. 311 പേർ ബില്ലിനെ അനുകൂലിച്ചും 80 പേർ ബില്ലിനെ എതിർത്തും വോട്ട\nഇന്ത്യയെ ഒരിക്കലും മതരാഷ്ട്രമാക്കില്ല, ബിൽ ഭരണഘടനാ വിരുദ്ധമല്ല: അമിത് ഷാ\nന്യൂഡൽഹി: ഇന്ത്യയെ ഒരിക്കലും മതരാഷ്ട്രമാക്കില്ലെന്നു കേന്ദ്ര ആഭ്യന്തരമന്ത്രി അമിത് ഷാ പറഞ്ഞു. പൗരത്വ നിയമഭേദഗതി ബില


മലയാറ്റൂര് പള്ളിവികാരിയെ കപ്യാര് കുത്തിക്കൊന്നു | Gramajyothi News\nമലയാറ്റൂര് പള്ളിവികാരിയെ കപ്യാര് കുത്തിക്കൊന്നു\nMarch 1, 2018 2:21 pm Published by : Admin\nമലയാറ്റൂര് പള്ളിവികാരിയെ കപ്യാര് കുത്തിക്കൊന്നു. മലയാറ്റൂര് കുരിശുപള്ളിയിലെ റെക്ടര് ഫാ. സേവ്യര് തേലക്കാട്ടാണ് മരിച്ചത്. 50 വയസ്സായിരുന്നു. കപ്യാര് ജോണിയാണ് ഇദേഹത്തെ കുത്തിക്കൊന്നത്. കുത്തിയശേഷം ജോണി വനത്തിലേക്ക് ഓടി രക്ഷപ്പെട്ടു. ഗുരുതരമായി പരുക്കേറ്റ വൈദികനെ ഉടന് അങ്കമാലിയിലെ ലിറ്റില് ഫ്‌ളവര് ആശുപത്രയില് എത്തിച്ചെങ്കിലും രക്ഷിക്കാനായില്ല. വൈദികന്റെ കാലിലാണ് കുത്തേറ്റത്. ഉച്ചയ്ക്ക് 1.30നാണ് സംഭവം.\nഇടതു തുടയില് ആഴത്തിലേറ്റ് കുത്താണ് മരണത്തിലേക്ക് നയിച്ചത്. അങ്കമാലി ലിറ്റില് ഫ്‌ളവര് ആശുപത്രിയിലെത്തിയപ്പോഴേക്കും അച്ചന് മരിച്ചിരുന്നു എന്നാണ് ആശുപത്രി അധികൃതര് നല്‍കുന്ന വിവരം. ഇടതു തുടയിലേറ്റ കുത്ത് പ്രധാന രക്തക്കുഴലിനെ തകര്‍ത്തിരുന്നതായി ആശുപത്രിയില് നിന്ന് ലഭിക്കുന്ന വിവരം. രക്തം വാര്‍ന്നാണ് ഫാദര് സേവ്യര് തേലക്കാട്ട് മരിച്ചത്.


🕉ആര്യസമജത്തിലെ ഉന്നത പണ്ഡിതനായ ഡോ. ഭവാനീലാൽ ഭാരതീയ ജിക്ക് ശ്രദ്ധാഞ്ജലി🕉\nആര്യജഗത്തിലെ ഉന്നത പണ്ഡിതനായ ഡോ.ഭവാനീലാൽ ഭാരതീയ ജി (90) ഇന്നലെ രാത്രി നിര്യാതനായി. ആര്യസമജത്തിലെ ഏറ്റവും സമുന്നതനായ ഒരു ദാർശനികനെയാണ് അദ്ദേഹത്തിന്റെ വിയോഗത്തിലൂടെ നമുക്ക് നഷ്ടമായത്. ഒരു ലക്ഷത്തിലധികം പേജുകളിൽ ഉള്ള വൈദിക വാങ്മയം അദ്ദേഹത്തിന്റെ ഗ്രന്ഥങ്ങളിൽ നിന്ന് ലഭിക്കുന്നതാണ്. അതിന് പുറമെ വിവിധ വൈദിക മാസിക കളിലായി അസംഖ്യം ലേഖനങ്ങൾ വേറെയുമുണ്ട്. അദ്ദേഹത്തിന്റെ ഗ്രന്ഥങ്ങളുടെ ഒരു ചെറിയ വിവരണം താഴെ കൊടുക്കുന്നു. വിപുലമായ വിവരണം ഇപ്പോൾ ഇവിടെ കൊടുക്കുക സാധ്യമാണെന്ന് തോന്നുന്നില്ല.\n1. തുലാനാത്മക ഗ്രന്ഥങ്ങൾ.\nഋഷി ദയാനന്ദ് ഓർ അന്യ ഭരതീയ് ധർമ്മാ ചാര്യ, മഹർഷി ദയാനന്ദ് ഓർ രാജാറാം മോഹൻ റായ്, മഹർഷി ദയാനന്ദ് ഓർ സ്വാമി വിവേകാനന്ദ്, സ്വാമി ദയാനന്ദ് ഓർ ഈസായി മത്.\n2. വേദവിഷയ ഗ്രന്ഥങ്ങൾ.\nവേദ് മേ ക്യാ ഹേ, വേദാധ്യയൻ കെ സോപാൻ, ഉപനിഷദോം കീ കഥായെം, ഋഗ്വേദ് - യജുർവേദ് - സാമ് വേദ് ഏവം അഥർവ് വേദ് പരിചയ്, വേദോംകി അദ്ധ്യാത്മ ധാരാ, ഋഗ്വേദ്-യജുർ വേദ്- സാമ് വേദ് ഏവം അഥർവ വേദ് അദ്ധ്യാത്മ ശതക്.\n3. ഋഷി ദയാനന്ദനെക്കുറിച്ചുള്ള നിരവധി ഗ്രന്ഥങ്ങൾ.\n4. മഹാപുരുഷന്മാരുടെ ജീവ ചരിത്രങ്ങൾ.\n5. ആര്യസമാജ സിദ്ധാന്തങ്ങളുമായി ബന്ധപ്പെട്ട നിരവധി ഗ്രന്ഥങ്ങൾ.\n6. സാമൂഹ്യ വിഷയങ്ങളുമായി ബന്ധപ്പെട്ട മറ്റു ഗ്രന്ഥങ്ങൾ.\nഅദ്ദേഹത്തിന്റെ വിയോഗത്തിൽ ആര്യസമാജം കേരള ഘടകം അനുശോചനം രേഖപ്പെടുത്തുന്നു🙏


സര്‍ക്കാര് ഇടപെടല്; വായ്പ 6000 കോടിയാക്കി ; അടിയന്തര ചെലവുകള്‍ക്ക് വേണ്ടത് 8000 കോടി | Kairali News | kairalinewsonline.com\nഏപ്രിലിലെ ആദ്യദിനത്തിലെ കടപത്ര ലേലത്തില് കേരളത്തിനായി 6000 കോടി സമാഹരിക്കാന് റിസര്‍വ് ബാങ്ക് ഓഫ് ഇന്ത്യയുടെ അംഗീകാരം. ഏഴിനാണ് ലേലം. നേരത്തെ കേരളത്തിന് 1500 കോടിക്കായിരുന്നു ആര്‍ബിഐ വിജ്ഞാപനം.\nസംസ്ഥാനം പ്രതീക്ഷിച്ചത് 7000 കോടിയും. ഇക്കാര്യം സംസ്ഥാന ധനവകുപ്പ് കേന്ദ്ര സര്‍ക്കാരിന്റെയും ആര്‍ബിഐയുടെയും അടിയന്തര ശ്രദ്ധയില്‍പ്പെടുത്തി. തുടര്‍ന്ന്, ആദ്യലേലത്തില്‍ത്തന്നെ കേരളത്തിന് 6000 കോടി അനുവദിച്ചു.\nകൊവിഡ് പ്രതിരോധം; കേരളത്തെ പ്രകീര്‍ത്തിച്ച് റിസര്‍വ് ബാങ്ക്\nഈവര്‍ഷം കേരളത്തിന് 26,000 കോടി രൂപ കടമെടുക്കാം. ഇതില് 12,500 കോടി രൂപയ്ക്കുള്ള അനുമതി അവസാന പാദത്തിലായിരിക്കുമെന്നാണ് കേന്ദ്ര നിര്‍ദേശം. ബാക്കി 13,500 കോടി എപ്പോള് വേണമെങ്കിലുമെടുക്കാം.\nകോവിഡ് സൃഷ്ടിച്ച വരുമാനനഷ്ടം നികത്താന് 12,000 കോടി രൂപയെങ്കിലും അടിയന്തരമായി ജനങ്ങളിലേക്ക് എത്തിക്കണമെന്ന് സംസ്ഥാനം തീരുമാനിച്ചു. 20,000 കോടി രൂപയുടെ പ്രത്യേക പാക്കേജും പ്രഖ്യാപിച്ചു. ഒറ്റയടിക്ക് മുഴുവന് തുകയും ലഭ്യമാകാത്തതിനാലാണ് 8000 കോടി രൂപയുടെ അനുമതി തേടിയത്.\nവായ്പത്തുക ഉയര്‍ത്തിയത് അല്‍പ്പാശ്വാസം മാത്രമാണെന്ന് ധന വകുപ്പിന്റെ വിലയിരുത്തല്. ഏപ്രിലിലെ അവശ്യചെലവുകള്‍ക്ക് 8000 കോടി രൂപവേണം. ശമ്പളവും പെന്‍ഷനും വേറെയും. വിതരണം തുടങ്ങിയ സാമൂഹ്യ, ക്ഷേമ പെന്‍ഷനുകള്‍ക്കായി 4706 കോടി വേണം. മെഡിക്കല് സപ്ലൈസ് കോര്‍പറേഷന് അടിയന്തരമായി 300 കോടി വേണം.\nറബര് സബ്സിഡിക്കായി 80 കോടി ആവശ്യപ്പെട്ടിട്ടുണ്ട്. സൗജന്യ റേഷന് വിതരണത്തിന് ആദ്യഘട്ടത്തില് 300 കോടി നീക്കിവച്ചു. വിദ്യാഭ്യാസ വായ്പാ തിരിച്ചടവ് സഹായപദ്ധതിക്ക് 59 കോടിവേണം. വിദ്യാഭ്യാസ സ്‌കോളര്‍ഷിപ്പുകള്‍ക്കും സ്റ്റൈന്‍െഡുകള്‍ക്കുമായി 100 കോടി വിതരണംചെയ്യും.\nതദ്ദേശഭരണ സ്ഥാപനങ്ങളുടെയും വകുപ്പുകളുടെയും അഞ്ചുലക്ഷത്തില്‍ത്താഴെയുള്ള ബില്ലുകള് മാറുന്നതിന് 2000 കോടി വേണം. കെഎസ്ആര്‍ടിസിക്ക് ശമ്പളവും പെന്‍ഷനും നല്‍കാന് 100 കോടി അനുവദിച്ചു.\nറേഷന് വ്യാപരികളുടെ കമീഷന്, അങ്കണവാടികളുടെ ഉള്‍പ്പെടെ പോഷകാഹാര വിതരണമടക്കമുള്ള ചെലവുകളുണ്ട്. സര്‍വീസില്‍നിന്ന് വിരമിച്ച ആയിരത്തില്‍പ്പരം പേരുടെ ആനുകൂല്യ വിതരണത്തിന് 250 കോടി വേണ്ടിവരും.


പത്മനാഭസ്വാമി ക്ഷേത്ര വിധി വിശ്വാസികളുടെ വിജയം, യുഡിഎഫ് നിലപാട് ശരി എന്ന് തെളിഞ്ഞു: രമേശ് ചെന്നിത്തല| VIDEO – Jaihind TV\nപത്മനാഭസ്വാമി ക്ഷേത്ര വിധി വിശ്വാസികളുടെ വിജയം, യുഡിഎഫ് നിലപാട് ശരി എന്ന് തെളിഞ്ഞു: രമേശ് ചെന്നിത്തല| VIDEO\nതിരുവനന്തപുരം: ശ്രീപത്മനാഭസ്വാമി ക്ഷേത്ര വിധി വിശ്വാസികളുടെ വിജയമെന്ന് പ്രതിപക്ഷ നേതാവ് രമേശ് ചെന്നിത്തല. വിധി വന്നതോടെ യുഡിഫ് നിലപാട് ശരി എന്ന് തെളിഞ്ഞു. അപ്പീലിന് പോകില്ലെന്ന സർക്കാർ നിലപാട് വിവേകമാണെന്നും അദ്ദേഹം മാധ്യമങ്ങളോട് പറഞ്ഞു.\nഅതേസമയം ശ്രീപത്മനാഭസ്വാമി ക്ഷേത്രത്തില് രാജകുടുംബത്തിന്‍റെ അധികാരം സുപ്രീം കോടതി അംഗീകരിച്ചു. ക്ഷേത്രഭരണം താത്കാലിക ഭരണസമിതിക്ക് കൈമാറി സുപ്രീംകോടതി ഉത്തരവിട്ടു. ക്ഷേത്ര ഭരണം സംസ്ഥാന സര്‍ക്കാര് ഏറ്റെടുക്കണമെന്ന 2011 ലെ ഹൈക്കോടതി വിധിക്കെതിരെ രാജകുടുംബത്തിലെ പ്രതിനിധികള് സമര്‍പ്പിച്ച ഹര്‍ജിയിലാണ് സുപ്രീകോടതിയുടെ ഉത്തരവ്.\nഅതേസമയം തിരുവനന്തപുരം ജില്ല ജഡ്ജിയുടെ അധ്യക്ഷതയില് പുതുതായി ഭരണസമിതി രൂപവത്കരിക്കാനും കോടതി അനുമതി നല്‍കി. പുതുതായി ഭരണസമിതി രൂപവത്കരിക്കുന്നതുവരെ നിലവിലെ സമിതിക്ക് തുടരാം. ക്ഷേത്രകാര്യങ്ങളിലെ ഭരണപരമായ ചുമതല ഭരണസമിതിക്കാണ്. ഈ ഭരണസമിതിയുടെ ചെയര്‍പേഴ്‌സണ് തിരുവനന്തപുരം ജില്ലാ ജഡ്ജി ആയിരിക്കും. ബി-നിലവറ തുറക്കുന്നതുമായി ബന്ധപ്പെട്ട കാര്യങ്ങള് ഭരണസമിതിക്ക് തീരുമാനിക്കാം . ജസ്റ്റിസുമാരായ യു.യു. ലളിതും, ഇന്ദു മല്‍ഹോത്രയും അടങ്ങിയ ബെഞ്ചാണ് കേസ് പരിഗണിച്ചത്. ജസ്റ്റിസ് യു.യു. ലളിതാണ് വിധി പ്രസ്താവം നടത്തിയത്.


Jun 1, 2020, 08:32 am IST\nമാധവ റാവു സദാശിവ റാവു ഗോൾവൽക്കർ .. രാഷ്ട്രീയ സ്വയംസേവക സംഘത്തിന്റെ രണ്ടാമത്തെ സർസംഘചാലക്. ദേശഭക്തിയുടെ അമൃതവാണി മുഴക്കി ജനതയെ ജനാർദ്ദന ഭാവത്തിൽ കണ്ട് രാഷ്ട്രസേവനം നടത്താൻ ജനലക്ഷങ്ങൾക്ക് പ്രചോദനമേകിയ കർമ്മയോഗി . രാഷ്ട്ര ശരീരത്തിന്റെ ഓരോ അണുവിലും കർമ്മോത്സുകതയുടെ പ്രോജ്ജ്വലനം നടത്തിയ മഹാമനീഷി.\nബനാറസ് ഹിന്ദു യൂണിവേഴ്സിറ്റിയിൽ ജന്തുശാസ്ത്രം പ്രൊഫസറായിരിക്കുന്ന കാലത്താണ് ഗോൾവൽക്കർ സംഘവുമായി അടുക്കുന്നത് . പിന്നീട് സാരഗാച്ഛിയിൽ അഖണ്ഡാനന്ദ സ്വാമികളിൽ നിന്ന് സന്യാസ ദീക്ഷ സ്വീകരിച്ചെങ്കിലും തന്റെ കർമ്മ മണ്ഡലം രാഷ്ട്രസേവനമാണെന്ന് തിരിച്ചറിഞ്ഞ് മടങ്ങിയെത്തി. 1940 ൽ രാഷ്ട്രീയ സ്വയംസേവക സംഘത്തിന്റെ രണ്ടാമത്തെ സർസംഘചാലകായി തെരഞ്ഞെടുക്കപ്പെട്ടു . പിന്നീട് ഭാരതത്തെ അറിഞ്ഞും അറിയിച്ചും നീണ്ട മുപ്പത്തിമൂന്നുവർഷത്തെ കഠിന തപസ് …രാഷ്ട്രം മാധവനിലൂടെ കേശവനെ അറിയുകയായിരുന്നു..\nരാഷ്ട്രായ സ്വാഹ ഇദം ന മമ എന്ന മന്ത്രവുമായി അറുപതില്പരം തവണ അദ്ദേഹം ഭാരത പരിക്രമണം ചെയ്തു . ഇതിലൊരിക്കൽ പോലും ഹോട്ടലുകളിൽ താമസിച്ചതുമില്ല . ഡോക്ടർജി പാകിയ സുദൃഢമായ അടിത്തറയിൽ അതിവിശാലമായ സംഘടനാമന്ദിരം അദ്ദേഹം പടുത്തുയർത്തി . ആദ്യം അവഹേളിക്കപ്പെടുകയും പിന്നീട് എതിർക്കപ്പെടുകയും ചെയ്ത ആർ.എസ്.എസ് അംഗീകാരത്തിന്റെ പടവുകൾ കയറുക തന്നെ ചെയ്തു.\nബിജെപിയുടെ പൂർവരൂപമായിരുന്ന ജനസംഘം , വിദ്യാർത്ഥി സംഘടനയായ എ ബി വി പി , ഏറ്റവും വലിയ തൊഴിലാളി പ്രസ്ഥാനങ്ങളിലൊന്നായ ബി എം എസ് , വിശ്വഹിന്ദു പരിഷത്ത് വനവാസികൾക്ക് വേണ്ടി വനവാസി കല്യാണാശ്രമം എന്നിവയെല്ലാം രൂപമെടുക്കുന്നത് ഗുരുജിയുടെ ആശിർവാദത്തോടെയാണ് ..ഭാരതത്തിനു പുറത്തേക്ക് സംഘ പ്രവർത്തനമെത്തുന്നതും ഇക്കാലയളവിലാണ്.\nരാഷ്ട്രം പ്രതിസന്ധി ഘട്ടങ്ങൾ നേരിട്ടപ്പോഴെല്ലാം അദ്ദേഹം മാർഗദർശകനായി നിന്നു. വിഭജന കാലത്ത് ലുധിയാനയിലും അമൃതസറിലും ജലന്ധറിലുമെല്ലാമെത്തി ദുരിതമനുഭവിക്കുന്നവർക്ക് ആത്മവിശ്വാസം നൽകി . സ്വാതന്ത്ര്യത്തിനു ശേഷം കശ്മീരിനേയും ഹൈദരാബാദിനേയും ഭാരതത്തോടൊപ്പം ലയിപ്പിക്കുന്നതിലും അദ്ദേഹം മുഖ്യപങ്കു വഹിച്ചു. 1962 ലെ ചൈനീസ് ആക്രമണം അദ്ദേഹം മുൻ കൂട്ടി പ്രവചിച്ചിരുന്നു . എന്നാൽ ഇന്ത്യ- ചീനി ഭായ് ഭായ് എന്ന മുദ്രാവാക്യം മുഴക്കി നടന്നിരുന്ന ഭരണാധികാരികൾ അതിനെ വിടുവായത്തമെന്ന് വിളിച്ചു. ഒടുവിൽ ഗുരുജി പറഞ്ഞതു സംഭവിക്കുകയും ചെയ്തു.\nതാരതമ്യം ചെയ്യാനാകാത്ത ബൗദ്ധിക വ്യക്തിത്വത്തിലൂടെ ഭാരതത്തിന്‍റെ സംസ്കാരത്തിലൂന്നിയ സംഘടനാ പ്രവര്‍ത്തനം കാഴ്ച്ച വച്ച ഗുരുജി 1973 ജൂൺ5ന് ലോകത്തോട് വിടപറഞ്ഞു. പ്രതിസന്ധി ഘട്ടങ്ങളിൽ രാജ്യത്തിന് ശക്തി നൽകിയ നേതാക്കളിലൊരാളെ നഷ്ടപ്പെട്ടെന്നാണ് അന്നത്തെ പ്രതിരോധ മന്ത്രി ജഗ്ജീവൻ റാം പാർലമെന്റിൽ പറഞ്ഞത് .വ്യക്തിയില്ലെങ്കിലും സംഘടന മുന്നോട്ടു തന്നെ പോകുമെന്നായിരുന്നു ഗുരുജി എക്കാലവും പറഞ്ഞിരുന്നത് . വ്യക്തിക്കതീതമായി രാഷ്ട്രത്തെ മാത്രം മനസിലുറപ്പിച്ച് മുന്നോട്ടു പോകാൻ സംഘത്തിനു കഴിയുന്നതും അതുകൊണ്ട് തന്നെയാണ്..


കൊവിഡ് 19: പത്തനംതിട്ട ജില്ലയില് 10 പേര് നിരീക്ഷണത്തില്\nപത്തനംതിട്ട ജില്ലയില് കൊവിഡ് ബാധയെന്ന് സംശയിക്കുന്ന 10 പേര് നിരീക്ഷണത്തില്. ജില്ലയില് കൊവിഡ് 19 സ്ഥിരീകരിച്ചവരുമായി നേരിട്ട് ബന്ധപ്പെട്ടത് 150 പേരെന്ന് ജില്ലാ ഭരണകൂടം അറിയിച്ചു. 164 പേര് നേരിട്ടല്ലാതെ സമ്പര്‍ക്ക പട്ടികയില് വന്നവരാണെന്നും 58 പേര് ഏറ്റവും അടുത്ത് സാമിപ്യം പുലര്‍ത്തിയവരാണെന്നും ജില്ലാ ഭരണകൂടം അറിയിച്ചു. ജില്ലയില് നിലവില് 314 പേര് വീടുകളില് നിരീക്ഷണത്തിലാണെന്നും കളക്ടര് അറിയിച്ചിട്ടുണ്ട്.\nഇറ്റലിയില് നിന്ന് വന്ന കുടുംബവുമായി അടുത്ത് ഇടപഴകിയവരെ കണ്ടെത്തി അവരുടെ രക്തം പരിശോധിക്കുക എന്ന നടപടിയാണ് ഇപ്പോള് നടന്നുവരുന്നത്. അതേസമയം, അഞ്ച് പേര്‍ക്ക് കൊറോണ സ്ഥിരീകരിച്ച സാഹചര്യത്തില് ജില്ലയിലെ എല്ലാ വിദ്യാഭ്യാസ സ്ഥാപനങ്ങള്‍ക്കും മൂന്ന് ദിവസത്തെ അവധി പ്രഖ്യാപിച്ചു. ജില്ലയിലെ അംഗനവാടി, പോളിടെക്‌നിക് കോളജ്, പ്രൊഫഷണല് കോളജ്, എയ്ഡഡ്, അണ് എയ്ഡഡ് സ്‌കൂളുകള് ഉള്‍പ്പെടെ എല്ലാ വിദ്യാഭ്യാസ സ്ഥാപനങ്ങള്‍ക്കും ബുധനാഴ്ച വരെ അവധിയായിരിക്കുമെന്ന് കളക്ടര് അറിയിച്ചു.\nചൊവ്വാഴ്ച നടക്കാനിരിക്കുന്ന എസ്എസ്എല്‍സി, പ്ലസ് ടു പരീക്ഷകള്‍ക്ക് മാറ്റമില്ല. എന്നാല് രോഗബാധിതരുമായി അടുത്തിടപഴകിയ രോഗ ലക്ഷണമുള്ള കുട്ടികള് പരീക്ഷ എഴുതാന് പാടില്ല. ഇവര്‍ക്ക് സേ പരീക്ഷ എഴുതാനുള്ള സൗകര്യം ഒരുക്കും. രോഗബാധിതരുമായി അകന്ന് ഇടപഴകിയവര്‍ക്ക് അതേ സ്‌കൂളില് പ്രത്യേകം പരീക്ഷ എഴുതാനുള്ള സൗകര്യം ഒരുക്കുമെന്നും കളക്ടര് പറഞ്ഞു.


ലോക്ക് ഡൗൺ നാലാം ഘട്ടത്തിന്റെ ആദ്യദിനത്തിലും കൊവിഡ് കേസുകളിൽ വലഞ്ഞ് രാജ്യം. ഗുജറാത്തിലും തമിഴ്‌നാട്ടിലും കൊവിഡ് ബാധിതരുടെ എണ്ണം 11,000 കടന്നു. അഹമ്മദാബാദ് മുനിസിപ്പൽ കമ്മീഷണർ വിജയ് നെഹ്റയെ സ്ഥലംമാറ്റി. ലുധിയാനയിൽ 13 ആർപിഎഫ് ജവാന്മാർക്ക് കൊവിഡ് സ്ഥിരീകരിച്ചു.\nഗുജറാത്തിൽ കൊവിഡ് കേസുകൾ 11000 കടന്ന് 11380 ആയി. 24 മണിക്കൂറിനിടെ 391 പോസിറ്റീവ് കേസുകളും 34 മരണവും റിപ്പോർട്ട് ചെയ്തു. ആകെ 659 പേർ മരിച്ചു. അഹമ്മദാബാദിലാണ് രോഗവ്യാപനം രൂക്ഷമായി. 8420 പേർക്കാണ് രോഗം ബാധിച്ചത്. ഇതിനിടെ മുനിസിപ്പൽ കമ്മീഷണർ സ്ഥാനത്ത് നിന്ന് വിജയ് നെഹ്റയെ മാറ്റി, പകരം മുതിർന്ന ഐഎഎസ് ഉദ്യോഗസ്ഥൻ മുകേഷ് കുമാറിനെ നിയമിച്ചു.\nതമിഴ്‌നാട്ടിൽ കൊവിഡ് ബാധിതരുടെ എണ്ണം 11,224 ആയി. 24 മണിക്കൂറിനിടെ 639 പോസിറ്റീവ് കേസുകളും നാല് മരണവുമാണ് റിപ്പോർട്ട് ചെയ്തത്. ഇതിൽ 480 കൊവിഡ് കേസുകളും ചെന്നൈയിലാണ്. ഡൽഹിയിൽ 422 പോസിറ്റീവ് കേസുകൾ കൂടി റിപ്പോർട്ട് ചെയ്തതോടെ ആകെ കൊവിഡ് കേസുകൾ 9755 ആയി. 148 പേർ മരിച്ചു. രാജസ്ഥാനിൽ 242 പുതിയ കേസുകളും അഞ്ച് മരണവും റിപ്പോർട്ട് ചെയ്തതോടെ ആകെ കൊവിഡ് കേസുകൾ 5202ഉം മരണം 131ഉം ആയി. ലുധിയാനയിൽ 13 ജവാന്മാർക്ക് കൊവിഡ് സ്ഥിരീകരിച്ചു. ഡൽഹിയിൽ ജോലി ചെയ്ത ശേഷം മടങ്ങിയെത്തിയവരാണിവർ. ഇതുവരെ 47 ജവാന്മാർക്ക് കൊവിഡ് സ്ഥിരീകരിച്ചതായി ആർപിഎഫ് അറിയിച്ചു.\nStory highlight: In Gujarat and Tamil Nadu, the number of covid cases crossed 11,000\nRead more on: Gujarat | tamil nadu\nപാവപ്പെട്ട വിദ്യാർത്ഥികൾ പ്രതിസന്ധിയിലാണ്, നീറ്റ് പരീക്ഷയ്ക്കതിരെ ഒരുമിച്ച് നിൽക്കണം; പന്ത്രണ്ട് മുഖ്യമന്ത്രിമാർക്ക് തമിഴ്നാട് മുഖ്യമന്ത്രിയുടെ കത്ത്\nതമിഴ്‌നാട് ഗവര്‍ണറായി ആര്. എന് രവി സത്യപ്രതിജ്ഞ ചെയ്ത് അധികാരമേറ്റു


ജോലി ‘ജോലിസ്ഥലത്ത്’ മതി | കുടുംബങ്ങൾക്കുവേണ്ടി\nഭാഷ അമാറിക് അമേരിക്കന് ആംഗ്യഭാഷ അര്‍മേനിയന് അര്‍ഹോബൊ അറബി (ലബനന്) അറബിക് അല്‍ബേനിയന് അസര്‍ബയ്‌ജാനി ആഫ്രിക്കാന്‍സ് ഇംഗ്ലീഷ് ഇക്വഡോറിയന് ആംഗ്യഭാഷ ഇന്‍ഡൊനീഷ്യന് ഇബാനാഗ് ഇബാന് ഇറ്റാലിയന് ഇറ്റാലിയന് ആംഗ്യഭാഷ ഇലോക്കോ ഇവെ ഇസോക്കോ ഉക്രേനിയന് ഉറൂണ്ട് ഉസ്‌ബെക് ഉസ്‌ബെക് (റോമന്) എന്‍ഡെബെലെ (സിംബാബ്‌വെ) എസ്‌റ്റോണിയന് ഒറോമോ ഒസിഷ്യന് കന്നട കാബൂവെര്‍ഡിയാനോ കാറ്റലാന് കികോംഗോ യി ലീറ്റ കിന്യര്‍വണ്ട കിമ്പുണ്‍ഡു കിര്‍ഗിസ് കിറുണ്ടി കിലുബ കൊറിയന് കൊളംബിയന് ആംഗ്യഭാഷ കോംഗോ ക്യന്‍ഗോന്‍റ്റെ ക്രൊയേഷ്യന് ഗണ് ഗാ ഗ്രീക്ക് ചവക്കനോ ചിചെവ ചിടുംബൂക ചിന് (ഹഖ) ചിയോവോ ചിറ്റോംഗ ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജാവനീസ് ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടെറ്റും ഡിലി ഡച്ച് ഡാനിഷ് തഗലോഗ് തായ് നിയാസ് നേപ്പാളി നോര്‍വീജിയന് പാങ്‌ഗാസിനന് പാപിയമെന്‍റോ (കുറെസോ) പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫറോയീസ് ഫിജിയന് ഫിന്നിഷ് ഫൊണ് ഫ്രഞ്ച് ബള്‍ഗേറിയന് ബിക്കോള് ബിസ്‌ലാമ ബ്രസീലിയന് ആംഗ്യഭാഷ മംഗോളിയന് മലഗാസി മലയാളം മലായ് മാം മാംബെ (ലുന്‍ഗു) മായാ മ്യന്‍മര് യോറുബ റഷ്യന് റഷ്യന് ആംഗ്യഭാഷ റാരോടോംഗന് റൊമാനിയന് റ്റ്വി റ്റ്‌സോട്‌സില് ലാറി ലിംഗാല ലിത്വാനിയന് വല്ലീഷ്യന് വിയറ്റ്‌നമീസ് വെല്‍ഷ് ഷോണ സമോവന് സിംഹള സിബെമ്പ സുലു സുൺഡ സെപ്പിടി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സോളമന് ഐലന്‍ഡ്‌സ് പിജിന് സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ\nഓഡിയോ ഓഡിയോ റെക്കോര്‍ഡിങ്ങുകളുടെ ഡൗണ്‍ലോഡ് ഫോര്‍മറ്റുകള് ജോലി ‘ജോലിസ്ഥലത്ത്’ മതി\nസാങ്കേതികവിദ്യയുടെ ഈ പുത്തൻയുഗത്തിൽ ജീവിക്കുന്നതുകൊണ്ട് നിങ്ങളുടെ തൊഴിലുടമയ്‌ക്കോ കൂടെ ജോലിചെയ്യുന്നവർക്കോ ഇടപാടുകാർക്കോ നിങ്ങളെ എപ്പോൾ വേണമെങ്കിലും ബന്ധപ്പെടാം. ചുരുക്കിപ്പറഞ്ഞാൽ ഏതു ദിവസവും ഏതു സമയത്തും നിങ്ങൾ ജോലി ചെയ്യാൻ അവർ പ്രതീക്ഷിക്കുന്നു. ഇതു ജോലിയെ ജോലിസ്ഥലത്തുതന്നെ വിട്ടിട്ടുപോരാൻ ബുദ്ധിമുട്ടാക്കുന്നു. അങ്ങനെ വിവാഹജീവിതംപോലെ ജീവിതത്തിലെ പ്രധാനപ്പെട്ട കാര്യങ്ങൾക്ക് ആവശ്യത്തിനു ശ്രദ്ധ കൊടുക്കാൻ കഴിയാതെയും വരുന്നു.\nജോലിയും കുടുംബവും ഒരുമിച്ചുകൊണ്ടുപോകാനുള്ള നുറുങ്ങുകൾ\nവിവാഹിതയിണയോടൊപ്പം ചെലവഴിക്കേണ്ട സമയം ജോലിക്കുവേണ്ടി ഉപയോഗിക്കാൻ സാങ്കേതികവിദ്യ ഇടയാക്കിയേക്കാം. നിങ്ങൾ വീട്ടിലായിരിക്കുമ്പോൾ ജോലി സംബന്ധമായ കോളുകളും ഇ-മെയിലുകളും മെസേജുകളും വന്നാൽ അതിന് ഉടനെ മറുപടി കൊടുക്കേണ്ടിവന്നേക്കാം.\n“ജോലി കഴിഞ്ഞ് വീട്ടിൽ വന്നാലും ഇ-മെയിലുകളും ഫോൺകോളുകളും ആയി തിരക്കിലാകും. വീട്ടിലുള്ളവരോടൊപ്പം സമയം ചെലവഴിക്കുക എന്നത് നടക്കാത്ത കാര്യമായി തോന്നുന്നു.”—ജനെറ്റ്.\nജോലിക്കും കുടുംബജീവിതത്തിനും, കൊടുക്കേണ്ട അളവിലുള്ള പ്രാധാന്യം കൊടുക്കാൻ മുൻകൈയെടുക്കേണ്ടത് നിങ്ങളാണ്. നിങ്ങൾക്കു വ്യക്തമായ ഒരു പ്ലാൻ ഇല്ലെങ്കിൽ ജോലി വിവാഹജീവിതത്തെ കീഴ്‌പെടുത്താൻ സാധ്യതയേറെയാണ്.\n“ ‘അദ്ദേഹത്തിനു മനസ്സിലാക്കാൻ പറ്റും. അദ്ദേഹം ക്ഷമിച്ചോളും. അദ്ദേഹത്തിന്റെ ഒപ്പം പിന്നെ സമയം ചെലവഴിക്കാം’ എന്നൊക്കെ ചിന്തിച്ച് മിക്കപ്പോഴും നിങ്ങൾ നിങ്ങളുടെ ഇണയെ ആയിരിക്കും ആദ്യം അവഗണിക്കുക.”—ഹോലീ.\nവിവാഹജീവിതത്തിനു മുൻഗണന കൊടുക്കുക. ബൈബിൾ പറയുന്നത്: “ദൈവം കൂട്ടിച്ചേർത്തതിനെ ഒരു മനുഷ്യനും വേർപെടുത്താതിരിക്കട്ടെ” എന്നാണ്. (മത്തായി 19:6) നിങ്ങളെ നിങ്ങളുടെ വിവാഹയിണയിൽനിന്ന് “വേർപെടുത്താൻ” ഒരു മനുഷ്യനെയും നിങ്ങൾ അനുവദിക്കാത്തതുപോലെ ജോലിയെയും അനുവദിക്കരുത്.\n“കാശ് കൃത്യമായി കൊടുക്കുന്നതുകൊണ്ട് വിളിച്ചാൽ വിളിപ്പുറത്തുണ്ടായിരിക്കണമെന്ന ധാരണയാണ് പല ക്ലയന്റുകൾക്കും ഉള്ളത്. വിവാഹജീവിതത്തിന്റെ പ്രാധാന്യം മനസ്സിലാക്കിയതുകൊണ്ട് ജോലിയിൽ അല്ലാത്തപ്പോൾ എന്നെ വിളിച്ചാൽ കിട്ടില്ലെന്നും പിന്നീട് ബന്ധപ്പെടാമെന്നും അവരോടു പറയും.”—മാർക്ക്.\nനിങ്ങളോടുതന്നെ ചോദിക്കുക: ജോലിയെക്കാൾ പ്രാധാന്യം വിവാഹജീവിതത്തിന് കൊടുക്കുന്നുണ്ടെന്ന് എന്റെ പ്രവൃത്തികൾ തെളിയിക്കുന്നുണ്ടോ?\nഇല്ല എന്നു പറയാനും മടിക്കരുത്. ബൈബിൾ പറയുന്നത്: “എളിമയുള്ളവർ ജ്ഞാനികളാണ്”എന്നാണ്. (സുഭാഷിതങ്ങൾ 11:2) ചില ജോലികൾ ഏറ്റെടുക്കാതിരിക്കാനും ചിലതു മറ്റുള്ളവർക്കു ഭാഗിച്ചുകൊടുക്കാനും ഉള്ള എളിമ നിങ്ങൾ കാണിക്കണം.\n“ഞാൻ ഒരു പ്ലംബറാണ്. എനിക്ക് ജോലി ഏറ്റെടുക്കാൻ പറ്റാത്ത ഒരു സമയത്ത് ആരെങ്കിലും ഒരു അത്യാവശ്യം പറഞ്ഞ് എന്നെ വിളിച്ചാൽ ആ ജോലി ഞാൻ വെറെയൊരു പ്ലംബറെ ഏൽപ്പിക്കും.”—ക്രിസ്റ്റഫർ.\nനിങ്ങളോടുതന്നെ ചോദിക്കുക: ‘ഞാൻ അധികമായി ചില ജോലികൾ ഏറ്റെടുത്താൽ, തന്നെ അവഗണിക്കുന്നതായി ഇണയ്‌ക്ക് തോന്നുമെങ്കിൽ അതു വേണ്ടെന്നുവെക്കാൻ ഞാൻ തയ്യാറാകുമോ? എന്റെ ഇണ അതെക്കുറിച്ച് എന്തു പറയും?’\nഒരുമിച്ച് സമയം ചെലവഴിക്കാൻ പ്ലാൻ ചെയ്യുക. ബൈബിൾ പറയുന്നു: “എല്ലാത്തിനും ഒരു നിയമിതസമയമുണ്ട്”എന്ന്. (സഭാപ്രസംഗകൻ 3:1) നിങ്ങൾക്കു ജോലിഭാരം കൂടുതൽ ഉള്ള സമയത്തും ഇണയോടൊപ്പം സമയം ചെലവഴിക്കണമെങ്കിൽ നല്ല പ്ലാനിങ് വേണം.\n“വളരെ തിരക്കുപിടിച്ചസമയത്താണെങ്കിൽപ്പോലും ഞങ്ങൾ ഒരുമിച്ചായിരിക്കാനുള്ള സമയം കണ്ടെത്തും. ചിലപ്പോൾ ഒരുമിച്ച് ഭക്ഷണം കഴിക്കാനോ കടൽത്തീരത്തുകൂടി നടക്കാനോ ഒക്കെ ഞങ്ങൾ പോകും.”—ദെബോര.\nനിങ്ങളോടുതന്നെ ചോദിക്കുക: ‘മറ്റു കാര്യങ്ങളിലേക്ക് ഒന്നും എന്റെ ശ്രദ്ധപോകാതെ, ഇണയ്‌ക്ക് മുഴുവൻ ശ്രദ്ധയും കൊടുക്കാൻ കഴിയുന്ന വിധത്തിൽ ഞാൻ സമയം ക്രമീകരിച്ചിട്ടുണ്ടോ? അതെക്കുറിച്ച് ഇണയോടു ചോദിച്ചാൽ എന്തായിരിക്കും മറുപടി?’\n‘ഓഫാക്കിയാലോ.’ ബൈബിൾ പറയുന്നു: ‘കൂടുതൽ പ്രാധാന്യമുള്ള കാര്യങ്ങൾ ഏതെന്ന് ഉറപ്പുവരുത്തുക.’ (ഫിലിപ്പിയർ 1:10) ജോലിസ്ഥലത്തുനിന്നുള്ള ഫോൺകോളുകളോ മെസേജുകളോ ഒന്നും നിങ്ങളെ ശല്യം ചെയ്യാതിരിക്കാനായി വല്ലപ്പോഴെങ്കിലും നിങ്ങളുടെ ഫോണോ മറ്റു ഇലക്ട്രോണിക് ഉപകരണങ്ങളോ ഓഫ് ചെയ്യാറുണ്ടോ?\n“ഒരു നിശ്ചിതസമയം കഴിഞ്ഞാൽപ്പിന്നെ ജോലിസ്ഥലത്തെ കാര്യങ്ങൾ നോക്കില്ലെന്നു ഞാനൊരു തീരുമാനം എടുത്തു. ആ സമയം ആകുമ്പോഴെക്കും ഞാൻ എന്റെ ഫോൺ സൈലന്റാക്കും.”—ജെറമി.\nനിങ്ങളോടുതന്നെ ചോദിക്കുക: ‘എന്റെ ബോസോ ക്ലയന്റോ എന്നെ വിളിച്ചേക്കുമെന്നു കരുതി ഞാൻ എപ്പോഴും എന്റെ ഫോൺ ഓൺ ചെയ്‌തുവെക്കേണ്ടതുണ്ടോ? ഇതെക്കുറിച്ച് എന്റെ ഇണ എന്തു പറയുന്നു?’\nവിട്ടുവീഴ്‌ചകൾ ചെയ്യാം. ബൈബിൾ പറയുന്നത്: “വിട്ടുവീഴ്‌ച കാണിക്കാനുള്ള നിങ്ങളുടെ സന്നദ്ധത എല്ലാവരും അറിയട്ടെ” എന്നാണ്. (ഫിലിപ്പിയർ 4:5) ചിലപ്പോഴെങ്കിലും ഇണയോടൊപ്പം ചെലവഴിക്കേണ്ട സമയത്ത് ചില അധികജോലികൾ ചെയ്യേണ്ടിവരും എന്നത് ഒരു വസ്‌തുതതന്നെയാണ്. ഉദാഹരണത്തിന്, ജോലിയുടെ രീതിവെച്ച് ജോലിസമയം കഴിഞ്ഞിട്ടും ചില ജോലികളൊക്കെ ഇണയ്‌ക്കു ചെയ്യേണ്ടതുണ്ടായിരിക്കാം. അപ്പോൾ തന്നോടൊപ്പം മാത്രമേ സമയം ചെലവഴിക്കാവൂ എന്ന നിർബന്ധബുദ്ധിയൊന്നും ഇണകൾ പിടിക്കരുത്.\n“എന്റെ ഭർത്താവ് ചെറിയൊരു ബിസിനെസ്സ് നടത്തുന്നുണ്ട്. മിക്കപ്പോഴും ജോലിസമയം കഴിഞ്ഞിട്ടും ജോലിയോടു ബന്ധപ്പെട്ട ചില അത്യാവശ്യകാര്യങ്ങൾ ചെയ്യേണ്ടിവരാറുണ്ട്. ഇടയ്‌ക്കൊക്കെ അത് എന്നെ അസ്വസ്ഥമാക്കുമെങ്കിലും ഞങ്ങൾ ഒരുമിച്ച് ചെലവിടുന്ന സമയത്തിന് കുറവൊന്നും വരാതെ ഞങ്ങൾ നോക്കും.”—ബിവെർലി.\nനിങ്ങളോടുതന്നെ ചോദിക്കുക: ‘ഞാൻ ഇണയുടെ ജോലിഭാരം കണക്കിലെടുക്കാതെ ഇണയിൽനിന്ന് കൂടുതൽ പ്രതീക്ഷിക്കുകയാണോ? എന്റെ ഇണ അതെക്കുറിച്ച് എന്തു പറയും?’\nചെയ്യാനാകുന്നത്: ജോലിക്കും ജീവിതത്തിലെ മറ്റു കാര്യങ്ങൾക്കും ആവശ്യത്തിനു ശ്രദ്ധകൊടുക്കുന്നുണ്ടോ എന്ന് ഇടയ്‌ക്കിടയ്‌ക്കു പരിശോധിക്കണം. ഇക്കാര്യത്തിൽ ആവശ്യമായ മാറ്റങ്ങൾ വരുത്താൻ എന്തൊക്കെ ചെയ്യാൻ കഴിയുമെന്നു മനസ്സിലാക്കാൻ ഈ ലേഖനത്തിൽ കൊടുത്തിരിക്കുന്ന നിങ്ങൾക്കു ചർച്ച ചെയ്യാവുന്നത് എന്ന ഭാഗം കാണുക.\n“ഞങ്ങൾ ഒരുമിച്ച് ഭക്ഷണം കഴിക്കുമ്പോൾ ഫോൺകോളുകളും മെസേജുകളും ശല്യം ചെയ്യാതിരിക്കാൻ ഫോൺ സൈലന്റാക്കിവെക്കും. കുടുംബത്തോടൊപ്പം ചെലവഴിക്കാനുള്ള സമയം മറ്റൊന്നും കവർന്നെടുക്കുന്നില്ലെന്നു ഞങ്ങൾ ഉറപ്പാക്കും.”—ജോസഫും ഭാര്യ ഹന്നയും.\n“ലളിതമായ ജീവിതമായതുകൊണ്ട് ഞങ്ങൾക്കു കാര്യങ്ങൾ എളുപ്പമാണ്. ജീവിതം എത്ര ലളിതമാണോ കാര്യങ്ങൾ അത്രയും നമ്മുടെ നിയന്ത്രണത്തിൽ നിൽക്കും. കാരണം ഒരുപാടൊന്നും ഇല്ലാത്തതുകൊണ്ട് അതിന്റെയും ഇതിന്റെയും പിന്നാലെ പോയി സമയം കളയേണ്ടിവരില്ലല്ലോ”—കെരയും ഭർത്താവ് ഡാനീയേലും.\nജോലി സംബന്ധമായ കാര്യങ്ങൾ വീട്ടിലിരുന്ന് ചെയ്യുന്നു എന്ന പരാതി ഇണ പറഞ്ഞിട്ടുണ്ടോ? ഉണ്ടെങ്കിൽ അതു ശരിയാണോ?\nജോലിയും ജീവിതവും ഒരുമിച്ച് കൊണ്ടുപോകാൻ ഏതു പ്രത്യേകവശങ്ങളിൽ മെച്ചപ്പെടണമെന്നാണു നിങ്ങൾക്കു തോന്നുന്നത്?\nനിങ്ങളുടെ ഇണയ്‌ക്കു ജോലിസ്ഥലത്തെ കാര്യങ്ങൾ ജോലിസ്ഥലത്തുതന്നെവെക്കാൻ പറ്റില്ലെന്ന് എപ്പോഴെങ്കിലും തോന്നിയിട്ടുണ്ടോ? ഉണ്ടെങ്കിൽ നിങ്ങൾക്ക് ഓർത്തെടുക്കാൻ കഴിയുന്ന എന്തെങ്കിലും സംഭവങ്ങളുണ്ടോ?\nജോലിയും ജീവിതവും സമനിലയിൽ കൊണ്ടുപോകാനായി നിങ്ങളുടെ ഇണ എന്തൊക്കെ മാറ്റങ്ങൾ വരുത്തിക്കാണാനാണ് നിങ്ങൾ ആഗ്രഹിക്കുന്നത്?\nഓർക്കുന്നുണ്ടോ? ജോലി ‘ജോലിസ്ഥലത്ത്’ മതി\nവിവാഹജീവിതത്തിനു മുൻഗണന കൊടുക്കുക. നിങ്ങളുടെ ബന്ധത്തിന് കരിനിഴൽ വീഴ്‌ത്താൻ ജോലിയെ അനുവദിക്കരുത്.\nഇല്ല എന്നു പറയാനും മടിക്കരുത്. ചില അവസരങ്ങളിൽ ജോലികൾ മറ്റുള്ളവർക്കു ഭാഗിച്ചുകൊടുക്കുന്നതും ചില ജോലികൾ ഏറ്റെടുക്കാതിരിക്കുന്നതും ആണ് ജ്ഞാനം.\nഒരുമിച്ച് സമയം ചെലവഴിക്കാൻ പ്ലാൻ ചെയ്യുക. നിങ്ങൾക്കു ജോലിഭാരം കൂടുതലാണെങ്കിൽപ്പോലും ഇണയോടൊപ്പം സമയം ചെലവഴിക്കാൻ മറക്കരുത്.\n‘ഓഫാക്കിയാലോ.’ ജോലിസ്ഥലത്തുനിന്നുള്ള ഫോൺകോളുകളോ മെസേജുകളോ ശല്യം ചെയ്യാതിരിക്കാനായി വല്ലപ്പോഴെങ്കിലും നിങ്ങളുടെ ഫോണോ മറ്റു ഇലക്ട്രോണിക് ഉപകരണങ്ങളോ ഓഫ് ചെയ്യാം.\nവിട്ടുവീഴ്‌ചകൾ ചെയ്യാം. ജോലിയും ജീവിതവും ഒരുമിച്ച് കൊണ്ടുപോകുന്നുണ്ടോ എന്ന കാര്യം ഇടയ്‌ക്കിടയ്‌ക്കു പരിശോധിക്കണം. ന്യായമായ പ്രതീക്ഷകളേ വെക്കാവൂ.\nപങ്കുവെക്കുക പങ്കുവെക്കുക ജോലി ‘ജോലിസ്ഥലത്ത്’ മതി\nijwhf ലേഖനം 13


top five bank account plan to savings account for kids - Malayalam Goodreturns\n» കുട്ടികള്‍ക്കായി സേവിംഗ്‌സ് അക്കൗണ്ട് തുറക്കാന് പ്ലാന് ഉണ്ടോ? ഇതാ മികച്ച5ബാങ്ക് അക്കൗണ്ടുകള്\nകുട്ടികള്‍ക്കായി സേവിംഗ്‌സ് അക്കൗണ്ട് തുറക്കാന് പ്ലാന് ഉണ്ടോ? ഇതാ മികച്ച5ബാങ്ക് അക്കൗണ്ടുകള്\nUpdated: Tuesday, February 19, 2019, 15:51 [IST]\nപല മാതാപിതാക്കളും തങ്ങളുടെ കുട്ടികള്‍ക്കായി ബാങ്ക് അക്കൗണ്ടുകള് തുറക്കാന് ആഗ്രഹിക്കും, ഇത് കുട്ടികളില് സാമ്പത്തിക അച്ചടക്കം ഉണ്ടാക്കാനും പണം സ്വയം കൈകാര്യം ചെയ്യാനും ഭാവിയിലെക്ക് സമ്പാദിക്കാനും സാധിക്കുന്നു. കുട്ടികള്‍ക്കുള്ള സേവിംഗ്‌സ് അക്കൗണ്ട് വാഗ്ദാനം ചെയ്യുന്ന വിവിധ ബാങ്കുകളുണ്ട്. ഒരു പിഗ്ഗി ബാഗില് പണം സൂക്ഷിക്കുന്നതിനേക്കാള് എന്തു കൊണ്ടും നല്ലതാണ് ബാങ്കുകളില് നിക്ഷേപിച്ച് പലിശ നേടുന്നത്.\nകാരണം ഒരു നിശ്ചിത പരിധി കഴിയുമ്പോള് ഈ തുക അവരുടെ ഭാവി ആവശ്യങ്ങള് പൂര്‍ത്തീകരിക്കുന്നതിനും കൂടുതല് നിക്ഷേപങ്ങള്‍ക്കായും ഉപയോഗിക്കാം. കുട്ടികള്‍ക്ക് സ്വന്തമായി സേവിംഗ്‌സ് അക്കൗണ്ട് തുടങ്ങിയാല് അവര്‍ക്ക് തങ്ങളുടെ പണം എങ്ങനെ വര്‍ധിക്കുന്നുവെന്ന് കണ്ടറിഞ്ഞ് മനസ്സിലാക്കാന് സാധിക്കുമെന്നും വിദഗ്ധര് പറയുന്നു.\nനിങ്ങളുടെ കുട്ടികള്‍ക്കായി മികച്ച അക്കൗണ്ട് സ്‌കീമുകള് നല്‍കുന്ന ചില ബാങ്കുകളെ കുറിച്ച് അറിയാം.\nകുട്ടികള്‍ക്കായി എസ്ബിഐ പ്രത്യേകമായി രൂപകല്‍പ്പന ചെയ്ത രണ്ട് സേവിംഗ്‌സ് അക്കൗണ്ടുകളാണ് പെഹലാകദം, പെഹലി ഉദാന് എന്നിവ. 18 വയസ്സില് താഴെയുള്ള കുട്ടികള്‍ക്ക് പെഹ്ലാകദം സേവിംഗ്‌സ് അക്കൗണ്ട് ഓപ്പണ് ചെയ്യാം. കുട്ടി പ്രൈമറി അക്കൗണ്ട് ഹോള്‍ഡറായും രക്ഷിതാവ് സെക്കണ്ടറി അക്കൗണ്ട് ഹോള്‍ഡറായുമുള്ള ഒരു ജോയിന്റ് അക്കൗണ്ടാണിത്. സാധാരണ സേവിംഗ്‌സ് അക്കൗണ്ട് പോലെ മിനിമം ബാലന്‍സ് മാനദണ്ഡങ്ങളില്ല.\n15 വയസ്സിനും 18 വയസ്സിനും ഇടയിലുള്ള കുട്ടികള്‍ക്കുള്ള അക്കൗണ്ടാണ് പെഹലി ഉദാന് അക്കൗണ്ട്. പെഹലി കദം അക്കൗണ്ടില് നിന്നും വ്യത്യസ്തമായി ഇതൊരു സിംഗിള് ഓപ്പറേറ്റിംഗ് സേവിംഗ്‌സ് അക്കൗണ്ടാണ്. അതേസമയം പെഹലകദംത്തിനു സമാനമായി മിനിമം ബാലന്‍സ് സൂക്ഷിക്കേണ്ട ആവശ്യമില്ല. പെഹലി ഉദാന് സേവിംഗ്‌സ് അക്കൗണ്ടിനുള്ള എല്ലാ സവിശേഷതകളും പെഹലിക്കദം സേവിംഗ്‌സ് അക്കൗണ്ടിനുണ്ട്.\nഐസിഐസിഐ ബാങ്ക് കുട്ടികള്‍ക്കായി രണ്ട് അക്കൗണ്ടുകള് നല്‍കുന്നു - യംഗ് സ്റ്റാര്‍സ് അക്കൗണ്ട്, യംഗ് സ്റ്റാര്‍സ് ആന്‍ഡ് സ്മാര്‍ട്ട് സ്റ്റാര് അക്കൗണ്ട്. 18 വയസ്സിന് താഴെയുള്ള ഏത് കുട്ടിക്കും യംഗ് സ്റ്റാര്‍സ് അക്കൗണ്ട് തുറക്കാം. എന്നിരുന്നാലും മാതാപിതാക്കള്‍ക്ക് ഐസിഐസിഐ ബാങ്കില് ഒരു സേവിംഗ്‌സ് അക്കൗണ്ട് വേണം. ഇനി അക്കൗണ്ട് ഇല്ലെങ്കില് രണ്ടു പേര്‍ക്കും അക്കൗണ്ട് ഒരുമിച്ച് തുറക്കാനുള്ള അവസരമുണ്ട്. 10 വയസ്സിന് മുകളിലുള്ള കുട്ടികള്‍ക്ക് യംഗ് സ്റ്റാര്‍സ് & സ്മാര്‍ട്ട് സ്റ്റാര് അക്കൗണ്ട് തുറക്കാം. കുട്ടികള്‍ക്ക് തന്നെ അവരുടെ അക്കൗണ്ടുകള് പ്രവര്‍ത്തിപ്പിക്കാം. എന്നിരുന്നാലും, യംഗ് സ്റ്റാര്‍സ് സേവിംഗ്‌സ് അക്കൗണ്ടില് മാസം 2,500 രൂപ മിനിമം ബാലന്‍സ് ആവശ്യമാണ്.\n18 വയസ്സ് വരെ പ്രായമുള്ള കുട്ടികള്‍ക്ക് എച്ച്ഡിഎഫ്‌സി ബാങ്കില് കിഡ്‌സ് അഡ്വാന്റേജ് അക്കൗണ്ട് തുറക്കാം. അതേസമയം മാതാപിതാക്കള്‍ക്കോ ഗാര്‍ഡിയനോ എച്ച്ഡിഎഫ്‌സി ബാങ്കില് സേവിംഗ്‌സ് അക്കൗണ്ട് വേണം. ഈ സേവിംഗ്‌സ് അക്കൗണ്ടില് ഒരു വര്‍ഷ കാലയളവില് 1000 രൂപ മിനിമം ബാലന്‍സ് വേണം. കുട്ടിയുടെ മാതാപിതാക്കള്‍ക്കോ രക്ഷകര്‍ത്താവിനോ മരണം സംഭവിച്ചാല് ഒരു ലക്ഷം രൂപയുടെ സൗജന്യ വിദ്യാഭ്യാസ ഇന്‍ഷ്വറന്‍സ് പരിരക്ഷ ലഭിക്കും.7നും 18 നും ഇടയില് പ്രായമുള്ള കുട്ടികള്‍ക്ക് എ.ടി.എം, അന്തര്‍ദ്ദേശീയ ഡെബിറ്റ് കാര്‍ഡ് തുടങ്ങിയ സൗകര്യങ്ങള് നല്‍കും. കുട്ടിയ്ക്ക് എടിഎമ്മില് നിന്ന് 2,500 രൂപ വരെ പിന്‍വലിക്കാനും സാധിക്കും.\nഎച്ച്എസ്ബിസിയില് പ്രീമിയര് ജൂനിയര് അക്കൗണ്ട് തുറക്കുന്നതിന് ആദ്യം നിങ്ങളൊരു എച്ച്എസ്ബിസി പ്രീമിയര് കസ്റ്റമര് ആയിരിക്കണം. ഒരു പ്രമുഖ ഉപഭോക്താവെന്ന നിലയില്, നിങ്ങള്‍ക്ക് ഒരു ജൂനിയര് സേവിംഗ്‌സ് അക്കൗണ്ട് തുറക്കാം. നിങ്ങളുടെ കുട്ടിയ്ക്ക് 18 വയസ്സില് താഴെയാണെങ്കില് സപ്ലിമെന്ററി ക്രെഡിറ്റ് കാര്‍ഡും കുട്ടിക്ക് 16 വയസ്സ് കഴിഞ്ഞെങ്കില് പ്ലാറ്റിനം ഡെബിറ്റ് കാര്‍ഡും ലഭിക്കും.\nകൊട്ടക്ക് ബാങ്കിന്റെ ജൂനിയര് ബാങ്ക് അക്കൗണ്ട് 10 വര്‍ഷത്തെ ആവര്‍ത്തന നിക്ഷേപവും സിസ്റ്റമാറ്റിക് ഇന്‍വെസ്റ്റ്‌മെന്റ് പ്ലാനുകളും (എസ്‌ഐപി) നല്‍കുന്നു. ഇത് കുട്ടിയുടെ സേവിംഗ്‌സില് ദീര്‍ഘകാല ലാഭം കൊണ്ടുവരുന്നു. വര്‍ഷത്തില്6ശതമാനം പലിശ കോട്ടക് ജൂനിയര് ബാങ്ക് അക്കൗണ്ട് വാഗ്ദാനം ചെയ്യുന്നു. സിനിമാ ടിക്കറ്റുകള്, ബുക്ക് വൗച്ചേഴ്‌സ്, ഡിസ്‌കൗണ്ട് വൗച്ചറുകള് തുടങ്ങിയ ആനുകൂല്യങ്ങള്‍ക്കായി കുട്ടികള്‍ക്ക് ജൂനിയര് ഐഡി കാര്‍ഡും ലഭിക്കും. രക്ഷിതാക്കളുടെ ആവശ്യപ്രകാരം മിനിമം 5000 രൂപ പിന്‍വലിക്കാനുള്ള ഡെബിറ്റ് കാര്‍ഡ് 10 വയസ്സിനു മുകളിലുള്ള കുട്ടികള്‍ക്ക് ലഭിക്കും.\nRead more about: savings account bank ബാങ്ക്\ntop five bank account plan to savings account for kids


വിക്രം സിനിമ കോബ്ര ടീസർ | Talkies\nNo Comments on വിക്രം സിനിമ കോബ്ര ടീസർ\nനേരത്തെ അറിയിച്ചിരുന്നതുപോലെ വിക്രം നായകനായെത്തുന്ന കോബ്ര സിനിമയുടെ ടീസർ ഓൺലൈനിൽ റിലീസ് ചെയ്തു. ഏആർ റഹ്മാൻ സംഗീതമൊരുക്കുന്ന സിനിമയുടെ ടീസർ തിയേറ്റർ പ്രിന്‍റ് മാസ്റ്റർ റിലീസിനൊപ്പം പ്രദർശിപ്പിക്കാനിരിക്കുകയാണ്.\nകോബ്ര എഴുതി സംവിധാനം ചെയ്യുന്നത് അജയ് ജ്ഞാനമുത്തു ആണ്. ഇമൈക്ക നോടികൾ ഫെയിം സംവിധായകൻ ബിഗ് ബജറ്റിൽ വിവിധ രാജ്യങ്ങളിലായി ചിത്രീകരിച്ചിരിക്കുന്ന ചിത്രമാണ് കോബ്ര. വിക്രം വിവിധ ലുക്കുകളിൽ സിനിമയിലെത്തുന്നു. മുൻ ഇന്ത്യൻ ക്രിക്കറ്റർ ഇർഫാൻ പത്താന് സിനിമാലോകത്തേക്കെത്തുകയാണ് സിനിമയിലൂടെ. ഫ്രഞ്ച് ഇന്‍റർപോൾ ഓഫീസർ അസ്ലാന് യിൽമാസ് എന്ന കഥാപാത്രമായെത്തുന്നു പത്താൻ.\nകെജിഎഫ് ഫെയിം ശ്രീനിഥി ഷെട്ടി നായികയാകുന്നു. വിവിധ ഭാഷകളില് നിന്നുമുള്ള നിരവധി താരങ്ങൾ സിനിമയുടെ ഭാഗമാകുന്നു. കെഎസ് രവികുമാർ, റോഷൻ മാത്യു, മിയ ജോർജ്ജ്, മാമുക്കോയ, സർജ്ജാനോ ഖാലിദ്, മൃണാളിനി രവി തുടങ്ങിയവർ.\nമണികണ്ഠൻ ആചാരി , ഇർഫാൻ പത്താനൊപ്പം കോബ്രയിൽ\nTags cobra, vikram, കോബ്ര, വിക്രം\n← വിജയ് ചിത്രം മാസ്റ്റർ പുതിയ പ്രൊമോ വീഡിയോ → ഒരു കുടം : ദ ഗ്രേറ്റ് ഇന്ത്യന് കിച്ചനില് നിന്നും ആദ്യ വീഡിയോ ഗാനമെത്തി


Centre will give special interest-free loan to States for Rs 12,000 crore | സംസ്ഥാനങ്ങള്‍ക്ക് 1200 കോടി അനുവദിച്ച് കേന്ദ്രം; സാമ്പത്തിക ഉത്തേജനത്തിന് ഊന്നല് നല്‍കി സര്‍ക്കാര് - Malayalam Oneindia\nUpdated: Mon, Oct 12, 2020, 17:16 [IST]\nദില്ലി: കൊറോണ കാരണം ഞെരുക്കത്തിലായ സംസ്ഥാനങ്ങള്‍ക്ക് സാമ്പത്തിക ഉത്തേജന പദ്ധതികളുടെ ഭാഗമായി 1200 കോടി രൂപയുടെ വായ്പ അനുവദിക്കും. പലിശ രഹിത വായപയാണ് അനുവദിക്കുക. 50 വര്‍ഷത്തിനിടെ അടച്ചുതീര്‍ത്താല് മതിയാകും. എട്ട് വടക്കുകിഴക്കന് സംസ്ഥാനങ്ങള്‍ക്ക് 200 കോടിയാണ് ലഭിക്കുക. ഉത്തരാഖണ്ഡ്, ഹിമാചല് പ്രദേശ് എന്നീ സംസ്ഥാനങ്ങള്‍ക്ക് 450 കോടി വീതം നല്‍കും. ബാക്കി 7500 രൂപയാണ് മറ്റു സംസ്ഥാനങ്ങള്‍ക്ക് വീതിച്ചുനല്‍കുക എന്ന് കേന്ദ്ര ധനമന്ത്രി മാധ്യമങ്ങളോട് പറഞ്ഞു. ജിഎസ്ടി കൗണ്‍സില് യോഗത്തിന് മുന്നോടിയായി സംസാരിക്കുകയായിരുന്നു അവര്.\nജിഎസ്ടി നഷ്ടപരിഹാരവുമായി ബന്ധപ്പെട്ട ചര്‍ച്ചകള്‍ക്ക് ചേരുന്ന മൂന്നാം ജിഎസ്ടി കൗണ്‍സില് യോഗമാണ് ഇന്ന് നടക്കുന്നത്. സംസ്ഥാനങ്ങള് പലതവണ ആവശ്യപ്പെട്ടിട്ടും കേന്ദ്രം നഷ്ടപരിഹാരം പൂര്‍ണമായി നല്‍കിയിട്ടില്ല. പരോക്ഷ നികുതി ഇനത്തില് സംസ്ഥാനങ്ങള്‍ക്ക് 2.35 ലക്ഷം കോടി രൂപയുടെ കമ്മിയാണ് വന്നിരിക്കുന്നത്. ഈ തുക വിപണിയില് നിന്ന് കടമെടുക്കാന് കേന്ദ്രം സംസ്ഥാനങ്ങളോട് ആവശ്യപ്പെട്ടിരുന്നു. എന്നാല് കേന്ദ്രം കടമെടുത്ത് തങ്ങള്‍ക്ക് കൈമാറണമെന്നാണ് 10 എന്‍ഡിഎ ഇതര സംസ്ഥാനങ്ങളുടെ ആവശ്യം. കേരളം, ജാര്‍ഖണ്ഡ്, മഹാരാഷ്ട്ര, ദില്ലി, പഞ്ചാബ്, രാജസ്ഥാന്, തമിഴ്‌നാട്, തെലങ്കാന, പശ്ചിമ ബംഗാള് തുടങ്ങിയ സംസ്ഥാനങ്ങളാണ് വിഷയത്തില് കേന്ദ്രവുമായി ഉടക്കി നില്‍ക്കുന്നത്.\nഅതേസമയം ജനങ്ങളുടെ വാങ്ങല് ശേഷി വര്‍ധിപ്പിക്കുക എന്ന ലക്ഷ്യത്തോടെ പുതിയ രണ്ട് പദ്ധതികള് മന്ത്രി അവതരിപ്പിച്ചു. കേന്ദ്ര സര്‍ക്കാര് ജീവനക്കാര്‍ക്കാണ് ആനുകൂല്യം. ആനുകൂല്യങ്ങള് വര്‍ധിപ്പിച്ച് അവരുടെ കൈവശം കൂടുതല് പണമെത്തിക്കുകയാണ് സര്‍ക്കാര് ചെയ്യുക എന്ന് ധനമന്ത്രി പറഞ്ഞു. എല്‍ടിസി കാഷ് വൗച്ചര്, ഉല്‍സവ കാല അഡ്വാന്‍സ് സ്‌കീം എന്നിവയാണ് സര്‍ക്കാര് നിര്‍ദേശിക്കുന്നത്.\nകേന്ദ്രസര്‍ക്കാര് ജീവനക്കാര്‍ക്ക് അനുവദിക്കുന്നതാണ് എല്‍ടിസി. പൊതുമേഖലാ സ്ഥാപനങ്ങളിലെയും പൊതുമേഖലാ ബാങ്കുകളിലെയും ജീവനക്കാര്‍ക്കും ഈ പദ്ധതിയുടെ ഗുണം ലഭിക്കും. യാത്ര ചെയ്യാനും സാധനങ്ങള് വാങ്ങാനും ഈ പദ്ധതി പ്രകാരം സാധിക്കും. കൂടാതെ 10 ദിവസത്തെ ലീവ് എന്‍കാഷ്‌മെന്റിനും അവസരമുണ്ടാകും. 12 ശതമാനവും അതിന് മുകളിലും ജിഎസ്ടി വരുന്ന സാധനങ്ങളാണ് വാങ്ങേണ്ടത്. പണം ചെലവഴിക്കേണ്ടത് ഡിജിറ്റല് മാര്‍ഗത്തിലൂടെ ആയിരിക്കണം. 2021 മാര്‍ച്ച് 31 വരെയാണ് പുതിയ പദ്ധതിയുടെ കാലാവധി. പ്രത്യേക ഉല്‍സവ അഡ്വാന്‍സ് സ്‌കീമിലൂടെ എല്ലാ ജീവനക്കാര്‍ക്കും 10000 രൂപ അനുവദിക്കും. റുപേ കാര്‍ഡ് വഴി ജീവനക്കാര്‍ക്ക് ഈ പണം ചെലവഴിക്കാന് അവസരം നല്‍കും. ഈ റുപേ കാര്‍ഡിന് 2021 മാര്‍ച്ച് 31 വരെ ആയിരിക്കും കാലാവധി.\nfinance minister nirmala sitharaman economy loan\nCentre will give special interest-free loan to States for Rs 12,000 crore


മന്ത്രവാദം ചെയ്ത് ഗള്‍ഫിലേക്കയച്ചു; മകന്റെ അസുഖം മാറാനുള്ള അമ്മയുടെ ചികിത്സ മകനെ ജയിലിലാക്കി\nമകനോടുള്ള സ്‌നേഹവും മകന്റെ അസുഖമോര്‍ത്തുള്ള വേവലാതിയും കാരണം അമ്മ ചികിത്സ നടത്തി തപാലിലയച്ചു കൊടുത്തു. കനം കൂടിയ തപാലുരുപ്പടി തുറന്നു നോക്കിയ കസ്റ്റംസ് ഉദ്യോഗസ്ഥര് ഞെട്ടി. ഒന്നാന്തരം മന്ത്രവാദം. മകന് ജയിലിലാകാന് അധിക സമയം വേണ്ടി വന്നില്ല. അല്‍ഐനിലുള്ള മുപ്പതുകാരനായ മലയാളിയാണ് തപാലിലെത്തിയ മന്ത്രവാദത്തിന്റെ പേരില് ജയിയിലായത്. മലപ്പുറം സ്വദേശി അമ്മയെ വിളിച്ച് അസുഖങ്ങള് പറയുകയായിരുന്നു. ഉറക്കത്തില് ഞെട്ടി ഉണരല്, ടെന്‍ഷന് തുടങ്ങിയവയായിരുന്നു അസുഖങ്ങള്. അമ്മ ചികിത്സ നടത്തി മരുന്ന് മകന്റെ അഡ്രസില് ദുബായിലേക്കയച്ചു. തപാല് ഉരുപ്പടി എത്തിയ കവറില് സംശയം തോന്നിയതോടെയാണ് കസ്റ്റംസ് ഉദ്യോഗസ്ഥര് കവര് തുറന്നു പരിശോധിക്കാന് തീരുമാനിച്ചത്.\nകവറിനുള്ളില് തകിടുകളും ഏലസ്സും എല്ലിന് കഷണവും അറബി എഴുതിയ കടലാസ്സുകളും ആയിരുന്നു. ഇതോടെ മകന്റെ പേരില് കേസെടുക്കുകയായിരുന്നു. അല്‍ഐന് ക്രിമിനല് കോടതി പരിഗണിച്ച കേസില് യുവാവിന് അയ്യായിരം ദിര്‍ഹം പിഴയും നാടുകടത്തലും ശിക്ഷയായി വിധിച്ചു.\nഎന്നാല് അപ്പീല് കോടതിയില് അമ്മ അയച്ച സാധനങ്ങളില് മകന് ഉത്തരവാദിയല്ലെന്ന വാദം അംഗീകരിച്ച കോടതി യുവാവിനെ കുറ്റവിമുക്തനാക്കുകയായിരുന്നു. മതകാര്യ വകുപ്പിലെ പണ്ഡിതരുടെ പരിശോധനകള്‍ക്ക് ശേഷം മന്ത്രവാദ തപാല് നശിപ്പിച്ചു.\nവേശ്യാലയത്തെ കുറിച്ച് രഹസ്യവിവരം; റെയ്ഡില് കണ്ടെത്തിയത് പതിമൂന്നു വര്‍ഷം മുന്‍പ് കൊലപ്പെടുത്തിയ ഭര്‍ത്താവിന്റെ അസ്ഥികൂടം\nഇന്‍ഡ്യന് ജയിലുകള് നരകതുല്യം; മടങ്ങില്ലെന്ന് വിജയ് മല്യ, മല്യക്ക് പരിഗണനയും സുരക്ഷയും ഉറപ്പാക്കുമെന്ന് ഇന്‍ഡ്യ


മലപ്പുറം: അടച്ചുപൂട്ടലിന്റെ വക്കില് നിന്ന് സംസ്ഥാനത്തെ ഏറ്റവും മികച്ച സര്‍ക്കാര് വിദ്യാലയങ്ങളിലൊന്നായി മാറിയ പൊന്നാനി തെയ്യങ്ങാട് ഗവ.എല്.പി സ്‌കൂളും വിദ്യാര്‍ഥികളാല് സജീവമാകുകയാണ്. ഓരോ വര്‍ഷവും നിരവധി പുതിയ കുട്ടികളാണ് തെയ്യങ്ങാട് സ്‌കൂളില് പ്രവേശനം നേടുന്നത്. 115 ആണ്‍കുട്ടികളും 124 പെണ്‍കുട്ടികളുമായി 239 പുതിയ വിദ്യാര്‍ഥികളാണ് ഇപ്രാവശ്യം പുതുതായി ഒന്നാം ക്ലാസില് എത്തിയിരിക്കുന്നത്. 405 ആണ്‍കുട്ടികളും 378 പെണ്‍കുട്ടികളുമുള്‍പ്പെടെ എല്.പി വിഭാഗത്തില് 783 വിദ്യാര്‍ഥികളുണ്ട്. പ്രീ പ്രൈമറി ഉള്‍പ്പെടെ ആയിരത്തിലധികം വിദ്യാര്‍ഥികളാണ് സ്‌കൂളിലുള്ളത്.\n2007 ല് അണ് എക്കണോമിക് ആയി അടച്ചുപൂട്ടാന് തീരുമാനിച്ച വിദ്യാലയമാണ് തെയ്യങ്ങാട് ഗവ.എല്.പി സ്‌കൂള്. തുടര്‍ന്ന് ജനപ്രതിനിധികളുടെയും അധ്യാപകരുടെയും നാട്ടുകാരുടെയും കൂട്ടായ പരിശ്രമത്തിന്റെ ഫലമായി ഒരുപാട് വെല്ലുവിളികളെ അതിജീവിച്ചാണ് സംസ്ഥാനത്തെ ഏറ്റവും മികച്ച ഗവ. എല്.പി സ്‌കൂളില് ഒന്നായി തെയ്യങ്ങാട് ഗവ.എല്.പി സ്‌കൂളും മാറിയത്. പ്രധാന അധ്യാപകരുടെയും മറ്റ് അധ്യാപകരുടെയും പി.ടി.എയുടെ സഹകരണവും സ്‌കൂളിനെ ഉന്നതിയിലേക്ക് കൈപ്പിടിച്ചു ഉയര്‍ത്തി. പൊതു വിദ്യാഭ്യാസ സംരക്ഷണ യജ്ഞത്തിന്റെ ഭാഗമായി സര്‍ക്കാര് മികച്ച കെട്ടിടങ്ങള്, ഹൈടെക് ക്ലാസ് മുറികള്, പുസ്തകപ്പുര, സയന്‍സ് പാര്‍ക്ക്, ഓഡിറ്റോറിയം, അടുക്കള, ടോയ്ലറ്റ് കോംപ്ലക്സ്, ഓപ്പണ് സ്റ്റേജും തുടങ്ങി നിരവധി സൗകര്യങ്ങളാണ് സ്‌കൂളില് ഒരുക്കിയിരിക്കുന്നത്. സ്‌കൂളില് മുറ്റം ടൈല് പതിക്കുകയും ഭംഗിയുള്ള പൂന്തോട്ടം ഒരുക്കുകയും ചെയ്തിട്ടുണ്ട്.


ശ്രീനാരായണ ഗുരു സര്‍വ്വകലാശാലയുടെ ലോഗോ മരവിപ്പിച്ചു ; പുന: പരിശോധിക്കാന് സമിതി | Reporter Kerala\nകൊല്ലം : ശ്രീനാരായണ ഗുരു സര്‍വ്വകലാശാലയ്ക്ക് വേണ്ടി തീരുമാനിച്ചിരുന്ന വിവാദ ലോഗോ മരവിപ്പിച്ചു. ഗുരുദേവന്റെ ചിത്രമില്ലാത്ത ലോഗോയ്ക്കെതിരെ ശക്തമായ പ്രതിഷേധം ഉയര്‍ന്നതോടെയാണ് നടപടി. ലോഗോ വിഷയം പുന: പരിശോധന നടത്താന് പ്രത്യേക സമിതിയെ തീരുമാനിച്ചു. ലോഗോ പരിശോധിക്കാന് സംവിധായകന് അടൂര് ഗോപാലകൃഷ്ണന് അദ്ധ്യക്ഷനും, കേരള കലാമണ്ഡലം വൈസ് ചാന്‍സലര് ഡോ. ടി.കെ നാരായണന്, തിരുവനന്തപുരം ഫൈന് ആര്‍ട്സ് കോളേജ് പ്രിന്‍സിപ്പാള് ഡോ. വി മനോജ് എന്നിവര് അംഗങ്ങളുമായ കമ്മിറ്റിയെ നിയോഗിച്ചതായി സര്‍വ്വകലാശാല അധികൃതര് അറിയിച്ചു.\nലോഗോയ്ക്കെതിരെ നിരവധി സമരങ്ങള് സര്‍വ്വകലാശാല ആസ്ഥാനത്ത് നടന്നിരുന്നു. ബിജെപിയും കോണ്‍ഗ്രസും ഹിന്ദു സംഘടനകളും ശക്തമായ പ്രതിഷേധവുമായി രംഗത്തെത്തിയിരുന്നു. ഗുരുവിന്റെ ആശയങ്ങള് ത്രിമാന ജ്യാമിതീയ രൂപത്തിലാക്കിയതാണ് ലോഗോയെന്നായിരുന്നു അവകാശവാദം. സര്‍വ്വകലാശാല വിസിയായ ഡോ. മുബാറക് പാഷയും ലോഗോ പിന്‍വലിക്കില്ലെന്ന നിലപാടാണ് കൈക്കൊണ്ടത്.\nലോഗോയിലെ വൃത്താകൃതിയിലുള്ള വെളുപ്പ് നിറം ജ്ഞാനത്തെയും സമാധാനത്തെയും സൂചിപ്പിക്കുന്നു. മഞ്ഞനിറം ധര്‍മ്മത്തേയും മൂല്യങ്ങളേയും സൂചിപ്പിക്കുന്നു. പച്ച കുങ്കുമം, പര്‍പ്പിള് നിറങ്ങള് സുസ്ഥിരവികസനത്തെ സൂചിപ്പിക്കുന്നു എന്നാണ് സര്‍വ്വകലാശാല അധികൃതരുടെ വിശദീകരണം. സാധാരണ ജ്യാമിതി രൂപങ്ങളൊന്നും സമാനമായ സര്‍വ്വകലാശാലകളില് ഉപയോഗിച്ചിട്ടില്ലെന്നതും പ്രതിഷേധിക്കുന്നവര് ചൂണ്ടിക്കാട്ടുന്നുണ്ട്.\nലോഗോയ്ക്കൊപ്പം അടയാള വാക്യത്തിനെതിരേയും പ്രതിഷേധം ഉയരുന്നുണ്ട്. വിദ്യകൊണ്ട് പ്രബുദ്ധരാവുക , വിദ്യകൊണ്ട് സ്വതന്ത്രരാകുക എന്നീ ഉദ്ധരണികള് ഉപയോഗിച്ചിട്ടുണ്ടെന്ന് പറയുന്നുണ്ടെങ്കിലും ഇംഗ്ളീഷില് വിദ്യകൊണ്ട് സ്വതന്ത്രരാവുക എന്ന അര്‍ത്ഥത്തിലുള്ള വാക്യമാണ് ഉപയോഗിച്ചിരിക്കുന്നത്.\nPreviousഗൂഗിള്  മാപ്പ് നോക്കി സഞ്ചരിച്ച കാര് ഡാമില് വീണ് യുവാവ് മരിച്ചു\nNextഭീകരതയെ പിന്തുണയ്ക്കുന്നു: ക്യൂബയെ ഭീകര രാജ്യങ്ങളുടെ പട്ടികയില് ഉള്‍പ്പെടുത്തി അമേരിക്ക


കുറിഞ്ഞി ഓണ്‍ലൈന്: കരിമീനേ, നിനക്കും ഗോണ്ട്വാനയ്ക്കും തമ്മിലെന്ത്\nPic 1 - 'ഗോണ്ട്വാനാ ജംഗ്ഷന്' അഥവാ കന്യാകുമാരി മുനമ്പ്. ചിത്രം: ലേഖകന്\nപ്രണയ് ലാല് രചിച്ച 'ഇന്‍ഡിക്ക' എന്ന ഗ്രന്ഥം വായിച്ച ശേഷമാണ് കരിമീന് കഴിക്കാനിരിക്കുന്നതെങ്കില് നിങ്ങളുടെ ചിന്തകള് ഇതില് മാത്രം ഒതുങ്ങില്ല. കോടിക്കണക്കിന് വര്‍ഷം മുമ്പ് ഗോണ്ട്വാന എന്ന മഹാഭൂഖണ്ഡത്തിലെ കായലുകളില് കഴിഞ്ഞിരുന്ന 'സിക്‌ലിഡ്‌സ്' ( cichlids ) മത്സ്യയിനങ്ങളുടെ പിന്‍ഗാമിയാണ് മുന്നിലിരിക്കുന്നതെന്ന ചിന്ത നിങ്ങളെ ഭ്രമിപ്പിക്കും. ഇന്ത്യയും ആ മഹാഭൂഖണ്ഡത്തിന്റെ ഭാഗമായിരുന്നു എന്നതിന്റെ ജീവിക്കുന്ന തെളിവാണ് മുന്നില്.\nPic 2- കരിമീന്-ഈ ജീവിയുടെ ജനിതകവേരുകള് ഗോണ്ട്വാനയിലാണ്. ചിത്രം: ഫ്രാന്‍സിസ് ഡേ/വിക്കിമീഡിയ കോമണ്‍സ്\nഇത്രയും കൊണ്ട് വിശ്വാസം വരാത്തവരെ ഗ്രന്ഥകാരന് നേരെ കൊണ്ടുനിര്‍ത്തുന്നത് കന്യാകുമാരി മുനമ്പിലാണ്. മൂന്ന് സമുദ്രങ്ങളുടെ സംഗമസ്ഥാനം. അവിടെ കടലില് തിരുവള്ളുവര് സ്മാരകവും വിവേകാനന്ദ പാറയും. ആ ശിലാമേഖയ്ക്ക് ഭൗമശാസ്ത്രജ്ഞര് വിളിക്കുന്ന പേര് 'ഗോണ്ട്വാനാ ജംഗ്ഷന്' എന്നാണെന്നറിയുമ്പോള് നമ്മള് അമ്പരക്കും. ഭൂഖണ്ഡങ്ങള് അടര്‍ന്ന് വേര്‍പെടുകയെന്ന ഭൗമചരിത്രത്തിലെ മഹാനാടകം അരങ്ങേറിയ വേദിയാണത്. ഒരുകാലത്ത് ഗോണ്ട്വാനയുടെ ഭാഗമായി ഇന്ത്യയും മഡഗാസ്‌കറും ശ്രീലങ്കയും കിഴക്കന് അന്റാര്‍ട്ടിക്കയും ഓസ്‌ട്രേലിയയും ചേര്‍ന്നിരുന്ന സ്ഥാനം! ഇതറിഞ്ഞു കഴിഞ്ഞാല് കന്യാകുമാരി ആര്‍ക്കും പഴയ കന്യാകുമാരി ആയിരിക്കില്ല.\nഏതാണ്ട് 1600 കിലോമീറ്റര് ദൈര്‍ഘ്യമുള്ള പശ്ചിമഘട്ടം മുറിഞ്ഞ് കാണപ്പെടുന്നത് പ്രധാനമായും ഒരിടത്താണ്, പാലക്കാട് ചുരത്തില്. ശരാശരി 30 കിലോമീറ്റര് വിസ്താരമുണ്ട് പാലക്കാടന് ചുരത്തിന്. മഡഗാസ്‌കറിന്റെ ഭൂപടം നമ്മുടേതുമായി ചേര്‍ത്തുവെച്ചാല്, പാലക്കാടന് ചുരം മധ്യമഡഗാസ്‌കറിലെ പര്‍വ്വതമേഖലയിലൂടെ തുടരുന്ന അത്ഭുതം കാണാം! 8.8 കോടി വര്‍ഷം മുമ്പ് ഒരു അഗ്നിപര്‍വ്വതസ്‌ഫോടനം വേര്‍പെടുത്തും മുമ്പ് ഇന്ത്യയും മഡഗാസ്‌കറും ചേര്‍ന്ന് നിലകൊണ്ടു എന്നതിത് തെളിവാണിത്. ഒരുകാലത്ത് പാലക്കാടന് ചുരത്തിലൂടെ നടക്കുന്നയാള് എത്തിച്ചേരുക മഡഗാസ്‌കറിലായിരുന്നു എന്നര്‍ഥം!\nPic3- 8.8 കോടി വര്‍ഷം മുമ്പ് ഭൂഖണ്ഡങ്ങളുടെ സ്ഥിതി. മഞ്ഞ അടയാളമുള്ള ഭാഗമാണ് ഇന്ത്യ. ചിത്രം കടപ്പാട്: ക്രിസ്റ്റഫര് സ്‌കോട്ടീസ്\nPic4- 'ഇന്‍ഡിക്ക'-ഭൂമിയുടെ ചരിത്രം, ഇന്ത്യയുടേയും\nPic5- പന്നിമൂക്കന് തവള എന്ന 'ജീവിക്കുന്ന ഫോസില്'. ചിത്രം കടപ്പാട്: സത്യഭാമദാസ് ബിജു\nകടലുപേക്ഷിച്ച് കരയില് ജീവിതമാരംഭിച്ച ആദ്യജീവിവര്‍ഗങ്ങളിലൊന്നിനെ പരിചയപ്പെടുത്താന് ഗ്രന്ഥകാരന് നമ്മളെ നയിക്കുന്നത് മൈസൂരിലെ വനപ്രദേശത്തേക്കാണ്. 'ദ്രാവിഡ ഗ്രാന്‍ഡിസ്' ( Drawida grandis ) എന്ന ആ മണ്ണിര 50 സെന്റീമീറ്റര് നീളത്തില് വളരുന്ന ജീവിയാണ്.\nഇന്ത്യയിലെ ഏറ്റവും വലിയ ദിനോസറിന്റെ ഫോസില് തെലുങ്കാനയിലെ അഡിലാബാദ് ജില്ലയില് നിന്നാണ് കണ്ടെടുത്തതെന്നും, 16 കോടി വര്‍ഷം മുമ്പ് ജീവിച്ചിരുന്ന സസ്യഭുക്കായ അവയ്ക്ക് 18 മീറ്റര് നീളവും ഏഴ് ടണ് ഭാരവുമായിരുന്നു എന്നും അറിയുക. ആ ഭീമന് മഹാകവി രവീന്ദ്രനാഥ് ടാഗോറിന്റെ പേരാണ് ശാസ്ത്രജ്ഞര് നല്‍കിയത്-'ബാരപ്പസോറസ് ടാഗോറി' ( Barapasaurus tagorei ). ജീവിച്ചിരുന്നതില് ഏറ്റവും ഭീകരമായ ജീവിയെന്ന് 'ജുറാസിക് പാര്‍ക്കി'ലൂടെ കുപ്രസിദ്ധി നേടിയ ടി.റെക്‌സിനോളം ഭയങ്കരനായ മറ്റൊരു ദിനോസര് ഇന്ത്യയിലും വാണിരുന്നു-'രാജസോറസ്' ( Rajasaurus ).\nPic6- ഇന്ത്യയില് ഒരുകാലത്ത് ഭീതി വിതച്ചിരുന്ന ദിനോസര് രാജസോറസ്. ചിത്രം കടപ്പാട്: റൊഡോള്‍ഫോ നൊഗീറോ\nഇന്ത്യാ ഉപഭൂഖണ്ഡം മഡഗാസ്‌കറില് നിന്ന് വേര്‍പെട്ട് പ്രാചീന സമുദ്രത്തിലൂടെ ഇന്നത്തെ സ്ഥാനത്തേക്ക് നീങ്ങുന്ന കാലത്താണ്, ഭൂമിയിലെ ഏറ്റവും വലിയ ലാവാപ്രവാഹം ഇവിടെയുണ്ടായത്. 6.5-5.3 കോടി വര്‍ഷങ്ങള്‍ക്കിടയ്ക്ക് മൂന്നുഘട്ടങ്ങളായുണ്ടായ ആ ലാവാപ്രവാഹമാണ് ഡക്കാന് പീഢഭൂമിയെ ഇന്നത്തെ നിലയ്ക്ക് രൂപപ്പെടുത്തിയത്. അതിന്റെ അസംഖ്യം തെളിവുകള് ഗ്രന്ഥകാരന് നിരത്തുന്നു.\nPic7- ബാംഗ്ലൂരിന് സമീപം സമുദ്രനിരപ്പില് നിന്ന് 1226 മീറ്റര് ഉയരമുള്ള സവനദുര്‍ഗ മല. ഏഷ്യയിലെ ഏറ്റവും വലിയ ഒറ്റക്കല് ഘടനയാണിത്. ചിത്രം കടപ്പാട്: നിരഞ്ജ് വൈദ്യനാഥന്\nനദികള് ഉണ്ടാവുക മാത്രമല്ല കാലാവസ്ഥയിലും വലിയ മാറ്റം സംഭവിച്ചു. ഏഷ്യന് മണ്‍സൂണ് പോലും ഹിമാലയത്തിന്റെ സൃഷ്ടിയാണെന്നോര്‍ക്കുക. അത്രകാലവും, എന്നുവെച്ചാല് ഏതാണ്ട് 1.3 കോടി വര്‍ഷം മുമ്പുവരെ ഏഷ്യന് മണ്‍സൂണ് എന്നത് ദുര്‍ബലമായ ഒരു കാലാവസ്ഥാ പ്രതിഭാസമായിരുന്നു. ഹിമാലയം വന്നതോടെ മണ്‍സൂണിന്റെ ശക്തിയും സ്വാധീനവും വര്‍ധിച്ചു. ഇന്ത്യന് മഹാസമുദ്രത്തില് നിന്ന് ജലബാഷ്പത്തെ ആവാഹിച്ച് 400 കിലോമീറ്റര് വടക്ക് ഇന്ത്യന് ഉപഭൂഖണ്ഡത്തിലെ ന്യൂനമര്‍ദ്ദ മേഖലയിലേക്ക് എത്തിക്കുകയാണ് മണ്‍സൂണ് ചെയ്യുന്നത്. ഏതാണ്ട് ഒരുലക്ഷംകോടി ടണ് മഴ മണ്‍സൂണിന്റെ ഭാഗമായി ഇന്ത്യയില് പെയ്യുന്നു! കഴിഞ്ഞ 80 ലക്ഷം വര്‍ഷമായി ഇത് തുടരുന്നു.\nPic 8 - മഞ്ഞിന്റെ മൂടിയില്ലാതെ എവറസ്റ്റ് കൊടുമുടി. സമുദ്രനിരപ്പില് നിന്ന് 8848 മീറ്റര് പൊക്കമുള്ളതാണ് എവറസ്റ്റ്. കൊടുമുടിയുടെ മുകള്‍ഭാഗത്തെ മഞ്ഞനിറമുള്ള ഭാഗം ഈ ചിത്രത്തില് വ്യക്തമാണ്. ആ ഭാഗത്തെ ശിലാപാളികളില് പ്രാചീന സമുദ്രജീവികളുടെ ഫോസിലുകള് സുലഭമാണ്. എന്നാല്, കൊടുമുടിയുടെ ചുവട്ടിലെ ശിലാപാളികളില് ഫോസിലുകള് ഇല്ല. ഹിമാലയത്തിന്റെ ഉത്ഭവചരിത്രത്തെക്കുറിച്ച് ഇത് വ്യക്തമായ സൂചന നല്‍കുന്നു. ചിത്രം കടപ്പാട്: Uwe Gille/Wikipedia\nസമ്പന്നമായ ഒരു ദീര്‍ഘയാത്ര പൂര്‍ത്തിയാക്കിയ അനുഭവമാണ് 'ഇന്‍ഡിക്ക' വായിച്ചുകഴിയുമ്പോള് ഉണ്ടാവുക. ഒപ്പം ചില തിരിച്ചറിവുകളും കിട്ടും. 450 കോടി വര്‍ഷത്തെ ഭൗമചരിത്രത്തില് നമ്മളിന്ന് കാണുന്ന തരത്തില് ഇന്ത്യന് ഉപഭൂഖണ്ഡം സ്ഥാനമുറപ്പിച്ചിട്ട് അധികകാലമായിട്ടില്ല. അഞ്ചുകോടി വര്‍ഷം മുമ്പ് ഇന്ത്യയ്ക്ക് വടക്ക് ഹിമാലയം പോലും ഉണ്ടായിരുന്നില്ല, സിന്ധു നദിയോ ഗംഗയോ ബ്രഹ്മപുത്രയോ ഉണ്ടായിരുന്നില്ല. എന്തിന് നമ്മളിന്ന് കാണുന്ന രൂപത്തിലുള്ള മണ്‍സൂണ് പോലും ഇന്ത്യയില് പെയ്തിരുന്നില്ല. ഏതാണ്ട് 75000 വര്‍ഷംമുമ്പ് ആഫ്രിക്കയില് നിന്ന് പുറത്തുകടന്ന ആയിരത്തില് താഴെ ഹോമോ സാപ്പിയന്‍സാണ് ഇന്ത്യയടക്കം ഇന്ന് ലോകത്തിന്റെ വിവിധഭാഗങ്ങളിലുള്ള ജനതകളുടെയെല്ലാം നേര്‍പൂര്‍വ്വികര്. മനുഷ്യന്റെ സങ്കുചിതമായ ദേശീയതയ്ക്കും ജാതിയുടെയും മതത്തിന്റെയുമൊക്കെ പേരുപറഞ്ഞുള്ള അഹങ്കാരത്തിനും യാതൊരു അര്‍ഥമില്ലെന്ന് അര്‍ഥശങ്കയ്ക്കിടയില്ലാത്ത വിധം പ്രഖ്യാപിക്കുകയാണ് ഈ ഗ്രന്ഥം.\nഒരുകാര്യം കൂടി: ഈ ഗ്രന്ഥത്തിന്റെ എടുത്തുപറയേണ്ട ഒരു സവിശേഷത, അതിലെ ചിത്രങ്ങളാണ്. ഗ്രന്ഥകാരന് വിവരിക്കുന്ന എല്ലാം പ്രധാന സംഗതികളെയും സാധൂകരിക്കുന്ന ചിത്രങ്ങളും വിവരണവും പുസ്തകത്തില് ഉള്‍പ്പെടുത്തിയിട്ടുണ്ട്. 54 പേജുകള് വരുന്ന വിശദമായ കുറിപ്പുകളും വിജ്ഞാനദാഹികളായ വായനക്കാര്‍ക്ക് ഏറെ പ്രയോജനം ചെയ്യും.\n* മാതൃഭൂമി ഓണ്‍ലൈനില് (2017 ഏപ്രില് 11) പ്രസിദ്ധീകരിച്ചത്\nPosted by Joseph Antony at 6/05/2017 10:31:00 PM\nLabels: geology, Gondwana, Indica, Natural History of India\n75 ലക്ഷം വര്‍ഷം മുമ്പല്ല ഹോമോ സാപ്പിയന്‍സ് പുറത്തു വന്നത് എന്ന് തോന്നുന്നു. 75 ആയിരം ആയിരിക്കാം. ഒന്നുകൂടെ നോക്കിയാല് നന്നായിരുന്നു.\n@Jaymon, നന്ദി, ആ പിശക് ചൂണ്ടിക്കാട്ടിയതിന്. തിരുത്തിയിട്ടുണ്ട്.


കുണ്ടറ: മുത്തച്ഛനെതിരേ കുരുക്ക് മുറുകും.... മറ്റൊരു പെണ്‍കുട്ടിയെ കൂടി ഇയാള്!! അന്വേഷണം തുടങ്ങി | Kundara: Convict raped one more girl - Malayalam Oneindia\n13 min ago മൂന്ന് ന്യൂനമര്‍ദ്ദങ്ങള് വരുന്നു; അതിശക്തമായ മഴ പെയ്യും... തുലാമഴ ഡിസംബറിലേക്ക് നീണ്ടേക്കും\n42 min ago പോളിംഗ് തുടരാന് ശ്രമിക്കുകയാണെന്ന് ടിക്കാറാം മീണ, പോളിങ് മാറ്റിവെച്ചാലും സഹകരിക്കുമെന്ന് യുഡിഎഫ്\n52 min ago വിവാദ 'അനുഗ്രഹ'ത്തില് വിശദീകരണവുമായി ബിജെപി സ്ഥാര്‍ത്ഥി; വിശ്വാസി വോട്ട് ബിജെപിക്കെന്ന്\nPublished: March 20 2017, 8:00 [IST]\nകൊല്ലം: ലൈംഗിക പീഡനത്തെത്തുടര്‍ന്ന് ആറാം ക്ലാസുകാരി ആത്മഹത്യ ചെയ്ത സംഭവത്തില് അറസ്റ്റിലായ പെണ്‍കുട്ടിയുടെ മുത്തച്ഛന് വിക്ടറിനെതിരേ കൂടൂതല് ആരോപണങ്ങള്. ഞായറാഴ്ച വൈകീട്ടാണ് വിക്ടറിനെ പോലീസ് അറസ്റ്റ് ചെയ്തത്. കൊല്ലത്തുള്ള ഒരു അഭിഭാഷകന്റെ ഗുമസ്തനായിരുന്ന ഇയാള് സ്വകാര്യ ലോഡ്ജിലെ മാനേജരുമായിരുന്നു.\nമറ്റൊരു പെണ്‍കുട്ടിയെക്കൂടി വിക്ടര് പീഡിപ്പിച്ചിതായി സംശയമുയര്‍ന്നിട്ടുണ്ട്. ഇതേക്കുറിച്ചും പോലീസ് അന്വേഷണം തുടങ്ങിക്കഴിഞ്ഞു.\nപെണ്‍കുട്ടികളെ മാത്രമല്ല ചില പുരുഷന്‍മാരെയും ഇയാള് പ്രകൃതി വിരുദ്ധ പീഡനത്തിന് ഇരയാക്കിയിട്ടുണ്ടെന്ന് പോലീസിന് നേരത്തെ മൊഴി ലഭിച്ചിരുന്നു.\nആത്മഹത്യ ചെയ്ത 10 വയസ്സുകാരിയെ കഴിഞ്ഞ ഒരു വര്‍ഷമായി വിക്ടര് പീഡനത്തിന് ഇരയാക്കിയെന്ന് പോലീസ് പറഞ്ഞു. കുട്ടിയെ പീഡിപ്പിക്കുന്നതിനായി ഇയാള് മനപ്പൂര്‍വം സാഹചര്യം സൃഷ്ടിക്കുകയായിരുന്നുവെന്നും പോലീസ് ചൂണ്ടിക്കാട്ടി.\nനേരത്തേ പെണ്‍കുട്ടിയുടെ മാതാപിതാക്കളെയും മുത്തച്ഛനെയും മറ്റും നുണ പോലീസ് നുണ പരിശോധനയ്ക്ക് വിധേയരാക്കാന് തീരുമാനിച്ചിരുന്നു. എന്നാല് പ്രതി കുറ്റം സമ്മതിച്ചതിനാല് ഇനി ഇതു വേണ്ടൈന്നാണ് പോലീസിന്റെ നിലപാട്.\nനേരത്തേ പോലീസിന്റെ അന്വേഷണവുമായി സഹകരിക്കാന് പെണ്‍കുട്ടിയുടെ അമ്മയും മൂത്ത സഹോദരിയും തയ്യാറായിരുന്നില്ല. നാലു ദിവസം നീണ്ട ചോദ്യം ചെയ്യലിനും കൗണ്‍സിലിങിനും ശേഷമാണ് അവര് ഒടുവില് പോലീസിനോട് സഹകരിച്ചത്.\nപെണ്‍കുട്ടിയുടെ മുത്തശ്ശിയുടെ മൊഴിയാണ് പ്രതിയെ പിടികൂടുന്നതില് നിര്‍ണായകമായത്. കുട്ടിയെ മുത്തച്ഛന് പീഡിപ്പിച്ചിരുന്നതായി മുത്തശ്ശി പോലീസിനു മൊഴി നല്‍കുകയായിരുന്നു. മരിച്ച കുട്ടിയുടെ സഹോദരിയും മുത്തച്ഛന് പീഡിപ്പിച്ചിരുന്നതായി പോലീസിനോട് വെളിപ്പെടുത്തിയിരുന്നു.\nപോലീസിന്റെ ചോദ്യം ചെയ്യലില് വളരെ തന്ത്രപൂര്‍വമായിട്ടായിരുന്നു വിക്ടറിന്റെ പെരുമാറ്റം. എന്നാല് മുത്തശ്ശി മൊഴി നല്‍കിയ ശേഷം കൂടുതല് ചോദ്യം ചെയ്തപ്പോള് പ്രതി കുറ്റം സമ്മതിക്കുകയായിരുന്നു.\nജനുവരി 15നാണ് പെണ്‍കുട്ടിയെ വീട്ടിലെ ജനല്‍ക്കമ്പിയില് തൂങ്ങിമരിച്ച നിലയില് കണ്ടെത്തിയത്. കാലുകള് തറയില് മുട്ടിനില്‍ക്കുന്ന തരത്തിലായിരുന്നു മൃതദേഹം കാണപ്പെട്ടത്. തിരുവനന്തപുരം മെഡിക്കല് കോളേജില് പോസ്റ്റ് മോര്‍ട്ടം നടത്തിയതോടെയാണ് പെണ്‍കുട്ടി ലൈംഗിക പീഡനത്തിന് ഇരയായതായി വ്യക്തമായത്.\nകുടുംബ പ്രശ്‌നങ്ങളെത്തുടര്‍ന്നാണ് താന് ആത്മഹത്യ ചെയ്യുന്നത് എന്ന ആത്മഹത്യാക്കുറിപ്പ് പെണ്‍കുട്ടിയുടെ മൃതദേഹത്തിന് അരികില് നിന്നു കണ്ടത്തിയിരുന്നു. പക്ഷെ കത്തിലെ എഴുത്ത് മകളുടേത് അല്ലെന്ന് അച്ഛന് അറിയിച്ചതോടെ ഇത് ഫോറന്‍സിക് പരിശോധയ്ക്കായി അയച്ചിരുന്നു. പരിശോധനയില് ഇത് പെണ്‍കുട്ടി തന്നെ എഴുതിയതാണെന്ന് തെളിഞ്ഞിരുന്നു.\nkundara rape death girl kollam police arrest suicide kerala കുണ്ടറ ബലാല്‍സംഗം മരണം പെണ്‍കുട്ടി കൊല്ലം പോലീസ് അറസ്റ്റ് ആത്മഹത്യ\nkundara rape case convict raped one more girl.


മദ്യപിച്ച് വാഹനമോടിക്കുന്നവരെ കണ്ടെത്താന് പോലീസിന്റെ നേരിട്ടുള്ള പരിശോധന പുനരാരംഭിക്കും -\nമദ്യപിച്ച് വാഹനമോടിക്കുന്നവരെ കണ്ടെത്താന് പോലീസിന്റെ നേരിട്ടുള്ള പരിശോധന പുനരാരംഭിക്കും\nതിരുവനന്തപുരം: മദ്യപിച്ച് വാഹനമോടിക്കുന്നവരെ കണ്ടെത്താനുള്ള പരിശോധന വീണ്ടും തുടരാന് തീരുമാനം. പരിശോധന പുനരാരംഭിക്കാന് ഡി.ജി.പി നിര്‍ദ്ദേശം നല്‍കി. എല്ലാ പോലീസ് മേധാവികള്‍ക്കും ഇത് സംബന്ധിച്ച് നിര്‍ദ്ദേശം നല്‍കിയിട്ടുണ്ട്.\nകോവിഡ് വ്യാപനം ശക്തമായതോടെ പരിശോധനക്കായി ആല്‍ക്കോമീറ്റര് ഉപയോഗിക്കുന്നത് നിര്‍ത്തലാക്കിയിരുന്നു. പോലീസിന്റെ നേരിട്ടുള്ള പരിശോധനയും നിര്‍ത്തി വച്ചിരിക്കുകയായിരുന്നു. കോവിഡ് സാഹചര്യങ്ങളില് അയവ് വരുത്തിയതോടെയാണ് പരിശോധന പുനരാരംഭിക്കുന്നത്. രാത്രിയിലെ വാഹന പരിശോധനയും ഇനി മുതല് കര്‍ശനമാക്കും.\nരാത്രി കാലങ്ങളില് ഇരുചക്ര വാഹന അപകടങ്ങള് കൂടുന്ന സാഹചര്യം കൂടി കണക്കിലെടുത്താണ് തീരുമാനം. ഇന്നോ നാളെയോ പോലീസിന്റെ നേരിട്ടുള്ള പരിശോധന ആരംഭിക്കും. ആല്‍ക്കോമീറ്റര് പരിശോധനയ്ക്ക് വിധേയരാകാന് തയ്യാറാകാത്തവരുണ്ടെങ്കില് അവരെ മെഡിക്കല് പരിശോധനയ്ക്ക് വിധേയരാക്കണമെന്നും ഡി.ജി.പി നല്‍കിയ നിര്‍ദ്ദേശത്തില് വ്യക്തമാക്കുന്നു.\nബിജെപിക്ക് ബദലായി രൂപപ്പെടുന്ന കൂട്ടായ്മയില് കോണ്‍ഗ്രസും ഉണ്ടാകും: സീതാറാം യെച്ചൂരി\nപെണ്‍കുട്ടിയെ ഭീഷണിപ്പെടുത്തി ഫോട്ടോകള് പ്രചരിപ്പിച്ചു : യുവാവ് അറസ്റ്റില്


abdul jalil | കൊല്ലപ്പെട്ടത് പാവങ്ങളുടെ പരാതിയിൽ മിന്നൽ പരിഹാരമുണ്ടാക്കുന്ന ജനസേവകൻ; മുഖംമൂടി ധരിച്ചെത്തിയ സംഘം അക്രമം നടത്തിയത് പഞ്ചായത്ത് ഓഫീസിലുണ്ടായിരുന്നവരെ വിരട്ടി ഓടിച്ച ശേഷം; മുളക് പൊടിയെറിഞ്ഞ് അതിക്രൂരമായി വെട്ടിക്കൊന്നത് ദേശീയ മുസ്ലീമെന്ന് പേരെടുത്ത നേതാവിനെ; ജലീലിന്റെ വിയോഗത്തിൽ ഞെട്ടി കറുവപ്പാടി ഗ്രാമം - MarunadanMalayali.com\nApril 21, 2017 | 11:03 AM | Permalink\nമഞ്ചേശ്വരം: മലയാളികളും കന്നഡക്കാരും ഇടകലർന്ന് ജീവിക്കുന്ന ഗ്രാമമാണ് മഞ്ചേശ്വരത്തോട് ചേർന്നു കിടക്കുന്ന കറുപ്പാടി. കർണ്ണാടകത്തിൽ വർഗ്ഗീയത ഉറഞ്ഞാടുമ്പോഴും കറുവപ്പാടിയെ അതൊന്നും കാര്യമായി ബാധിച്ചിരുന്നില്ല. ഭാഷയുടേയും ജാതിയുടേയും മതത്തിന്റേയും വേർതിരിവില്ലാതെ കഴിയുന്ന കറുവപ്പാടിയിൽ യുവാവായ ഗ്രാമ പഞ്ചായത്ത് വൈസ് പ്രസിഡണ്ടിന്റെ ദാരുണമായ കൊലപാതകം ഞെട്ടൽ ഉളവാക്കിയിരിക്കയാണ്.\nകോൺഗ്രസ്സ് നേതാവും ഊർജ്വസ്വലനുമായ ജനപ്രതിനിധിയായിരുന്നു അബ്ദുൾ ജലീൽ. അതുകൊണ്ടു തന്നെ മത്സരിച്ചപ്പോഴെല്ലാം ജയിച്ച ചരിത്രമേ ജലീലിനുള്ളൂ. കഴിഞ്ഞ തവണ പഞ്ചായത്ത് പ്രസിഡണ്ടായപ്പോൾ ജലീൽ അക്ഷരാർത്ഥത്തിൽ ജനസേവകനായി. അതുകൊണ്ടു തന്നെ രാഷ്ട്രീയത്തിന്റെ അതിരുകൾ ഭേദിച്ച് ജനങ്ങൾ ജലീലിന് സ്നേഹം ചൊരിഞ്ഞു. ഇത്തവണ പഞ്ചായത്ത് പ്രസിഡണ്ട് സ്ഥാനം വനിതകൾക്ക് സംവരണം ചെയ്തതിനാൽ ജലീൽ വൈസ് പ്രസിഡണ്ട് സ്ഥാനത്തേക്കാണ് തെരഞ്ഞെടുക്കപ്പെട്ടത്.\nഅബ്ദുൾ ജലീലിന്റെ പതിവ് പൊതു പ്രവർത്തന ശൈലി ഇങ്ങിനെ. എന്നും രാവിലെ പഞ്ചായത്ത് ഓഫീസിൽ എത്തും. കർഷകരും മറ്റ് ആവശ്യത്തിന് വരുന്നവരേയും അവരുടെ പ്രശ്നങ്ങളും പരാതികളും ചോദിച്ചറിഞ്ഞ് ജനങ്ങൾ ഏൽപ്പിക്കുന്ന അപേക്ഷകൾ ഉദ്യോഗസ്ഥരുടെ മേശപ്പുറത്ത് എത്തിക്കും. അതുകൊണ്ടു തന്നെ പ്രശ്നങ്ങൾക്കെല്ലാം മിന്നൽ വേഗതയിൽ പരിഹാരവും കാണും. ഇക്കാരണങ്ങളാൽ ജനങ്ങളുടെ ഇഷ്ടതോഴനാണ് ജലീൽ. ഇന്നലേയും പതിവു പോലെ അബ്ദുൾ ജലീൽ പഞ്ചായത്ത് ഓഫീസിൽ എത്തി. വൈസ് പ്രസിഡണ്ടിന്റെ മുറിയിൽ ജോലിയിൽ മുഴുകിയിരിക്കുകയായിരുന്നു.\nപെട്ടെന്നായിരുന്നു രണ്ടു ബൈക്കുകളിലായി മുഖം മൂടി ധരിച്ച അക്രമി സംഘം മുറിയിലേക്ക് ഓടിക്കയറിയത്. മുളക് പൊടി മുഖത്ത് വിതറി ജലീലിനെ കീഴടക്കിയതിന് ശേഷം വാളുകൊണ്ട് വെട്ടി പരിക്കേൽപ്പിക്കുകയായിരുന്നു. ഗുരുതരമായി പരിക്കേറ്റ് രക്തത്തിൽ കുളിച്ച ജലീൽ മുറിക്കകത്ത് കുഴഞ്ഞ് വീണു. പഞ്ചായത്ത് ജീവനക്കാരും ജനങ്ങളുമെത്തി നടക്കലിലെ സ്വകാര്യ ആശുപത്രിയിൽ എത്തിക്കും മുമ്പു തന്നെ മരണമടഞ്ഞിരുന്നു. അക്രമികൾ ജലീലിനെ അക്രമിക്കും മുമ്പ് ഓഫീസ് വരാന്തയിൽ നിൽക്കുകയായിരുന്ന ജനങ്ങളെ ഭീഷണിപ്പെടുത്തി വിരട്ടി ഓടിച്ചിരുന്നു. സംശുദ്ദ രാഷ്ട്രീയത്തിന്റെ വക്താവായ അബ്ദുൾ ജലീലിനെ കൊലപ്പെടുത്തിയതിന്റെ ദുരൂഹത ഇനിയും വ്യക്തമായിട്ടില്ല.\nസംഭവത്തിൽ രാഷ്ട്രീയമോ വർഗ്ഗീയമോ ആയ കാരണങ്ങളില്ലെന്ന് വ്യക്തമായിട്ടുണ്ട്. പഞ്ചായത്തു വഴി ലഭിക്കേണ്ട നിർമ്മാണ പ്രവർത്തനത്തിന്റെ അനുമതി സംബന്ധിച്ച വല്ല പ്രശ്നങ്ങളുമുണ്ടോ എന്ന് പൊലീസ് അന്വേഷിക്കുന്നുണ്ട്. ദേശീയ മുസ്ലിം എന്നറിയപ്പെടുന്ന കോൺഗ്രസ്സ് നേതാവും ബണ്ട്വാൽ താലൂക്ക് പഞ്ചായത്ത് അംഗമായ ഉസ്മാൻ കറുവപ്പാടിയുടെ മകനാണ് കൊല്ലപ്പെട്ട അബ്ദുൾ ജലീൽ. ആമിനയാണ് മാതാവ്. ഭാര്യ അസ്മ. മൂന്ന് മക്കളുമുണ്ട്. ക്വട്ടേഷൻ സംഘമാണ് കൊലപാതകത്തിന് പിന്നിലെന്ന സംശയവും പൊലീസിനുണ്ട്.\nകേരളത്തിലെ പൈവളിക ഗ്രാമപഞ്ചായത്തിന് ചേർന്ന് കിടക്കുന്ന പ്രദേശമാണ് കറുവപ്പാടി. അക്രമികൾ മഞ്ചേശ്വരം വഴി കേരളത്തിൽ കടന്നിട്ടുണ്ടോയെന്ന സംശയവും ഉയർന്നിട്ടുണ്ട്. ദർളക്കട്ട കെ.എസ്. ഹെഗ്ഡെ ആശുപത്രിയിൽ നിന്നും പോസ്റ്റുമോർട്ടത്തിന് ശേഷം മൃതദേഹം സ്വദേശത്ത് എത്തിക്കും. ഉച്ച തിരിഞ്ഞ് തമ്മഡുക്ക ജുമാ അത്ത് പള്ളി ഖബറിസ്ഥാനിൽ ഖബറടക്കും.


ബൈജൂസ്: പൂര്‍ത്തിയാക്കാനാവാത്ത കവിത\n“ഉഗ്രം കടൽ കാറ്റില് പട്ടം പറത്തുന്ന\nകുട്ടികള്‍ക്കുള്ളൊരു വാശി കണ്ടോ!\nനേരേ പറക്കാത്ത പട്ടത്തിന് പള്ളയില്\nവെട്ടിവലിക്കുന്ന കാഴ്ച കണ്ടോ?”\nഈ നാലുവരി കവിത ഡയറിയില് കുത്തിക്കുറിച്ചിട്ട് മൂന്ന് വര്‍ഷം തികയുന്നു! എന്നിട്ടും, ഞാനത് ഇതുവരെ പൂർത്തിയാക്കിയിട്ടില്ല. ചില കവിതകൾ അങ്ങനെയാണ്, ഒന്നോ രണ്ടോ ഖണ്ഡിക എഴുതിക്കഴിഞ്ഞാൽ പിന്നെ വെടി തീരും. അങ്ങോട്ടോ ഇങ്ങോട്ടോ പോകാതെ ഒറ്റ നിപ്പാണ്, ശുണ്ഠി പിടിച്ച കുതിരയെ പോലെ! ഇനി, ചക്ക ഇടിച്ച് പഴുപ്പിക്കുന്നതുപോലെ അൽ‌പ്പം ബലം പ്രയോഗിക്കാമെന്ന് വച്ചാലോ! ചക്ക പിതുങ്ങുമെന്നല്ലാതെ ചുളകൾക്ക് സ്വാദ് തീരെയുണ്ടാവില്ല, വരികൾക്കും! അത്തരം കൃത്രിമത്വങ്ങളൊന്നും മനസ് അനുവദിച്ചില്ല. ഏതായാലും, എഴുതിയത് വെറും നാല് വരികൾ മാത്രമാണെങ്കിലും, കവിതയുടെ താളവും എഴുത്തിന്റെ വിധവും കാണുമ്പോൾ, “താങ്കൾക്കിത് എങ്ങനെയെങ്കിലും പൂർത്തിയാക്കാമായിരുന്നില്ലേ?” എന്നുള്ള ചോദ്യം ഉണ്ടാവുക സ്വാഭാവികം! പക്ഷേ, എന്നാ പറയാനാ....! എഴുതാൻ പറ്റണ്ടേ? ഇതാണ് ഒരു ശരാശരി കവിയുടെ അവസ്ഥ! കിട്ടിയാ ഊട്ടി, അല്ലെങ്കിൽ ചട്ടി!\nഈ കവിത മനസിൽ ആവീർഭവിച്ച സന്ദർഭം ഞാൻ ഇന്നും ഓർക്കുന്നു. മൌനഭാരം താങ്ങാനാവാതെ, ഏതോ ഒരു സായംസന്ധ്യയില് കടല്‍ത്തീരത്തിലൂടെ അലക്‌ഷ്യമായി നടക്കുമ്പോള് മുന്നില് പ്രത്യക്ഷപ്പെട്ട ഒരുപറ്റം കുട്ടികൾ! അവരായിരുന്നു പ്രചോദനം. ശക്തമായ കടല്‍ക്കാറ്റിനെ വകവയ്ക്കാതെ പട്ടം പറത്തുന്ന അവരെ ഞാനാദ്യം ഗൌനിച്ചതേയില്ല. പിന്നെ, യാദൃശ്ചികമായി തിരിഞ്ഞ് നോക്കേണ്ടി വന്നപ്പോൾ, ദൂരത്ത് നിന്ന് പട്ടം പറത്തുന്ന കുട്ടികളെ കാണാൻ ഒരു രസം. കടലിന്റെ പശ്ചാത്തലത്തിൽ, പട്ടങ്ങളുടെമേൽ വീറും വാശിയും കാണിക്കുന്ന കുട്ടികളുടെ ചിത്രം ഒരു ലാൻഡ്സ്കേപ്പായി മനസിൽ തെളിഞ്ഞപ്പോൾ ഒരു കൌതുകം. അതൊരു കവിതയായി രൂപം പ്രാപിക്കുകയായിരുന്നു. പെട്ടെന്ന് മനസില് തോന്നിയ വരികള് ഉടന് തന്നെ കൈവെള്ളയില് കുറിച്ചിട്ടു, പിന്നീട് മറന്നുപോയാലോ? ആ വരികളാണ് മുകളിൽ!\nബട്ടൻസില്ലാതെ പാറിപ്പറക്കുന്ന മുഷിഞ്ഞ കുപ്പായവും, ചന്തി കീറിയ നിക്കറുമായിരുന്നു മിക്കവാറും കുട്ടികളുടെ വേഷം. നിക്കറിൽ ബട്ടന്‍സുണ്ടായിരിന്നോ എന്ന് ചോദിച്ചാല് അതും ഇല്ല. കീറിപ്പറിഞ്ഞ കുപ്പായത്തിലൂടെ പുറത്തുകണ്ട എല്ലുന്തിയ നെഞ്ചും, ഒട്ടിയ വയറും ആ കുട്ടികളുടെ ശോചനീയമായ ആവാസ വ്യവസ്ഥയിലേക്ക് എന്നെ തിരയടിച്ച് കൊണ്ടുപോയി. അന്നദാതാവായ കടലമ്മയുടെ മടിയിൽ കെട്ടിയുയര്‍ത്തിയ ചെറ്റക്കുടിലുകളാവും ഒരു പക്ഷേ ഇവരുടെ അന്തിയുറക്കം... കൊതുകുകളുടെ താരാട്ടുപാട്ടിലും, അകലങ്ങളിൽ നിന്ന് കേൾക്കാവുന്ന കടലിന്റെ ഇരമ്പലിലും സ്വപ്നം കണ്ടുറങ്ങുന്ന ഇവരുടെ വയറുകൾ അത്താഴപ്പട്ടിണിയിലാവും... പാഠപുസ്തകത്തിന്റെ പകുതിയെരിഞ്ഞ ഏടുകൾ അടുപ്പിലും പരിസരത്തും ചിതറി കിടപ്പുണ്ടാവും... മദ്യപാനിയായ അപ്പന്റെ ക്രൂരതയിൽ, അല്ലെങ്കിൽ തീരാവ്യാധിയിൽ ഇവരുടെ അമ്മമാർ തേങ്ങുന്നുണ്ടാവും... ദൈന്യമായ ചിന്തകൾ എന്റെ മനസിൽ വലിയ തിരമാലകൾ സൃഷ്ടിച്ചിട്ടും, അതൊന്നുമറിയാതെ ആ കുട്ടികൾ ഓടിക്കളിച്ചു. ശരീരത്തിന്റെ ദുരവസ്ഥ അവരുടെ മനോഭാവങ്ങളെ ബാധിച്ചിട്ടില്ലെന്ന് കണ്ടപ്പോൾ എനിക്ക് അത്ഭുതം തോന്നി. ജീവിതത്തിലെ അരക്ഷിതാവസ്ഥകളിലും ചിരിക്കുന്ന മുഖം നിലനിർത്തുക അത്ര എളുപ്പമല്ല. കൂരിരുട്ടിലേക്ക് ആ കുട്ടികൾ ഓടിയകലുന്നതുവരെ ഈ ചിന്തകൾ നിലയ്ക്കാത്ത തിരമാലകൾ പോലെ എന്നിൽ നുരഞ്ഞുകൊണ്ടിരുന്നു. ഒടുവില്, ഒരു ദീര്‍ഘനിശ്വാസത്തോടെ ഞാനും വീട്ടിലേക്ക് തിരിച്ചു.\nചിന്തോദ്ദീപകമായ സ്മരണകളെ എത്രയും പെട്ടെന്ന് കവിതയാക്കാനുള്ള തത്രപ്പാടായിരുന്നു മടക്കയാത്രയില് മുഴുവന്! വീട്ടിലെത്തിയയുടനെ, മേശപ്പുറത്തെ ഡയറി തുറന്ന് കൈവെള്ളയില് എഴുതിവച്ച വരികള് പകര്‍ത്തി. പിന്നെ, കടല്‍ത്തീരത്തെ കാഴ്ചകളും, ചിന്തകളും പരസ്പരം ചാലിച്ച് വരികൾക്ക് ജന്മം നൽകാൻ ശ്രമമാരംഭിച്ചു. ചിന്തകൾ തീവ്രമായാലും വാക്കുകൾ ജനിക്കില്ല. കുറഞ്ഞാൽ ഒട്ടും ജനിക്കില്ല. ഇതൊരു വല്ലാത്ത അവസ്ഥ തന്നെ! വാക്കുകൾക്കൊത്ത ഒഴുക്കും, ഒഴുക്കിനൊത്ത വാക്കുകളും കിട്ടാതെ ഞാൻ കസേരയിൽ തിരിഞ്ഞും മറിഞ്ഞും ഇരുന്നു... പേന കൊണ്ട് തല ചൊറിഞ്ഞു, പിന്നെ പേന വായിൽ വച്ച് കടിച്ചു... നീണ്ട നേരത്തെ ശ്രമങ്ങളെല്ലാം പരാജയപ്പെട്ടപ്പോൾ, ഡയറി മടക്കി വച്ചു, പൂർത്തിയാക്കാത്ത മറ്റൊരു കവിതയ്ക്ക് കൂടി ജന്മം നൽകിയതിലുള്ള കുറ്റബോധത്തോടെ!\nPosted by ബൈജൂസ് at 3:51 AM\nബൈജൂസ് June 9, 2011 at 3:56 AM\nഈ പോസ്റ്റ് കവിതയാണോ കഥയാണോ അല്ലെങ്കിൽ അനുഭവക്കുറിപ്പാണോ എന്നൊന്നും എനിക്കറിയില്ല. എന്തൊക്കെയോ എഴുതി, പിന്നെ അതെല്ലാം പ്രസിദ്ധീകരിച്ചു...! അത്രമാത്രം.\nചെകുത്താന് June 9, 2011 at 7:35 AM\n“എന്തൊക്കെയോ എഴുതിയാലാം“ നന്നായിട്ടുണ്ട് :)\n- സോണി - June 9, 2011 at 1:35 PM\n"ചിന്തകൾ തീവ്രമായാലും വാക്കുകൾ ജനിക്കില്ല. കുറഞ്ഞാൽ ഒട്ടും ജനിക്കില്ല. ഇതൊരു വല്ലാത്ത അവസ്ഥ തന്നെ!"\n- വളരെ ശരി\nശ്രീക്കുട്ടന് June 9, 2011 at 4:26 PM\nചിലപ്പോഴങ്ങിനെയാണു.വളരെ തീവ്രമായി മനസ്സിലേയ്ക്കലയടിച്ചെത്തുന്ന ഏതെങ്കിലും ഒരു വിഷയത്തിനെക്കുറിച്ച് എഴുതാന് തുടങ്ങിയശേഷം മുന്നോട്ട് തരിമ്പും നീങ്ങാതെ നില്‍ക്കും.ഞാനും അനുഭവസ്ഥനാണ്.\nബൈജു ശരിക്കും ഇഷ്ടപ്പെട്ടുകേട്ടോ...\nതൂവലാൻ June 9, 2011 at 11:19 PM\nപൂർത്തിയാക്കാൻ ശ്രമിക്കൂ….നിങ്ങൾക്ക് അതു സാധിക്കും\nഞാന് June 10, 2011 at 11:19 PM\niഇതാണ് എഴുത്തിലെ സത്യസന്ധത ...........\nനിങ്ങളുടെ എഴുത്തിന്റെ സത്യം\nമുന് പോസ്റ്റുകളില് കണ്ടിട്ടുണ്ട് .............\nതോന്നലിന്റെ എഴുത്തിന് ..ആശംസകള് ....


ശ്രീശാന്തിന്റെ ബിസിസിഐ വിലക്ക് അവസാനിച്ചു; സ്വാതന്ത്ര്യം ലഭിച്ചിരിക്കുന്നു, ഇനി കളിക്കാമെന്ന് താരം – Chandrika Daily\nBy chandrika Sunday September 13, 2020 13:36 pm\n37കാരനായ താരം ഇന്ത്യക്കായി ടെസ്റ്റില് 87 വിക്കറ്റുകള് നേടിയിട്ടുണ്ട്. 211 ഫസ്റ്റ് ക്ലാസ് മത്സരങ്ങള് കളിച്ചിട്ടുള്ള ശ്രീശാന്ത് 2007ല് ടി20യിലും 2011ല് ഏകദിനത്തിലും ലോകകപ്പ് നേടിയ ഇന്ത്യന് ടീം അംഗമായിരുന്നു.\nതിരുവനന്തരപും: ഇന്ത്യ ക്രിക്കറ്റ് താരം എസ് ശ്രീശാന്തിന് ബിസിസിഐ ഏര്‍പ്പെടുത്തിയ വിലക്കിന്റെ കാലവധി അവസാനിച്ചു. ശ്രീശാന്തിന് ഇനി ക്രിക്കറ്റ് കളിക്കാന് ബിസിസിഐ അനുമതി നല്‍കി. തനിക്ക് സ്വാതന്ത്രം ലഭിച്ചെന്നും തനിക്കിനി കളിക്കാമെന്നും ശ്രീശാന്ത് പ്രതികരിച്ചു.\nകഴിഞ്ഞ കുറച്ച് മാസങ്ങളായി ക്രിക്കറ്റ് താരം എസ് ശ്രീശാന്ത് കാത്തിരുന്നത് ഈ ദിവസത്തിന് വേണ്ടിയായിരുന്നു. ക്രിക്കറ്റില് നിന്നുള്ള താരത്തിന്റെ7വര്‍ഷത്തെ വിലക്ക് സെപ്തംബര് 13ന് അവസാനിക്കുച്ചത്. തിങ്കളാഴ്ച മുതല് ശ്രീശാന്തിന് വീണ്ടും കളിക്കാന് ഇറങ്ങാം. ‘എനിക്ക് വീണ്ടും കളിക്കാന് സ്വാതന്ത്ര്യം ലഭിച്ചിരിക്കുന്നു. ഇത് വലിയ ആശ്വസമാണ്. ഇപ്പോഴുള്ള മാനസികാവസ്ഥ മറ്റാര്‍ക്കെങ്കിലും മനസ്സിലാവുമെന്ന് തോന്നുന്നില്ല,’ ശ്രീശാന്ത് ടൈംസ് ഓഫ് ഇന്ത്യയോട് പറഞ്ഞു.\nകൊവിഡ് പ്രതിസന്ധി കാരണം നിലവില് ഇന്ത്യയിലെ പ്രാദേശിക ക്രിക്കറ്റ് മത്സരങ്ങളെല്ലാം നിര്‍ത്തി വെച്ചിരിക്കുകയാണ്. അതിനാല് തന്നെ വളരെ പെട്ടെന്ന് തന്നെ ക്രിക്കറ്റിലേക്ക് മടങ്ങിവരാന് മലയാളി താരത്തിന് സാധിക്കില്ല. ‘ഏറെക്കാലത്തെ കാത്തിരിപ്പിന് ശേഷം എനിക്ക് മുന്നില് കളിക്കാന് അവസരം ലഭിച്ചിരിക്കുകയാണ്. എന്നാല് ഇപ്പോള് രാജ്യത്തെവിടെയും കളിക്കാന് പറ്റില്ലെന്ന അവസ്ഥയാണ്,’ ശ്രീശാന്ത് പറഞ്ഞു.\nCategories: india, Sports Tags: bcci, indian cricket team, s.sreesanth


മാനന്തവാടി: ഗര്‍ഭിണിയായ റിനിയുടെ മരണത്തില് ദുരൂഹത ഏറുന്നു. എടവക മൂളിത്തോട് പള്ളിക്കല് ദേവസ്യയുടെയും മേരിയുടെയും മകള് റിനിയും അവരുടെ ഗര്‍ഭസ്ഥ ശിശുവും ചികിത്സയിലിരിക്കെ മരിച്ച സംഭവത്തിലാണ് ദുരൂഹതയുള്ളത്.\nമരണത്തിനു പിന്നില് ഓട്ടോഡ്രൈവറായ റഹീമാണെന്നാണ് സംശയം. റിനിയുടെ മരണത്തിനു പിന്നാലെ ഇയാള് ഒളിവിലാണ്. മരിക്കുമ്ബോള് റിനി അഞ്ചു മാസം ഗര്‍ഭിണായായിരുന്നു. വിഷം കലര്‍ന്ന ജ്യൂസ് കുടിച്ചതാണ് മരണത്തിനു കാരണമെന്നാണ് സൂചന.\nസംഭവത്തില് മാനന്തവാടി പൊലീസ് അസ്വാഭാവിക മരണത്തിന് കേസെടുത്ത് അന്വേഷണം തുടങ്ങിയിട്ടുണ്ട്. മരണത്തില് ദുരൂഹതയുണ്ടെന്ന നിഗമനത്തില് ഗര്‍ഭസ്ഥ ശിശുവിന്റെ ഡിഎന്‍എ ടെസ്റ്റ് നടത്തിയിട്ടുണ്ട്. കോഴിക്കോട് മെഡിക്കല് കോളജില് നിന്ന് പോസ്റ്റ് മോര്‍ട്ടം റിപ്പോര്‍ട്ടും ഡിഎന്‍എ ടെസ്റ്റ് റിപ്പോര്‍ട്ടും ലഭിച്ചാലേ സംഭവത്തിലെ ദുരൂഹത നീക്കാനാകൂയെന്ന് അന്വേഷണ ഉദ്യോഗസ്ഥര് വ്യക്തമാക്കി. 25/11/2021 വാർത്തകൾ തൊഴിൽ വാർത്തകൾ വേഗം ലഭിക്കാൻ ഗ്രൂപ്പിൽ അംഗം ആകുക.


അഷ്ടമിയുടെ നൃത്തം സ്‌കൂളിനും പിന്നെ കൂട്ടുകാരിക്കും | kalolsavam\nഅഷ്ടമിയുടെ നൃത്തം സ്‌കൂളിനും പിന്നെ കൂട്ടുകാരിക്കും\nPublished: Dec 9, 2018, 09:47 AM IST\nസ്‌കൂളിന്റെ ഒന്നാംനില മുങ്ങിപ്പോയി. ബെഞ്ചും ഡെസ്‌കും ഉള്‍പ്പെടെയെല്ലാം നഷ്ടപ്പെട്ടു. ലാബുകളില് ഒന്നും മിച്ചമുണ്ടായില്ല- മഹാപ്രളയത്തിന്റെ നാളുകള് ഓര്‍ത്തെടുത്തപ്പോള് പത്തനംതിട്ടയിലെ ആറന്മുള കിടങ്ങന്നൂര് എസ്.വി.ജി.വി. ഹയര്‍സെക്കന്‍ഡറി സ്‌കൂളിലെ അഷ്ടമി ആര്.നായര്‍ക്ക് ഇപ്പോഴും അങ്കലാപ്പ്. സെയ്ന്റ് ജോസഫ്‌സ് ഗേള്‍സ് ഹൈസ്‌കൂളിലെ വേദിയില് കുച്ചിപ്പുഡിക്ക് ഊഴം കാത്ത് നില്‍ക്കുകയായിരുന്നു ഒന്‍പതാം ക്ലാസില് പഠിക്കുന്ന അഷ്ടമി.\n'ഒരാഴ്ചയോളം നാടെല്ലം വെള്ളത്തിലായിരുന്നു. വൈദ്യുതിയില്ല. കുടിവെള്ളമില്ല. ഉറ്റവരെല്ലാം പലവഴിക്കായി. എന്താണ് സംഭവിക്കുന്നതെന്ന് ആര്‍ക്കും അറിയില്ലായിരുന്നു. ലോകാവസാനമാണെന്ന് പറഞ്ഞവരുണ്ട്. വെള്ളം ഇറങ്ങിക്കഴിഞ്ഞപ്പോഴാണ് നഷ്ടങ്ങളുടെ കണക്കറിയുന്നത്. ഒത്തിരി വീടുകളും കടകളും മുങ്ങിയിരുന്നു. സാധനങ്ങളെല്ലാം ഒഴുകിപ്പോയി.\nഅടുത്ത കൂട്ടുകാരിയും നര്‍ത്തകിയുമായ ശ്രേയയുടെ വീട്ടില് വലിയ നഷ്ടമുണ്ടായി. വീട്ടുസാധനങ്ങളെല്ലാം നശിച്ചു. കൂട്ടത്തില് ശ്രേയയുടെ ചിലങ്കയും നൃത്തത്തിനുള്ള വസ്ത്രങ്ങളും. ഞങ്ങള്, നൃത്തം പഠിക്കുന്ന ആറന്മുള സത്രം കടവിലെ കളരിയില് ഒന്നും മിച്ചമുണ്ടായിരുന്നില്ല. സ്‌കൂളിന്റെ മുകള്‍നിലയിലെ സാധനങ്ങള് മാത്രമാണ് സുരക്ഷിതമായുണ്ടായിരുന്നത്- പ്രളയകാലത്തെപ്പറ്റി പറയുമ്പോള് അരങ്ങിലേക്കായി എഴുതി ഒരുക്കിയ അവളുടെ കണ്ണ് നിറഞ്ഞു. പ്രശസ്തമായ കടമ്മനിട്ട പടയണി നടക്കുന്ന കടമ്മനിട്ട ദേവീ ക്ഷേത്രത്തിനടുത്താണ് അഷ്ടമിയുടെ വീട്.\nഉയര്‍ന്ന പ്രദേശമായതിനാല് വീട്ടില് വെള്ളമെത്തിയില്ല. പക്ഷേ, നാട്ടുകാരനുഭവിച്ച ദുരന്തങ്ങള് അഷ്ടമിയുടെ വാക്കുകളില് നിറയുന്നുണ്ടായിരുന്നു. പത്താം ക്ലാസ് വിദ്യാര്‍ഥിനിയായ ശ്രേയയ്ക്ക് ഇത്തവണ മത്സരത്തിനിറങ്ങാനെ കഴിഞ്ഞില്ല. പ്രളയം അവളുടെ ചുവടുകള്‍ക്ക് മീതെയാണ് പടര്‍ന്നൊഴുകിയത്. ആടയാഭരണങ്ങളും ചിലങ്കയും പ്രളയമെടുത്തുപോയി.\nവലിയ പ്രതീക്ഷയോടാണ് ശ്രേയ ഇത്തവണ പരിശീലനം തുടങ്ങിയതെന്ന് പരിശീലകനായ ദീപക് നായര് പറഞ്ഞു. ശ്രേയയ്ക്കും ഇവരുടെ സ്‌കൂളിനും അതിജീവനത്തിനുള്ള ഊര്‍ജം പകരാനുള്ള ചുവടുകളാണ്, കുച്ചിപ്പുഡി വേദിയില് അഷ്ടമി ആടിത്തീര്‍ത്തത്. പത്തനംതിട്ട റവന്യൂ ജില്ലയില് 13 വര്‍ഷമായി പോയിന്റ് നിലയില് ഒന്നാമതെത്തുന്ന സ്‌കൂളാണ് കിടങ്ങന്നൂര്. ഇത്തവണ പ്രതീക്ഷിച്ച നേട്ടമുണ്ടാക്കാനായില്ലെങ്കിലും പോയിന്റ് നിലയിലെ മേധാവിത്വം തുടരാനായി.\nContent Highlights: Alapuzha, 59th Kalolsavam 2018, Kuchippudi


നാദാപുരത്ത് മന്ത്രിയുടെ സന്ദര്‍ശനം; മരങ്ങള് മുറിച്ച് മാറ്റിയത് വിവാദത്തില് – nadapuramnews\nSaturday, 23 September 2017 11:12:32 AM\nBy | Friday March 24th, 2017\nനാദാപുരം: പൊതുമരാമത്ത് മന്ത്രിയുടെ സന്ദര്‍ശനാര്‍ഥം മോടി കൂട്ടിയത് വിവാദത്തില്. നാദാപുരം അതിഥി മന്ദിരം മോടികൂട്ടിയതാണ് വിവാദത്തിലായത്. കല്ലാച്ചിയില് മിനി സിവില് സ്‌റ്റേഷന് ഉദ്ഘാടനം ചെയ്യാനാണ് മന്ത്രി ജി സുധാകരന് ഇന്ന്\nഎത്തുന്നത്. മാലിന്യങ്ങള് കുന്നുകൂടി കാടുപിടിച്ചു കിടക്കുന്ന റെസ്റ്റ് ഹൗസ് പരിസരം ശുചീകരിക്കാനായി കഴിഞ്ഞ ദിവസമാണ് അസിസ്റ്റന്റ് എന്‍ജിനീയര് ജീവനക്കാര്‍ക്ക് നിര്‍ദ്ദേശം നല്‍കിയത്. ഇതേ തുടര്‍ന്ന് ടി ബി പരിസരത്തെ കാടു വെട്ടിതെളിയിച്ച് വൃത്തിയാക്കുകയും, പൊട്ടിയ ജനല് ചില്ലുകളും, ഫര്‍ണീച്ചറുകളും മാറ്റുകയും ചെയ്തു.\nഅറ്റകുറ്റ പണികള്‍ക്കും ശുചീകരണത്തിനുമായി മരാമത്ത് വകുപ്പ് ഫണ്ടില് നിന്ന് ഒരു ലക്ഷം രുപയോളം അനുവദിച്ചിട്ടുണ്ട്. എന്നാല്, ഇവിടെ പതിനായിരം രൂപയുടെ അറ്റകുറ്റ പണികള് പോലും നടന്നിട്ടില്ലെന്നാണ് വിലയിരുത്തുന്നത്. അതേസമയം ടി.ബിയുടെ മുറ്റത്തെ തണല് മരത്തിന്റെ ചില്ലകളും , പിറകിലെ കൂറ്റന് മഹാഗണിയും നവീകരണത്തിന്റെ ഭാഗമായി മുറിച്ചു മാറ്റിയിട്ടുണ്ട്. സമീപത്തെ പൊലീസ് സ്റ്റേഷനിലേക്ക് ചാഞ്ഞു നില്‍ക്കുന്നതിനാലാണ് ഈ മരം മുറിച്ചതെന്നാണ് അധികൃതരുടെ ഭാഷ്യം. റെസ്റ്റ് ഹൗസ് പരിസരത്തെ മരങ്ങള് വെട്ടി മാറ്റിയത് മുന് തീരുമാനമില്ലാതെയാണെന്നും സൂചനയുണ്ട്. ടി.ബി മോടികൂട്ടിയത് നേരിട്ട് വിലയിരുത്താന് അസിസ്റ്റന്റ് എന്‍ജിനീയറും ഉദ്യോഗസ്ഥ സംഘവും ഇന്നലെ ടി.ബിയില് എത്തിയിരുന്നു. നാടുനീളെ ഹരിതവത്ക്കരണ പദ്ധതിയുമായി സര്‍ക്കാര് മുന്നോട്ട് പോകുന്നതിനിടയിലാണ് മന്ത്രി വരുന്നതിന്റെ മോടി കൂട്ടലിന്റെ ഭാഗമായി മരങ്ങള് മുറിച്ചു മാറ്റിയതെന്നത് ശ്രദ്ധേയമാണ്.\n‘രണതാര നാദാപുരം’ ഒന്നാം വാര്‍ഷികത്തിന് സ്പീക്കര് എത്തുന്നു\nTags: latest news, mini civil station, nadapuram


പുതിയ ഓൺലൈൻ തട്ടിപ്പ് കെ.വൈ.സി. വെരിഫിക്കേഷന്റെ പേരില്; മുന്നറിയിപ്പുമായി കേരള പൊലീസ് – twenty4news.com\nപുതിയ ഓൺലൈൻ തട്ടിപ്പ് കെ.വൈ.സി. വെരിഫിക്കേഷന്റെ പേരില്; മുന്നറിയിപ്പുമായി കേരള പൊലീസ്\nകെ.വൈ.സി. വെരിഫിക്കേഷന്റെ പേരില് ഓണ്‍ലൈന് തട്ടിപ്പ് നടക്കുന്നുവെന്ന ജാഗ്രതാ നിര്‍ദേശവുമായി കേരളാ പോലീസ്. പോലീസിന്റെ ഫേസ് ബുക്ക് പേജിലാണ് ഇത് സംബന്ധിച്ച മുന്നറിയിപ്പ് പോസ്റ്റ് പങ്കുവച്ചിരിക്കുന്നത്. പോലീസിന്റെ നിര്‍ദേശ പ്രകാരം, കെ.വൈ.സി. വിവരങ്ങള് സ്ഥാപനങ്ങള്‍ക്ക് നേരിട്ടോ ഔദ്യോഗിക സംവിധാനം വഴിയോ മാത്രമേ സമര്‍പ്പിക്കാവു. ഓണ്‍ലൈന് തട്ടിപ്പിന് ഇരയാകാതിരിക്കാനുള്ള മുന്‍കരുതലുകളും പോസ്റ്റില് വിശദീകരിച്ചിട്ടുണ്ട്.\nകേരളാ പോലീസ് പങ്കുവച്ച ഫേസ്ബുക്ക് പോസ്റ്റ്;\n“കസ്റ്റമേഴ്‌സിന്റെ വിവരങ്ങള് ഉറപ്പുവരുത്തുന്നതിന് ബാങ്കിങ്, ഇന്‍ഷുറന്‍സ് കമ്ബനികളും മൊബൈല് സേവന ദാതാക്കളും KYC (Know your Customers) ശേഖരിക്കാറുണ്ട്.\nഈയിടെയായി ഓണ്‍ലൈന് തട്ടിപ്പുസംഘങ്ങള് ഇതിന്റെ പേരില് വ്യാജസന്ദേശങ്ങള് അയച്ചു ആളുകളെ കബളിപ്പിച്ചു പണം തട്ടുന്ന സംഭവങ്ങളും റിപ്പോര്‍ട്ട് ചെയ്തുവരുന്നു. KYC വിവരങ്ങള് സ്ഥാപനങ്ങള്‍ക്ക് നേരിട്ടോ, ഔദ്യോഗിക സംവിധാനങ്ങള് വഴിയോ മാത്രം സമര്‍പ്പിക്കുക”.\nസ്പാം കോളുകള്, ഇമെയിലുകള്, SMS- കള് എപ്പോഴും സംശയത്തോടെ കാണുക. അശ്രദ്ധയോടെ കൈകാര്യം ചെയ്യരുത്.\nക്രെഡിറ്റ് / ഡെബിറ്റ് കാര്‍ഡ് വിശദാംശങ്ങള് OTP, PIN നമ്ബര് എന്നിവ കസ്റ്റമര് കെയര് എക്സിക്യൂട്ടീവ് ആണെന്ന് അവകാശപ്പെടുന്ന ആരുമായും പങ്കിടരുത്.\nലിങ്കുകള് മുഖേന ലഭിക്കുന്ന ഓണ്‍ലൈന് ഫോമില് ഒരിക്കലും ബാങ്കിങ്/കാര്‍ഡ് വിശദാംശങ്ങള് നല്‍കരുത്. നിങ്ങളുടെ ഡോക്യുമെന്റ്സ് മോഷ്‌ടിക്കപ്പെട്ടേക്കാം.\nKYC വെരിഫിക്കേഷന് ആപ്ലിക്കേഷന് എന്ന പേരില് തട്ടിപ്പുകാരന് അയച്ചുതരുന്നത് സ്ക്രീന് ഷെയര് ആപ്പായിരിക്കും. ഇതിലൂടെ നിങ്ങളുടെ ഫോണിന്റെ അക്സസ്സ് അവര്‍ക്കു ലഭിക്കുകയും നിങ്ങള് തട്ടിപ്പിന് ഇരയാകുകയും ചെയ്യും. അതിനാല് ഇന്‍സ്റ്റാള് ചെയ്യുന്ന ആപ്ലിക്കേഷനുകളുടെ ആധികാരികത ഉറപ്പുവരുത്തുക\nതട്ടിപ്പുകാര് അയച്ചു തരുന്ന ലിങ്കുകളിലൂടെ നിങ്ങള് ഇന്‍സ്റ്റാള് ചെയ്യുന്ന വ്യാജ ഓണ്‍ലൈന് ഡിജിറ്റല് വാലറ്റ് / അക്കൗണ്ടുകളിലേക്ക് പണം നിങ്ങളുടെ അക്കൗണ്ടില് നിന്നു മാറ്റാനും സാധ്യതയുണ്ട്.\nസര്‍ക്കാര് ഓര്‍ഗനൈസേഷനുകള്, ഉദ്യോഗസ്ഥര്, ബാങ്കുകള് മുതലായവയില് നിന്ന് വരുന്നതായി തോന്നുന്ന ഫിഷിംഗ് സന്ദേശങ്ങള് / ഇമെയിലുകള് തുടങ്ങിയവയിലെ ലിങ്കുകളില് ഒരിക്കലും ക്ലിക്കുചെയ്യരുത്. അവര് നിങ്ങളുടെ മൊബൈല് ഫോണില് വ്യാജ ആപ്പുകള് ഇന്‍സ്റ്റാള് ചെയ്തേക്കാം.\nവെരിഫിക്കേഷനു വേണ്ടിയെന്ന വ്യാജേന അയച്ചു കിട്ടുന്ന ക്യുആര് കോഡ് സ്‌കാന് ചെയ്യരുത്. അവ പേയ്‌മെന്റ് സ്വീകരിക്കുന്നതിനായി ഉള്ളതാകാം.\nജാഗ്രത പാലിക്കുക. നിങ്ങളുടെ അക്കൗണ്ടില് നിന്ന് പണം നഷ്‌ടപ്പെടാതെ സൂക്ഷിക്കുക.\nCategories: Crime News, News, Online fraud, Thiruvananthapuram\nTagged as: ഓൺലൈൻ തട്ടിപ്പ്, Kerala police warning, KYC online fraud\nകാമുകനെ മർദ്ദിക്കാൻ യുവതിയുടെ ക്വട്ടേഷന് ; യുവതിയടക്കം മൂന്നുപേർ അറസ്റ്റിൽ